
Palaimintas žmogus, kurs pasilieka išmintyje, 
ir kurs svarsto savo teisingumą, 
ir savo širdyje mąsto apie Dievo apvaizdą; 
kurs jos kelius apmąsto savo širdyje, 
ir kurs nori suprasti jos paslaptis, 
kurs eina paskui ją lyg sekdamas jos pėdomis, 
ir kurs laikosi jos keliuose; 
kurs žiūri pro jos langus 
ir klausosi jos duryse, 
kurs apsigyvena prie jos namų 
ir kurs, įsikalęs kuolelį į jos sienas, 
ištiesia savo padangtę jos pašonėje, 
ir jo bute laimė gyvens per amžius, 
— Ekli. 14, 22 — 25, 


MAN VISTIEK 


Paikojo kelias tiesus jo akyse; 
kas gi išmintingas, klausosi patarimų. 
— Pt. 12, 15. 


Paklaustas bemirštąs, kaip pasielgti su tuo 
ar kitu jo padarytu užsakymu, kur tą ar kitą jo 
daiktą pastatyti, dusliai atsakys: „man vistiek“. 
Mat, tie klausimai jam jau neaktualūs. Jie nieko 
nereikš laukiančiame jo gyvenime. 

„Man vistiek“, tai mirštančiojo atsakymas 
į gyvenimo klausimus. 

Jei sutiktume lietuvį, kuriam būtų vistiek, 
ar Lietuva yra nepriklausoma valstybė, ar ji būtų 
kurios kitos valstybės dalis, bet tik jis turėtų 
iš ko linksmai pagyventi, tai mums būtų aišku, 
kad tas žmogus neturįs jokios tėvynės meilės, 
kad tėvynei jis yra lavonas. Dar daugiau — p2- 
razitišku veikimu nuodijąs jos kūną. Šiandien 
ši tiesa ne tik vaizdi, bet ir aiški visiems, nes 
liečia lengvai apčiuopiamus dalykus ir kuriems 
šiandien ypatingai esame jautrūs. Tačiau žmo- 
gaus gyvenimas nesibaigia su mirtimi. Jis nepa- 
lenkta irimo dėsniams dalimi-siela gyvena ir 
po mirties. Mirtis tai perėjimas iš žemiškos tėvy- 
nės į amžinąją tėvynę. Abejingumas jos atžvilgiu 
yra tiek didesnis nenormalumas, kiek ji yra lai- 
mės atžvilgiu pilnesnė už žemiškąją tėvynę. Kaip 

lavonėjąs žmogus yra jau abejingas žemiškosios 
tėvynės reikalams, taip abejingumas pomirtinės 
tėvynės atžvilgiu yra dvasiško sulavonėjimo 
ženklas, nežiūrint kaip gražiais vardais tą abejin £ 
gumą vadintume. 

Dar daugiau. Abejingumas pomirtinei tė- 
vynei yra tiesiog jos atžvilgiu išdavikiškas nusi- 
kaltimas. Iš palyginimo bus aiškiau ir vaizdžiau. 
Lietuvis, kuris laikinai būdamas svetimame kraš- 
te visai nesirūpina tėvynės reikalais, kurion tuoj 
rengiasi grįžti, bet priešingai, net išdavikiškai tar- 
nauja svetimiems savo tėvynės nenaudai, tai šian- 
dien visiems aišku, kad jis yra savo tėvynės iš- 
davikas. Tokiems tėvynė turi ne meilingą globą, 
bet kalėjimus. Ar ne panašiai yra ir pomirtiniame 
gyvenime? Žmogus, kuris laikinajame savo gy- 
venime nesirūpina tos tėvynės reikalais, kurion 
ji mirtis tuoj pašauks, daro jos atžvilgiu išdavi- 
kišką nusikaltimą. Nes Kristus, jos galva ir šir- 
dis, su dieviškuoju orumu yra pasakęs: „Kas ne 
su manimi, tas prieš mane; kas nerenka su mani- 
mi, tas barsto“ (Mt. 12, 30). Tokį po mirties 
laukia ne meilinga amžinosios tėvynės globa, bet 
amžinas kalėjimas. 

Kaip negyva žuvis yra visiškai abejinga, ku- 
ria kryptimi ją vandens srovė neša, taip ir žmo- 
gus, kuris yra abejingas gyvenimo krypčiai, ve- 
dančiai į laimingą pomirtinį gyvenimą, yra sula- 
vonėjusios dvasios. Toji gi gyvenimo kryptis 
vadinasi religija, jos šviesa — tikėjimas, ener- 

gija, duodanti pajėgumą ta kryptimi savo gyve- 
nimą kreipti ir vesti, yra Dievo meilė, savo at- 
spindėjimu apimanti visa, kas gera. Jei kas yra 
šiems dalykams abejingas, tas yra panašus į 
mirštanti keleivį, kuris taip pat yra abejingas 
gulinčiam prieš jį keliui. 

Tad abejingumas tikėjimo dalykuose yra 
mirtiname susnūdime trunyjančios dvasios žen- 
klas, yra išdavikiškas nusikaltimas pomirtinei 
tėvynei. 

Geriau įsižiūrėje į abejingumą tikėjimo da- 
lykuose, pamatysime, kad tai yra aiškus nusikal- 
timas sveikam žmogaus protui, tikriau — žmo- 
gaus proto „bankrotas“. Juk žmogus turi protą 
tam, kad tiesą pažintų, kad į gyvenimo klausi- 
mus rastų tikrą atsakymą ir tai protingumo at- 
žvilgiu kuo giliausią, kad pro faktą, jog tiek 
genialių žmonių tikėjime rado ir randa giliausių 
žmogaus gyvenimo problemų išsprendimą, ne- 
praplauktų negyvos žuvies plaukimu. Tad jei 
kuris žmogus nerodo jokio susidomėjimo tikė- 
jimo dalykais, neieško į jų iškeliamus gyvenimo 
klausimus atsakymo, į viską atsako „man vis- 
tiek“, ir net neįstengia nieko daryti prieš tiesą, 
tai jau galima pradėti kalbėt apie to žmogaus 
aukščiausių protinių galių apmirimą. Apetito 
netekimas yra ženklas, kad žmogaus kūno svei- 


kata netvarkoj. Taip pat protui netekus apetito 
"pažinti tiesą yra ženklas, kad jam trūksta sv. eiko. 


"gyvastingumo, kad žmogaus dvasioj ne viskas 
tvarkoj. 

Deja. Dažnai pasitaiko, kad žmogus nenori 
tikėjimo tiesų matyti bei pažinti. Tau Kristus 
yra pasakęs, ,, kad kiekvienas, kurs pikta daro, 
nekenčia šviesos ir neina į šviesą, kad jo darbai 


nebūtų peikiami“ (Jon. 5, 20). Jie sava valia 


pasidaro dvasios neregiai. Mat sveikoms akims 
maloni saulės šviesa, o ligotoms — skausmą su- 
kelia. Sveikai žmogaus dvasiai tikėjimo tiesų 
šviesa yra maloni, sergančiai sukelia skausmą. 
Kaip sergąs akimis jas užriša, kad jų neskaudin- 
tų saulės spinduliai, taip abejingumo užlaidomis 
uždaroma žmogaus dvasios langai, kad ten ne- 
įeitų tikėjimo šviesa ir jos spinduliai nežadintų 
keltis iš miego. Visiems aišku, kad tik neregiai 
yra abejingi saulės šviesai. Tei kas pats sau akis 
išluptų, kad taptų abejingas saulės šviesai, tai 
būtų aišku, kad ne viskas su juo gerai, kad jis 
sergąs stipria nervų sukrikimo liga. Tad kuo 
laikyti dvasios savanorišką neregystę, jei ne 
žmogaus dvasios gyvenimo stipriu pakrikimu! 
Be to abejingumas tikėjimo dalykuose yra 
lygių teisių suteikimas tiesai ir klaidai. Mokiniui, 
kuriam yra vis tiek, ar dusyk po du yra keturi 
ar septyni, yra statoma blogas pažymys, neke- 
liamas į aukštesnį skyrių ir net jis laikomas pro- 
tiniai daug atsilikusiu, jei ir po ilgesnio laiko 
lieka minėtos aritmetikos tiesos atžvilgiu abejin- 
gas. Tad nuosekliai gyvenimo mokyklos moki- 
niai (o tokiais yra visi žmonės), kurie yra abejin- 
gi tiesai ir klaidai, kai kalbama apie svarbiausius 

žmogaus gyvenimo klausimus laikinai yra atsili- 
kę mokiniai, nesugebą pereiti į aukštesnį dvasios 
subrendimo laipsnį. Abejingumas tiesai ir klai- 
dai yra ženklas, kad nepažįstame nei tiesos nei 
klaidos. Panašiai, kaip žmogus, kuriam raudona 
ir žalia spalva yra tokia pat, jųdviejų nepažįsta. 
Bet tai juk nenormalumas. Visai tad teisingai 
Robert Maeder sako: „Kas religiniuose klausi- 
muose skelbia savo neutralumą, tas tuo pačiu 
parodo, kad arba visai nesupranta pagrindinių 
tiesų bei dangaus ir žemės sąryšio, arba nepa- 
jėgia atskirti gera nuo pikto, „taip“ nuo „ne“, 
šviesą nuo tamsos, dieną nuo nakties, tiesą ir 
klaidą laiko lygiateisėmis“. Šis pastarasis nenor- 
malumas yra didesnis už nenormalumą, kurio 
ištiktas žmogus nuodus ir sveiką valgį laiko ly- 
gios vertės dalykais savo gyvybei palaikyti, nes 
nuo tiesos ir klaidos žmonijos gyvenimas nepa- 
lyginamai daugiau priklauso, negu nuo nuodų ir 
valgio. 
Abejingumas tikėjimo dalykuose yra taip 
pat ženklas charakterio neturėjimo. Mat, cha- 
rakteris yra pilna atbaigta asmenybė, yra žmo- 
gaus gyvenime pilnas atitikimas tarp jo pažini- 
mo ir veikimo. Charakterio žmogus kalba ir gy- 
vena taip, kaip galvoja. Besąlyginė tiesos meilė 
— gražiausias taurios asmenybės bruožas. Abe- 
jingumas yra tiesos meilės kapas. Charakteris 
reiškiasi žmogaus dvasios budrumu bei veiklu- 
mu. Abejingumas—dvasios mieguistumu ir kapų 

Va 


Antroji priežastis, tai šiame gyvenime va- 
dovavimasis juslinio gyvenimo |; malonumais. 

J == m — — — 
Kaip žmogus pykčio Jausmo pagautas n mato tik 
i, kas tam jausmui išsilieti patarnauja, taip 
žmogus sujausmėjęs tampa nejautrus dvasios 


dalykams. Paskendus jausmų bangose ir neno- 


rint iš jų išsinerti, tikėjimo tiesos, kurios parodo 


tokios padėties visą nuogumą, tampa nereika- 
lingos. Pradžioj jų atžvilgiu abejingai laikomasi. 
BS imama ignoruoti ir net neigti, kad ne- 
drumstų jų padėties ramumo. 

Trečioji priežastis, tai valios sugedimas. 
Žmogaus valia, netekusi objektyvaus gėrio "Bei 
tiesos meilės, tarsi prarūgsta savymeile. Tada 


žmogus viskam liekasi abejingas, kas jojo „aš“ 


apčiuopiamai iamai nenaudinga. 

Receptas nuo šios ligos: nesavanaudiškai 
pamilti tiesą ir rūpintis kuo giliausiai ir pilniau- 
siai ją pažint ir ryžtingas užsimojimas pagal ją 
savo gyvenimą tvarkyti, nežiūrint kokios kainos 
tai iš mūsų pareikalautų. 

Tad, kas save laiko sveiku žmogumi, ne- 
turėtų iš jo lūpų išsprukti „man vistiek“, kai 
sprendžiama gyvenimo klausimai, nuo kurių iš- 
sprendimo pareina pomirtinės tėvynės laimė- 
jimas. 

DIEVAS YRA — PASAULIS SKELBIA 


Dangus pasakoja Dievo garbę 
ir tvirtuma ske:bia Jo rankų darbus. 
Diena dienai garsina tą dalyką, 
ir naktis nakčiai dacda žinią. 
Tai ne žodžiai, tai ne šnekos, 
kurių balso nesigirdi. 
Jų garsas sklysta po visą žemę 
ir žodžiai iki žemės kraštų. 
— Ps. 18, 2 —5. 


Nė viena tiesa nėra taip lengvai apčiuopia- 
ma, taip nuolat patiriama, taip aiškiai suvokia- 
ma kaip ši, kad šalia žmogaus yra daug da- 
lykų ir kad jie daugiau ar mažiau yra nepasto- 
vūs. Kasdien patiriame, kad bėgimo nėra be bė- 
giko, valgymo be valgytojo ir tt. Iš to darome 
apibendrinimą, nėra jokio veikimo be veikėjo 
ir tuoj suvokiame vieną iš pagrindinių tiesų, kad 
jokios permainos nėra be pakankamos priežas- 
ties. Taip pat kasdieninis patyrimas pastato prieš 
žmogaus akis faktą, kad dabar yra dalykų, kurių 
pirma nebuvo ir nėra jau dalykų, kurie pirmiau 
buvo pastebėti. Tačiau nesitenkino ir nesiten- 
kina žmogus vien stebėjimu šių reiškinių. Gims- 
ta jo dvasioj nepermaldaujamai klausimas, iš 
kur visa tai, keno veikimo visa tai yra apraiška? 
Ir nenurimsta žmogus tol, kol randa šiam klau- 
simui pakankamą objektyvų atsakymą, nors ku- 
rį laiką gali vienas kitas pasitenkinti ir subjek- 
tyviu jam tuo momentu pakankamu atsakymu. 

Pirmas atsakymas, kurį žmogus niekeno nė- 
padedamas sugebėjo rasti, yra tai gamtos reiš- 
kinių dievinimas. Ir nenuostabu, MŽ kaip mag- 
neto plunksnelė krypsta nuolat į magneto po- 
lių, panašiai ir žmogaus prigimtyje yra dvasi- 
nio magnetizmo, kurio dėka jis negali likti neu- 
tralus iš atžvilgio į viso ko (taip p3t ir dvasinio 
magnetizmo) polių — Dievą. Tad primityvus 
žmogus, kuris nieko jau aiškiai sąmonėje netu- 
rėjo iš Apreiškimo apie šį Polių, susidūręs su 
gamtos reiškiniais ir nesuvokdamas tiesioginių 
jų priežasčių, o vis dėlto intuityviai linkdamas 
visame kame atsiremti Dievu, tuo viso ko Po- 
liu, pradėjo juos laikyti dievybėmis arba tiesio- 


giniu dievų pasireiškimu. Bet kai kai patyrė, kad 


gamtos reiškinių tiesioginės priežastys yra "gam- 
tiški veiksniai, tai jo galvoj kilo abe bejonė, — 
jei tai, kas pirma o aiškinama dievybės pa- 
sireiškimu, iš tiesų yra tik gamtos veiksnių pa- 
sireiškimas, tai gal visa išaiškinama gamtos 
veiksniais ir jokios dievybės nėra, ir šiam abe- 
jojimui, žmogus apsvaigęs savo laimėjimais gam- 
tos tyrinėjime, ėmė pritarti. Šio krizio „pirmas 
ryškesnis pasireiškimas užtinkamas senosios 
Graikijos filosofų vienoj kitoj mokykloj. Bet 
šiandien geriau įsižiūrėję matom, kad jie logi- 
nės minties eigoj padarė šuolį į šalį ir jis buvo 
saltum mortale objektyvios tiesos pažinimo at- 
žvilgiu. Mat, juk nustojus laikyti marmurinės 
statulas, vieną kitą gamtos reiškinį dievais, vi- 

sai neseka, kad jokio Dievo nėra, bet tik seka, 
„kad nei marmurinė statula, nei tas ar kitas gam- 
tos reiškinys, palaikytas dievu, nėra Dievas. 
Panašus minties zigzagas: tolyn nuo Dievo, 
pasirodė XVII amžiaus pabaigoj. Gamtos moks- 
lams atrandant vis naujas gamtos tiesas, kurios 
pirmiau buvo nežinomos, vis giliau ir plačiau 
pradedant pažinti artimesniąsias gamtos reiški- 
nių priežastis imta manyti, kad jų dėka galima esą 
visa išaiškinti: net atsakyti į klausimą, kas yra 
pasaulio buvimo priežastis, kas yra jame besi- 
"reiškiančių kitimų pirmoji priežastis. Bet geriau 
įsižiūrėję, matom, kad čia yra padarytas sal- 
tum mortale. Tai vaizdžiau bus iš sekančio pa- 
„lyginimo. Kai mes stovime šalia piešiančio dai- 
lininko ir apžvelgiam drauge dailininką ir pie- 
šiamąjį paveikslą, tai vaizdžiai matom, kad at- 
sirandančio paveikslo priežastis yra dailininkas. 
Bet jei kuriam atsitiktų nematyti dailininko, o 
vien paveikslą ir teptuką, vedantį spalvų linijas 
ant drobės, tai galėtų palaikyti galutine priežas- 
timi ne dailininką, bet teptuką. Šią klaidą yra 
padariusi stabmeldystė, laikydama daugiau ar 
mažiau artimas priežastis gamtos reiškinių pir- 
mąja priežastimi. Bet gali atsitikti, kad kai kas 
' paveikslo atsiradimo priežastimi imtų laikyti 
|“ vien teptuką kaip tokį, jam neteikdamas nei ga- 
lutinės priežasties-savybių, nei nepripažindamas, 
kad per tėptuką veikia-dailininkas, tikroji pa- 
kslo, atsiradimo ps. Panašią klaidą 


Radio — 5386 17 


daro tie, kurie imasi pasaulio buvimą išaiškinti 
vien artimesniųjų priežasčių veikimu. Jie susi- 
durdami su neabejotinų faktu, kad visos patyzi- 
mui prieinamos priežastys yra savo veikime pri- 
klausančios vis nuo kitų ir tuo prispirti pripa- 
žinti buvimą priežasties, kuri jau nuo nieko ne- 
priklauso savo veikime, išsisukinėja sakydami, 
kad priežasčių viena nuo kitos priklausančių 
yra be begalinė grandinė ir to užtenką viskam iš- 
aiškinti. Šių pozicijoj yra daugiau naiviškumo 
negu stabmeldystėj. Mat stabmeldystė palaiky- 
damą artimesniąsias priežastis pirmąją „tik be 
pagrido sutrumpina grandinę viena nuo kitos 
priklausančių priežasčių, kuri yra tarp padarinio 
ir jo pirmosios priežasties. Bet tuo neneigia ar- 
timesniųjų priežasčių priklausomumo nuo pir- 
mosios viso ko priežasties. Panašiai kaip teigiant, 
kad paveikslo priežastis yra teptukas neneigia- 
ma dailininko kūrybinis veiksmas, kuris reiš- 
kiasi per teptuką ant drobės, bet tik jis priski- 
riama teptukui ignoruojant dailininką. Kai tuo 
tarpu neigiant pirmosios priežasties buvimą ir 
pasišaujant "viską išaiškinti tik artimesniosiomis 
priežastimis panašiai elgiamasi, kaip teigiant, kad 
paveikslo buvimui išaiškinti užtenka „Vien tep- 


tuko kaipo tokio veikimo, ir tuo žinoma, nei- 


giama, dailininko kuriamasis veikimas besireiš- 
kiąs per teptuką ant drobės. Teigimas gi kad be- 
galinė, palenktų savo veikime priežasčių, gran- 
dinė išaiškina pasaulio buvimo priežastį yra per 

daug naiviškas, juk teptukas kad ir kažin kaip | 
ilgas būtų, vis tiek be dailininko kuriamojo per | 
4 


ji veikimo negali sukurti jokio paveikslo. 

Iš to kas pasakyta jau aišku, kad sutrumpi- 
nant artimesniųjų priežasčių grandinę, kuri yra 
tarp pirmosios priežasties ir padarinio, nei nei- 
giant artimesniųjų priežasčių priklausomumo 
nuo pirmosios viso ko priežasties negaunama pa- 
tenkinamas atsakymas į klausimą, kas yra pa- 
saulio buvimo pirmoji priežastis. 

Iš tiesų, žmogus, nesuinteresuotas jokiais 
pašaliniais dalykais, o vien trokšdamas pažinti 
tiesą ir pasinaudodamas kitų šiame reikale ir 
laimėjimais ir klaidomis, gali suprasti, ką sako 
pasaulio buvimo faktas. Juk kurį tik dalyką pa- 

„imsim, vis yra priklausomas nuo kitų. Vaizdumo 
dėliai imkime pavyzdį. Štai bet koks gyvulys. 
Kyla kliusimas, kas yra jo buvimo priežastis? 
Šiaip pastatytas klausimas yra dviprasmis, tai 
yra, arba klausiama, iš kur jis čia atsirado, arba, 
kas yra jo buvimo dabar priežastis. Į šį pasta- 
rąji klausimą atsakome — gyvulio buvimo d3- 
bar artimiausioji priežastis yra jo gyvybės prin- 
cipas. Bet arčiau įsižiūrėję matom, kad jo Bu- 
vimas priklauso nuo visos eilės sąlygų, tai yra 
veiksnių teigiamai veikiančių ir tuo palaikan- 
čių gyvulio buvimą, kaip tai: nuo atmosferos 
spaudimo, šviesos, žemės ir kt. Taigi, gyvulys, 
kuris pirmu pažvelgimu atrodo savystoviai vei- 
kianti būtybė ir nuo nieko nepriklausanti, de 

facto kiekviename momente nuo daugelio prie- 
žasčių priklauso ir tai ne tik dabar, bet ir sa- 
vo atsiradime ir savo kiekviename pasireiškime. 
Bet kiekviena iš šių priežasčių yra priklausoma 
nuo kitų, šios vėl nuo kitų: ir taip priklausomu- 
mo gijos pasilaikydamas žmogaus protas kopia 
į supratimo aukštybės tol, kol randa galų gale 
priežastį nuo nieko savo veikime nepriklausan- 
čių. Tą priežastį ir vadiname Dievu. Tad matom, 
kad suvokti pasaulio buvimo pirmajai priėžas- 
čiai nėra reikalo žinoti net pasaulio vyksmo is- 
toriją. Iš veikėjo veikimo sprendžiame apie vei- 
kėjo buvimą. Iš pirmosios priežasties veikimo 
sprendžiame apie jos buvimą. Ji veikia nuolat 
teikdama tarpinėms priežastims veiklumą. Tad 
šių pastarųjų veikimo faktai tiek dabartiniai tiek 
istoriniai lygiai iškalbingai liudija apie pirmo- 
sios Priežasties buvimą. 

Minties eiga dar kiek bus aiškesnė iš sekan- 
čio pavyzdžio. Traukinys. Paskutinis jo vago- 
nas juda traukiamas (judinamas) antrojo, ant- 
rasis trečiojo ir tt. Galų gale judančiame trau- 
kinyje visuomet rasime garvežį, kuris yra loka- 
linio vagonų judėjimo pirmoji priežastis ir pas- 
kutinį vagoną judina antrasis tik dėl to, kad šis, 
tarpininkaujant visai eilei vagonų, yra judina- 
mas garvežio. Čia ilgumas vagonų eilės nieko 
nereiškia. Nors vagonų ėilė būtų taip ilga, kad 
kelis kartus apjuostų žemę, vis tiek ji judėtų tik 
garvežio judinama. Tad tarpinių priežasčių gau- 

sumas neprašalina reikalingumo pirmosios prie- 
žasties. Jei giliau įsižiūrėsim į šį pavyzdį, tai pa- 
matysime, kad garvežio judinamoji galia priklau- 
so nuo daugelio kitų priežasčių, tos vėl nuo ki- 
tų, ir taip priklausomumo gijos vedini vėl pri- 
einame prie pirmosios priežasties. Čia nieko ne- 
padeda nė atsišaukimas į cirkularinį priežasčių 
veikimą, nes tuo pačiu atžvilgiu niekas nėra vei- 
kėjas ir veikiamasis. 
Šį žmogaus proto skridimą  priežas- 
čių priklausomumo keliu prie pirmosios vi- 
so ko priežasties — Dievo bandoma ne 
vienu užmetimu sutrukdyti. Kai kieno 
manoma, kad kosmogoninės Laplace'o ir Kant'o 
hypotezės pakankamai išaiškina pasaulio buvi- 
- mą. Tačiau labai apsirinkama. Juk Laplace'o ir 
Kant'o hypotezės neaiškina, kas yra pasaulio 
buvimo priežastis, o tik aiškina, kaip susidarė 
dabartinis pasaulio vaizdas. Mums gi pirmoj ei- 
lėj svarbu, kas yra pasaulio buvimo pirmoji prie- 
žastis, nežiūrint ar jis turi tokią ar kitokią iš- 
vaizdą. Čia nieko nepasako net prileidimas, kad 
kosminės dulkės, ar pirmykštė karšta masė, ar 
medžiaga ir energija yra amžina, Mat, teigimas, 
kad kas yra amžinas, tas ir absoliučiai būtinas, 
tai yra nuo nieko nepriklausomas savo buvime, 
nėra teisingas, nes du teigimai: yra amžinas ir 
"yra būtinas absoliučiai, nusako ne tą patį. Juk 
amžinumas yra tik laiko atžvilgiu dalyko savy- 
bė, o nėra jokia keno nors priežastis. O absoliu- 

čiai būtinas yra dalykas tik tas, kurio buvimo 
neigimas yra savyje prieštaravimas panašiai 
kaip, kad Petras nėra Petras. Mat, tapatybės 
dėsnis A yra A turi absoliučios būtenybės 
vertę, ir jo neigimas yra savyje prieštaravimas. 
Toji tad būtybė yra absoliučiai būtina ir savo 
buvime nuo nieko nepriklausoma ir jos neigi- 
mas yra absurdas, tarp kurios esmės ir jos es- 
mės pasireiškimo, tai yra: buvimo, yra lygybė 
ir tapatybė visais atžvilgiais, tai yra, realizuotas 
tapatybės dėsnis. Suprantama, kad būtybė, ku- 
rios pasireiškimas įvairuoja kuriuo nors atžvil- 
giu, nėra būtina absoliučiai. Pavyzdžiui, žemės 
buvimas vienu kitu atžvilgiu įvairuoja ir todėl 
ji nėra absoliučiai būtina. Ji gali pavirsti į dul- 
kes ir tame nebus jokio absurdo, savy priešta- 
ravimo. Sudedamosioms pasaulio dalims savo 
buvime įvairuojant, įvairuoja taipgi viso pasau- 
lio buvimas. Todėl nėra jis būtinas absoliučiai. 
Nėra būtinas, tai nėra nė savo buvimo priežas- 
tis, o yra savo buvime priklausomas nuo būty- 
bės būtinos absoliučiai. Toji būtybė yra pasau- 
lio buvimo, tai yra jo kiekvieno pasireiškimo 
pirmoji priežastis, ir mes ją vadiname Dievu. 
Tad nukėlimas pasaulio buvimo priežasties į 
medžiagos ir energijos, ar kosminės materijos 
amžinumą yra tik nevykęs pasislėpimas nuo tik- 
rosios tiesos, ir panašus į strauso pasislėpimą, 
kai jis užkluptas medžiotojų ir negalėdamas iš- 
trūkti, įkiša galvą į smėlį ir jaučiasi saugiai. 

Mąstymo įmurdymas į pirmykštės medžiagos 
amžinumą neišriša klausimo, kas yra jos buvi- 
mo priežastis. Aišku, kad su pasaulio buvimo 
pasireiškimu atsirado judėjimo santykis pirmiau 
ir vėliau, o tai yra laikas. Ar šis laikas gamti- 
ninkų vertinamas kaip ribotas dydis ar ne, tas 
dalykų esmės nekeičia, nes laiko savybė nei 
praeityje nei dabartyje nekuria priežasčių pri- 
kliusomo vienos nuo kitos ir, galutinėj sąskai- 
toj, nuo pirmosios priežasties. 

Taip pat aišku, kad nėra reiškinio be pa- 
kankamos priežasties, nes priežastis iš esmės 
niekad nėra mažiau tobula už padarinį. Visa- 
toj tarp pirmosios priežasties padarinių yra ir 
žmogiškoji asmenybė. Tad aišku, pirmoji viso 
ko priežastis yra asmeniška būtybė, ir tai to- 
buliausiu būdu, nes būdama absoliučiai būtina, 
turi visas esmines asmens savybes aukščiausia- 
me laipsnyje, nes turi nekintamai. 

Iš viso kas pasakyta aišku yra, kad kiek- 
viena pasaulio buvimo apraiška skelbia Dievo 
buvimą. Mums lieka tik tą kalbą teisingai su- 
prasti. 

ZMOGUS IR PASAULIS 


Pakelkite į dangų savo akis 

ir pažveikiie apačion į žemę; 

nes dangus suti ps ka p dūmai 

ir žemė susidėvės kaip drabužis. 
— Iza. 51, 6. 


Nėra tokio momento žmogaus gyvenime, 
kada jis nuo išorės nepriklausytų. Jau pačiame 
prasidėjime savo fizine prigimtimi susiduria su 
išore: iš jos ima medžiagą fizinės savo prigim- 
ties statybai. Kai gyvybinė jėga, asimiliuodama 
medžiagas, išugdo žmogaus fizinę prigimtį iki 
to tobulumo laipsnio, kad žmogus gali jau pra- 
dėti savistoviai gyventi, tada ateina laikas pa- 
likti motinos prieglobstį ir žengti pasaulin tik- 
raja prasme. Pradžioje šioj naujoj aplinkumoj 
yra dar tiek silpnas, kad be rūpestingos kitų pa- 
gelbas nepajėgia apvaldyti išorės savo naudai. 
Tačiau kitų pagelbimas greitai stiprėja ir pats 
kas kart aktyviau reiškiasi savo fizinės prigim- 
ties reikalų aprūpinime. Kai žmogus jau tiek paū- 
gėja, kad jo fizinė prigimtis yra derama atrama 
jo dvasios gyvenimui, tada iškyla reikalas rū- 
pintis ne vien fizinės prigimties, bet ir dvasios 
reikalais. Tada be alkio ir troškulio jutimo, 
skatinančio maitintis, be skausmo ir malonumo 
jutimo, raginančio rūpintis išorės įtakomis, pra- 
dedama justi sielos alkis, kuris yra ne kas kita, 
kaip noras išorę pažinti, gera mylėti, grožiu 

grožėtis ir sąmoningai rūpintis tolimesne savo 
gyvenimo plėtote. Nors materialinė—techninė ir 
moralinė aplinkuma būtų tokia pat, kaip anks- 
čiau, bet dabar atsinešimas į ją jau ne toks pat. 
Pirma žmogaus santykiai su pasauliu buvo pa- 
grįsti gyvybės instinktu, dabar juos pradeda nor- 
muoti pažinimas; pirma išorė jį dresūravo, da- 
bar jis pradeda sąmoningai veikti išorę ir savoj 
aplinkoj kurti savo gyvenimą pagal savo pa- 
žinimą. 

Kyla klausimas, kokią savo gyvenimo bū- 
seną žmogus laiko ideale. Nesunku rasti šiam 
klausimui atsakymą. Mat kol žmogus gyvybės 
instinkto poveikyje veikia, tol beveik išimtinai 


rūpinasi vien gyvybės palaikymu. Kai jau suvo- 


kia. kad alkio, troškulio ir kitų fizinės prigimties 
reikalų patenkinimą lydi maloni jausminė nuo- 
taika, tada protu pamato, kad jis gali jaustis pil- 
nai laimingas tik pasotinęs visus savo aukštes- 
nėsės prigimties reikalus ir žemesniąją prigimtį 


palenkęs būti derama aniesiems fizine atrama. ; 


Kadangi reali baimė laimės netekti laimingą nuo- 
taiką paverčia didžiausia sielos kančia, tai se- 
ka, kad tas pasotinimas turi būti pastovus ir am- 
žinas. Šitai daugiau ar mažiau aiškiai suvokus, 
žmogaus prigimties veržimasis būti yra atbai- 
giamas veikliu bei sąmoningu valios nusiteikimu 
A būti laimingu. "= 

et tuoj susiduriame su i ausu, kaip ir 
kame žmogus gali šį norą realizuoti. Viena aiš- 

ku, kad į šį darbą įkinkomos visus „esioginiai 
ar netiesioginiai valios klausančios žmogaus ga- 
lios. Pažinimas kaip protinis taip juslinis turi 
rodyti, kuria linkme žmogus gyvenime orientuo- 
damasis gali būti laimingas; kitos gi galios tar- 
nauja nurodoma pažinimo linkme de fakto orien- 
tuotis. Iš kur matyti, kad noras būti laimin- 
gu gali likti nerealizuotas 1 - o kai protas klys- 


a spręsdamas klausimą, kada žmogus gali būti 
"laimingas, 2-0 kai valia pagal proto nurody- 
mus nesugeba rikiuoti visą žmogaus gyvenimą. 


Tad suprantama, dėl ko kelyje į laimę daug 
klaidžiojama. Vieni, matydami, kad santykių 
palaikymas su tam tikrais išorės dalykais, kaip 
valgiu, gėrymu ir t. t. duoda žmogui malonumų, 
pasišauja vien šios rūšies malonumais tenkintis, 
manydami, kad tada būsią laimingi, nes tikisi 
tais malonumais prisotinsią savo norą būti lai- 
mingu ir tai pastoviai. Nėra reikalo įrodinėti, 
kad šis kelias yra klaidingas, nes pats gyvenimas 
periškalbingai apie tai kalba: niekas tuose daly- 
kuose laimės nerado. Šių malonumų nepastovu- 
mas bei dalinumas prikišamai rodo, kad troški- 
mas būti laimingu negali būti jais prisotintas 
nei pilnai nei amžinai. Bandę laimės troškimą 
patenkinti išorinio gyvenimo ištaikingumu ar 
žemiškos garbės laurais bei pagarbos smilkalais 
taip pat yra apsivylę. Nes ir šie dalykai nep- 
sižymi pastovumu, o jų menkumas visame nuo- 
gume pasirodo, kai pasivaidenus mirties šmėk- 

lai nesugriaunamai teigia, kad visa tam teks pa- 
sakyti amžinas sudiev ir tai nežinia, ar šian- 


dien ar rytoj ar kada nors ateityje, ir tai gal ne- | 
tikėtai. O mintis, kad turimą laimę galime pra- | 


rasti ir tai amzinai, pačią laimę paverčia nelaime. 
Tie, kurie tikėtųsi, kad juos gali padaryti lai- 
mingais pasaulio paslapčių pažinimas, taip pat 
apsiviltų. Nes žinojimas, kad yra dalykų, ku- 
rių jis nepažįsta ir nepažins niekad, neduotų 
jam ramybės, nepasotintų proto veržimosi visa 
žinoti. O likęs valios veržimąsis mylėti nelygsta- 
mą gėrį, nepasotintas bado nuotaika tokius lai- 
mės ieškotojus prislėgtų. 

Taigi žmogus pasaulio būtybių draugystėje 
negali rasti savo laimės. Ką tikrai maestriškai 
yra jau šv. Augustinas nusakęs: „padarei, Vieš- 
patie, mus dėl savęs ir nerami mūsų širdis tol, 
kol neatsilsės tavyje“. 

Žmogus šios gyvenimo tiesos paveiktas ir 
trokšdamas pažinti visa, kas yra, įsižiūrėdamas 
i gyvenimo faktus mato, k:d jį apsupančios bū- 
tybės savo buvime pareina nuo kitų, pavyzdžiui: 
paprasta gėlelė nuo kiek daug pareina — reika- 
linga jai augti ir šviesa ir šiluma ir atitinkamas 
dirvožemis. Geriau protu įsižiūrėjus pamatom 
tiesą, kad tokios būtybės neturi buvimo iš sa- 
vęs, bet iš kitų. Tos kitos, būdamos taip pat sa- 
vo buvime priklausomos vėl nuo kitų, taipgi 
savo buvimą turi iš kitų. Panašiai, kaip radę 
siūlo galą, pasiūliu eidami, galime rasti kamuo- 


27 


lį, taip ir priklausomumo turėkliu pasilaikyda- 
mas žmogaus protas gali rasti priklausančiųjų 
būtybių grandinės gale būtybę, kuri nuo nieko 
nepriklauso, o nuo jos savo buvime priklauso 
visa priklausančių būtybių grandinė. Tokia bū- 
bė, nuo nieko nepriklausanti savo buvime, yra 
iš savęs, yra nekintama ir savo galybe visas ki- 
tas būtybes iš nieko yra pašaukusi į buvimą. 
Toji būtybė yra ne kas kita, kaip Dievas. 

Geriau įsižiūrėjęs žmogus į save pastebi, 
kad jis fizinę prigimtį yra gavęs iš tėvų, bet tuoj 
kyla klausimas, ar taip pat ir sielą turi iš tėvų. 
Kad rastume atsakymą į šį klausimą, tenka su- 
vokti sielos prigimtį. Veiksena seka būseną, tai 
tokia yra sielos prigimtis, kokios prigimties yra 
jos veiksmai bei šiųjų išdavos. Sielos gi galių 
veikimo išdavos, kaip sąvokos bei valios aktai, 
yra nekiekybiniai dydžiai. Taigi ir pati "siela yra 
nekiekybinis dydis. Jei taip, tai ji nėra sudėta 
iš dalių ir negali būti į dalis padalinta. Tad 
žmogaus siela negali " atsidalinimu nuo tėvų ne- 
dalinamos iš prigimties sielos atsirasti. "Taip pat 
negali atsirasti pati, nes iš nieko savaime negali 
kas nors realaus atsirasti. Taigi ji gali atsirasti 
tik dėka veikėjo, pajėgiančio iš nieko pašaukti 
būtybes į buvimą. Tokiu veikėju yra būtybė 
nuo nieko nepriklausoma savo buvime, t. y. 
Dievas. 

Tad kaip matome, žmogus gali savo protu 
sužinoti, kad tikrovėje yra būtybė, nuo kurios 

pasaulis ir jis pats savo buvime priklauso. O 
kaip iš pėdsakų sužinome, keno toj vietoj būta, 
taip iš darbų galime spręsti apie veikėjo savy- 
bes. Taigi realizuotas pasaulyje protingumas bei 
tikslingumas neklystamai teigia apie Dievo pro- 
tingumą, o pasaulio iš nieko sutvėrimas iškilmin- 
gai byloja apie Dievo valingumą. Žmogaus gi, 
kaipo asmenybės, buvimo faktas kalba apie Die- 
vo asmeniškumą, nes išdavoj negali pasireikš- 
ti tai, kas kokiu nors būdu nėra buvę prie- 
žastyje. 

Jei kasdieniniame gyvenime priežasties pa- 
žinimas įgalina žmogų pažinti tos priežasties vei- 
kimo išdavas, tai Dievo visa ko priežastis paži- 
nimas duoda tvirtos vilties žmogui, kad Jį pa- 
žindamas, ne kiek jis atsispindi pasaulio veidro- 
dyje, bet tiesioginiai, visa jame pažins ir tuo jo 
proto troškimas: visa pažinti, bus pilnai paten- 
kintas. 

Jei kasdieniniame gyvenime ideali draugų 
meilė yra kas tai tarsi nežemiška ir teikia žmo- 
gui tiek dvasios džiaugsmo, tai ką kalbėti, ko- 
kia nuotaika užlietų žmogaus sielą jai susijun- 
gus su tobuliausia asmeniška būtybe: Dievu re- 
alia idealio draugiškumo meile. 

Šios viltys gali būti realizuotos tomis žmo- 
gaus pastangomis, kurių dėka žmogaus Santy- 
Kiai su Dievu darosi sąmoningai intymesni ir 
kas kart šiltesni. Tokiomis pastangomis kaip tik 
ir yra pastangos Dievą gyvenimiškai pažinti ir 

į ji atsinešti realia meile, kaipo į tobuliausią as- 
menybę ir didžiausią savo geradarį. 

Pažinti Dievą, yra tai skaityti pasaulio kny- 
goje apie jo buvimą, jo prigimtį bei savybes, 
apie žmogaus priklausomumą nuo jo savo atsi- 
radime bei kelyje į laimingąją būseną. Tačiau 
šios tiesos tol yra tik blanki teorija, neaiškiai 
nuvokiama ir mažai atrodančia vertinga, kol tas 
tiesas gyvenimiškai nepažįstame. O gyvenimiš- 
kai pažinti tiesą, tai ne tik ją teoretiškai suvok- 
ti, bet pagal proto nurodymus paversti ją savo 
gyvenimo realia dalimi. Tada tiesa ne tik nu- 
vokiama kaipo realybė kažkur esanti, bet rea- 
liai užčiuopiama savo dvasios konduktu kaipo 
konkretiška realybė. Tada teoretiškas pažini- 
mas, papildomas praktiškuoju, tobulėja, darosi 
kas kart gilesnis bei aiškesnis dėl nuolatinio 
dvasios kontakto su ja. Štai dėlko „prasminga 
„žmogaus gyvenime tiesa pilnai pažįstama tik pa- 
gal ją gyvenant ir jos pažinimas juo didesnis, 
juo geriau pagal ją gyvenama. Tai kasdieniniai 
gyvenimo faktai kalba. Juk juo kas labiau savo 
"gyvenime praktiškai brangina m moterystės ištiki- 
mumą bei skaistybę, juo tas geriau šias žmogaus 
gyvenimo vertybes pažįsta. || 

Tad teoretiškas suvokimas žmogaus santy- 
kių su Dievu tikrai gilus ir gyvenimiškas tam- 
pa tik pagal teoretišką suvokimą pradėjus gy- 
venti. Kai teoretiškas pažinimas konstatuoja 
Dievo tobulumą, tai ši tiesa gyvenimiškai su- 

vokiama ir teoretiškai kaskart geriau pažįsta- 
ma tada, kai žmogus konkrečiai pradeda reikšti 
deramą tobuliausiai būtybei pagarbą. Teoretiš- 
kam protui teigiant, kad viską ką turime, tu- 
rime iš Dievo, suprantame 'gyvenimiškai ir aiš- 
kiau teoretiškai, kai reiškiama už visa tai dėkin- 
gumas konkretiniais dėkingumo aktais. 


Tiesa, kad santykiai su asmeniu turi būti 
normuojami draugiška meile, tampa gyvenimiš- 
ka, taikant ją žmogaus santykiams su Dievu 
nustatyti, kai tobuliausiai asmeniškumo atžvil- 
giu būtybei konkrečiai reiškiama savo meilė 
prisirišimas bei atsidavimas. Tada didžiai pras- 
mingi yra atsiprašymo aktai Dievą įžeidus ir 
maldavimai jo pagelbos savo reikaluose pasi- 
rodo visame vertingume. Taigi žmogaus santy- 
(kių su Dievu integralinėmis dalimis yra Dievo 
garbinimas, Jam dėkojimas už visa, ką iš jo ge- 
rumo turime, /atsiprašymas už įžeidimus if mal- 
davimas pagelbos kelyje į laimę. Kadangi žmo- 
gaus santykiavimas su Dievu, kiek jis gyveni- 
miškai ir sąmoningai reiškiasi, vadinasi religija, 
tai tik ką išvardintieji aktai yra intgralinės re- 
ligijos akto dalys. Esant žmogui socialinei bū- 
tybei, ir religijos aktai turi turėti socialinį po- 
„būdį. Šį naturalinį žmogaus santykiavimą su 
Dievu, kitais žodžiais naturalę religiją atbaigia 
apreikštoji religija kaip teoretiniu taip ir praktiš- 
kuoju atžvilgiu. 

Iabar jau aiškėja, kad žmogu: santykiai 
su pasauliu tisk yra nau lngi, kiek jie patar- 
nauja nustatyti jam santykius su Dievu ir juos 
kas kart padaryti intymesnius bei šiltesnius; ir 
žalingi, kai jie suvilioja žmogu juose sukti są- 
vo laimės lizdą. 


KĄ ISTORIJA SAKO APIE 
ŽMOGAUS SANTYKIUS SU DIEVU* 


Laiminga tauta, kurios 
Viešpats yra jos Dievas. 


— Ps. 143, 15 


Nėra reikalo įrodinėti, kad šiandien yra 
žmonių, kurie savo santykius su Dievu yra pa- 
grindę ne donkichotišku, bet moksliškai kritiš- 
ku dalykų pažinimu ir tobuliausiajai asmeniš- 
kai būtybei atatinkama meile. Kad šis santykia- 
vimas su Dievu yra tobuliausias iš mums žino- 
mų, tai matyti net iš to, kad jame dalyvauja vi- 
su kūrybiniu pajėgumu kaip žmogaus protas, 
taip ir valia. Gali pasipiršti mintis, kai pro 
žmogaus laimėjimus kitose srityse pažvelgę pra- 
eitin pamatom, kaip ten prodžioj buvę skurdu, 
kad gal žmogaus santykiai su Dievu pradžioj 
buvę taip pat labai skurdūs, Mažiau kritiškus 
protus materialistiško evoliucionizmo šūkavi- 
mai, kad žmonių giminės raida ė ėjusi „iš tamsios 
pracities, t. y. gyvulio būsenos, į šviesią ateitį, 
t. V. . y. žmogiškąją būseną“, sugestijonuoja teigti, 
kad taip, t. y. kad ad pradžioj žmogus jokio asme- 
niško Dievo nepažinojęs, nes negalvojęs logiš- 


* Daug pasinaudota Soter'e, religijos mokslo laikraš- 
tyje, tilpusiais etnologijos klausimais straipsniais. 

kai ir nieko nenusimanęs apie priežastingumą, 
o savo santykius su išore gyvuliškuoju instink- 
tu tvarkęs. Luboch'as laikydamasis materialis- 
tiškojo evoliucionizmo metodo, pa gal kurį vi- 
sa, kas atrodo esą žema ir paprasta, skiriama 
evoliucijos pradžiai, o aukštesni ir sudėtinges- 
ni dalykai laikomi atatinkamo evoliucijos laips- 
nio padaru, sustatė etapus, kuriuos būk turė- 
jusi žmogaus santykių su Dievu evoliucija pe- 
reiti. Pradžioj buvę ateizmas, paskui fetišizmas, 
po jo jo vienas po kito ėję totemizmas, šamaniz- 


 alelios tikėjimas į vieną Dievą. Šio A Sež 
kėjai savo kabinetuose sugalvotoms hypotezėms 
pavaizduoti nekritiškai graipstė faktus. Paste- 
bėtuosius nepasirūpino kritiškai įvertinti. Kas 
pirmu akies užmetimu jiems tiko, jie spraudė į 
savo hypotezės rėmus; kas netiko, prokrustiš- 
kai apkarpydami, pritaikė, o kas prieštaravo, vi- 
sai nutylėdavo. Mat jie savo hypotezės tikrumu 
taip buvo patikėję, kad tikrovė, jų manymu tu- 
rėjusi tik ją pavaizduoti, o ne jos tikrumą įro- 
dyti. Žinoma, toks nerimtas ir nemoksliškas ap- 
siėjimas su rimtais dalykais iššaukė mokslininkų 
reakciją. Susidomėjo šiais dalykais istorikai spe- 
cialistai, juk tai jų sritis žmogaus kultūros pra- 
eitį tirti, o ne gamtininkų, ir jai tirti reikia taikin- 


ti istorijos metodas, o ne gamtamokslio. Šių dar- 
bininkų pirmose eilėse 1911 metais stojo istori- 


kas specialistas Graebner savo veikalu „Etnolo- 

gijos metodas“ įrodydamas, kad žmogaus dva- 
sios augimą ir iš to einančius žmogaus išviršinius 
veiksmus tautų gyvenime reikia istorijos meto- 
du tyrinėti. Šio judėjimo centran tuoj stojo 
Schmidt. Jis pradėjo leisti žurnalą „„Anthropos“ 
ir raginti mokslininkus bendromis jėgomis rim: 
tai imtis kultūristorišku metodu tyrinėti  žmo- 
gaus kultūros raidą. Šiandien jau realiai matom, 
kad šio metodo didysis laimėjimas yra tas, kad 
jis surado būdą atsekti tikrąją istoriją ir tų šių 
dienų tautų, kurios apie savo praeitį nėra pali- 
kusios jokių raštiškų dokumentų. Jis padeda 
jų praeitį skaityti iš jų materialinės būklės reik- 
menų. Juo vaduodamiesi mokslininkai rado, kad 
kultūros raida ėjusi ne tiesia linija, kaip materi- 
alistiškojo evoliucijonizmo šalininkai teigė, bet 
ratais. Pirminių kultūros ratų susikirtimo ar su- 
siliejimo išdavoj yra atsiradę nauji, vėlesni kul- 
tūros ratai. Taip po kruopštaus darbo rasta, 
kad seniausi kultūros ratai yra pigmėjų, tasma- 
niečių ir bumerango kultūros. Jas vadinama 
bendru prokultūrės vardu. Jai priklauso ir Ug- 
niažemiečių kultūra. Iš prokultūrės yra kilusi 
trejopa pirminė kultūra: totemistiškoji, materi- 
jarchatiškoji ir nomadiškoji. Šioms susimaišius 
ir susikryžiavus, atsirado antrinės kultūros ra- 
tai: laisvojo matriarchato ir laisvojo patriarcha- 
to kultūros. Buvo rasta įvairiuose žemės pavir- 
šiuose tose pačiose kultūros fazėse užkonser- 
vuotų tautų, kurių gyvenimo faktinas pažinimas 

ir įgalina mus pažinti, koki yra buvę pirmykš- 
čiai žmogaus santykiai su Dievu. Pirma, negu 
juos nusakysime remdamiesi šių dienų etnolo- 
gijos mokslo daviniais, verta yra pavaizduoti, 
kiek šiame reikale yra patarnavę tikrovei pa- 
žinti materialistiškojo evoliucijonizmo metodas 
ir kultūristoriškasis metodas. 

Du mokslininkai stebėjo tuos pačius Ug- 
nų Žemės gyventojus ir darė savo išvadas, 1832 
metais Karolis Darvinas susidūrė su jais pačioj 
jų tėvynėj. Jis tų metų savo dienoraštyj, pažy- 
mėtame skyriuje gruodžio 17 diena yra užra- 
šęs: „Aš nebūčiau tikėjęs, kokio didelio skirtu- 
mo esama tarp laukinio ir civilizuoto žmogaus: 
tas skirtumas yra didesnis, negu tarp laukinio ir 
naminio gyvulio“*. O 1872 metais išleistame s3- 
vo veikale apie žmogaus kilmę jau rašo: „Aš 
niekuomet neužmiršiu to pergyvenimo, kurį aš 
jutau pirmą kartą pamatęs Ugnų Žemės gyven- 
tojų būrį ant dykos uolos ir suaižėjusios jūrų 
pakrantės, kai man buvo staiga šmėkštelėjusi 
mintis: tokių tai būta mūsų protėvių“. Toliau jis 
aprašo, būk jie gyveną tarp savęs kaip plėšrie- 
ji žvėrys vien gyvuliškais instinktais tesivaduo- 
dami. Apie jų kalbą savo laiške iš Valparai- 
so 1834. VII. 23 yra užrašęs: „Stovėdamas ant 
uolos, jis mojavo ir leido tokius garsus, su ku- 


* Vertimai imti iš Prof. Pr. Dovydaičio straipsnių, 


atspaustų Soter'e. 

riais palyginti naminių gyvulių garsai tūlam bū- 
tų atrodę suprantamesni“. Taip ugniažemiečius 
Darvinas rekomendavo kultūringajam  pasau- 
liui. Tad nestebėtina, kai 1921 metais vykstan- 
čius pas juos mokslininkus apsišarvavusius kul- 
tūristoriškuoju metodu gasdino Darvinu pasi- 
tikintieji: juk judu ten suės. Tai buvo Koppers 
ir Gusinde. Pastarasis yra pas juos viso išgyve- 
nęs apie ketverius metus. Štai ką jis apie juos 
vieno savo pranešimo pabaigoj rašo: „...iš visa 
kas pasakyta, matyti, kad šie vietos gyvento- 
jai, savose kuo papraščiausiose, tikrai primiti- 
viausiose išviršinio gyvenimo ir šeimininkavimo 
sąlygose turi nuostabiai turtingo dvasinio gy- 
venimo drauge su aukšta religijos forma“... to- 
liau rašo: „jie priaugo man prie širdies, kadangi 
jie yra žmonės su siela ir širdžia, su temperamen- 
tu ir jausmais; ilgai su jais gyvendamas drau- 
gėj, aš juos pamilau, ir paskutinis atsiskyrimas 
nuo šių simpatingų, prastuolių gamtos vaikų 
man ir jiems išspaudė nevieną ašarą“. O kaip 
bjauriai elgėsi europiečiai su šiais žemos materi- 
alinės, bet kilnios dvasinės kultūros žmonėmis, o 
vedini pasiutimo praturtėti ir Darvino bei kitų pa- 
našių stebėtojų, o ne tyrinėtojų poveikyje juos 
laikydami maža kuo skirtingais nuo gyvulių. 
Tas pats mokslininkas štai ką rašo: „juos pri- 
siviliodavo rodydami veidmainingos prietelybės 
ir iš pasalų iššaudydavo; peralkusioms jų šei- 
moms kaip meilės dovaną siųsdavo strichina už- 

nuodytą avių mėsą; jiems išnaikinti rengdavo 
taisyklingas medžiokles su tam tyčia išdresiruo- 
tais, iš Europos parsisiųsdintais, šunimis“. ,,Kas 
daugiau pelno būti pavadintas laukiniu“, klausia 
tas pats mokslininkas, „ar tas europietis įsibrovė- 
lis, ar tas niekam pikto nedarąs gamtos kūdikis 
Ugnų Žemėje?!“ Šiandien dėka kruopščių ty- 
rinėjimų jau žinoma, kad jų kalba, kuri Darvi- 
nui atrodė mažiau prasminga už gyvulių garsus, 
turi apie 30,000 žodžiu, iš kurių apie 10,000 veiks- 
mažodžių ir “knibždėte knibžda“ ,vieno moksli- 
ninko žodžiais tariant, „asmeniniais ir parodomai- 
siais įvardžiais“. Šis dviejų mokslininkų darbo 
išvadų sugretinimas prikišamai rodo, kuris kal- 
bamų metodų geriau padeda tikrovę pažinti. 
Taigi, ką sako kultūristorišku metodu tyrinėji- 
mai apie pirminius, t. y. primityviųjų, santykius 
su Dievu? Tenka pasitenkinti tik faktų konsta- 
tavimu, o norinčius juos patikrinti lieka pasiųs- 
ti pas Schmidtą, Schebestą, Koppersą, W'un- 
derlę, Gusindę ir kitus dirbančius šiuo metodu 
etnologijos srityje. 

Seniausiojo kultūros rato žmonių religija 
yra gili, sentimentali net romantiška. Jie tiki 
esant aukščiausiąją būtybę, kuri sutvėrė pirmą- 
ją Žmonių porą, davė žmonėms įsakymus, kaip 
jie turi gyventi, ir prižiūri jų vykinimą: baudžia 
nusižengėlius, jų supratimu, dažniausiai jau čia 
žemėj. Tiki į pomirtinį gyvenimą. Į Aukščiausią- 
ją Būtybę atsineša su gilia pagarba, dažnai mal- 

dauja jos pagalbos, pasigailėjimo ir jai dėkoja. 
Aukas jai daro iš pirmuonių. Kai kur yra papro- 
tys maldauti pasigailėjimo nulašinant ar svie- 
džiant į viršų kelius savo kraujo lašus. Žinoma, šie 
jų dvasios polėkiai į Dievą reiškiasi gana primi- 
tyviškomis išorinėmis formomis. Pas juos reli- 
gija ir etika priežastiniai susiję, 0 ypač pas ug- 
niažemiečius, kurie visas dorinį elgesį tvarkan- 
čias normas ir galiojančius papročius nuostabiai 
tvirtai išveda iš savo monoteistiškai suvokiamos 
Aukščiausios Būtybės, kaipo visa ko galūtinės 
priežasties. Dievas jų supratimu yra įstatymų 
saugotojas, Jis žmogų visur mato ir teisia jo 
pasielgimus. Sielos, einančios pas Dievą, bent jie 
nežiną, ką jos ten veikiančios. 

Šis palyginti grynas ir taurus Dievo supra- 
timas dorinančiai veikia jų gyvenimą. Tad ne- 
nuostabu, kad jų dora yra nepalyginamai aukš- 
tesnė už dorą nevieno šių dienų kultūros ats- 
tovo. Ugniažemiečiai ne dažnai iš pagarbos ir 
dievobaimingai kreipiasi į Aukščiausiąją Būty- 
bę, vadindami ją „Mano Tėvas“. Pas juos vy- 
rauja dėkojimo maldos. 

Vėlesnių kultūros ratų žmonės dažnai turi 
labai miglotą Dievo sąvoką ir jų santykiai su 
Dievu yra pakrikę, skurdūs. Net pasitaiko, kad 
dievybės jų supratimu turinčios jiems patarnau- 
ti jų gyvenimo reikaluos ir jas baudžia, jei tai ne- 
padaro. Apie panašų žmogaus santykių su Die- 
vu pablogėjimą kalba ir Senasis Testamentas. 

Jo liudijimu, vėlesniais laikais žmogus pradėjęs 
gyvuliškai gyventi, pamiršo tikrąjį Dievą ir pri- 
sidirbo sau visokių stabų, turinčių, jų manymu, 
padėti jiems gyventi pagal savo gyvuliškuosius 
instinktus. 


Ne vienam gali kilti klausimas, delko taip 
atsitinka? Atsako į jį istorijos konstatuojamas 
faktas, kad tautose didžiausias dorovės nusmu- 
kimas sutampa su stipriausiu Aukščiausiosios 
Būtybės idėjos aptemimu. Nes dorovė ir reli- 
gija turi viena kitai tiesioginės grįžtamosios įta- 
kos. Aiškus Dievo bei santykių su juo suprati- 
mas įprasmina doros normas pastovumu bei at- 
sakomingumu už jų paisymą ar nepaisymą, ir 
supratimas, kad Dievas visa mato, trukdo žmo- 
gaus slapčiausiuose gyvenimo užkampiuose įsi- 
veisti nedorovės mikrobams. Dorovė gi kon- 
densuodama žmogaus dvasios energiją, padaro 
jo pažinimą blaivesnį bei akylesnį ir zoologišką 
egoizmą sutramdydama duoda galimybės ob- 
jektyviai spręsti savo santykių su Dievu klau- 
simą. Tat vienai smunkant, smunka ir antroji; 
vienai kylant, kyla ir antroji. Del to žmogui pra- 
dėjus savo gyvenime daugiau paisyti savo zoolo- 
giškų polinkių kaip Dievo įsakymų, pradeda 
smukti dora, o su ja ir religija, tas žmogaus gy- 
venimo vairas, ir stabdis, kuris jį sulaiko, kad 
nenugarmėtų į dorinio supuvimo bedugnę. Štai 
kelias, kurį yra padarę vėlesniųjų kultūros ratų 

žmonės. Šiuo keliu ir šiandien yra pasinešdinusi 
neviena tauta savo pražūčiai ir ateities gėdai. 

Iš viso, kas ligi šiol pasakyta, seka, kad 
pagal istorijos liudijimą pirminė religijos for- 
ma yra asmeniškasis monoteismas, ir tai gana 
kilnios formos. . 

NETIKĖJIMO PRIEŽASTYS 


Paikasis sako savo 
širdyje: Nėra Dievo. 


— Ps. 13, 1. 


Pasitaiko sutikti žmonių, kurie sakosi ne- 
tikį nei į Dievą, nei į pomirtinį sielos gyvenimą, 
nei į Kristų — Dievą, nei į kurią kitą tikėjimo 
tiesą. Šis faktas akilesnius gyvenimo stebėtojus 
pastato prieš gana painią gyvenimo myslę: dėl ko 
vieni sakosi tai tiki, o kiti ne. Argi dalykai, 
į kuriuos vieni tiki, o kiti ne, pareina savo buvi- 
mu nuo vienų tikėjimo, o kitų netikėjimo? Aiš- 
ku, kad ne. Juk kaip visai nepareina daikto bu- 
vimas nuo to, ar mes jį matome, ar ne; ar pažįs- 
tame mes jį, ar ne, taip lygiai visiškai nepareina 
realybė nuo to, ar mes tikime ją esant, ar ne. 
Taigi kritiškai galvojančiam kyla klausimas, dėl 
ko visgi gyvenime yra tokių, kurie tiki, ir to- 
kių, kurie netiki? Kad rastume šiam klausimui 
atsakymą, tenka visų pirma suvokti, ką mes pa- 
sakome žodžiu „tikėti“. Tada beveik savaime pa- 
aiškės, dėl ko vienas sakosi netikįs į tai, o kitas 
sakosi kaip tik tikįs į tai. 

Kai pažįstame ką nors juslėmis, pavyzdžiui, 
regėjimu, palytėjimu, tai apsisprendžiame, kad 
taip yra, o ne kitaip, pačiu pažįstamų dalykų 
akyvaizdumu. Tada aiškiai juntam, kad taip yra, 

o ne kitaip, ir nelieka mumyse vietos bet ko- 
kokiam abejojimui, kad gal yra kitaip, kaip protu 
k2 suprantame, tada apsisprendžiame ne pažįs- 
tamojo daikto akyvaizdumu, bet jo aiškumu:. 
Mums tada aišku, kad taip yra ir kitaip negali 
būti. Pavyzdžiui, niekad negali mums kilti abe- 
jojimas, kad visas daiktas yra didesnis už to pat 
daikto pusę, kad dukart po du yra keturi. Ži- 
noma, žodžiais galime pasakyti visokių nesąmo- 
nių, kad pavyzdžiui dukart po du yra dešimts, 
bet bus tik pasakyta, o ne žodžiais pareikšta tai, 
ką mes protu aiškiai matom. Taigi dalyko aky- 
vaizdumas bei aiškumas duoda mums tikrumą, 
kad taip, o ne kitaip yra. 

Bet yra daug dalykų, kurių niekad nema- 
tėm, ir gal nematysim, o kalbane apie juos ne su 
mažesniu tikrumu, kaip apie matytus. Pavyz- 
džiui, daug kas nėra matęs Australijos, bet kiek- 
vienas, kuris tik kiek moka geografijos kalba apie, 
ją, kaip apie tikrai esančią, tarsi pats būtų ją ma- 
tes. Panašiais atvėjais apsisprendžiame ne pa- 
ties dalyko akyvaizdumu, nes jo niekad nėsame 
matę, bet kitų liudijimu, kad taip yra: žinome, 
kad taip yra, nes tikime liudininku. Jei netikėtu- 
me žmonių liudijimu, tai maža kas mūsų žinotų, 
jog Australija net yra. Kad tikėjimas liudininku 
būtų protingas, reikia pirma patirti ir protu aiš- 
kiai įsitikinti, kad jo liudijimas yra tikėtinas, ir 
juo netikėti būtų neprotinga, nes tikrai liudija 
tai, ką jis žino. Šiuo pasitikėjimu kitais tiesos 

dalykuose ypač remiasi istorijos mokslas. Mat 
istorijos įvykių niekas jau negali matyti, patir- 
ti. Apie juos kalbame, kaip apie tikrai buvusius 
pasitikėdami istorijos šaltinių liudijimu. Nors 
istorijoj apsisprendžiame ne dalykų akyvaizdu- 
mu, bet liudijimo tikrumu, betgi niekam neatei- 
na į galvą istorija nepasitikėti. Be šio pasitikėji- 
mo kitais negalėtume pasisavinti ir kitų mokslų 
laimėjimų kaip matematikos, fizikos ir panašių. 
Juk ir čia pasitikima mokytojais, rūpinamasi jų 
aiškinimą suprasti ir jiems padedant paaiškėja 


klausytojams pats dalykas, ir galutinai jau jo 


aiškumu apsisprendžiame. 

Taigi, kai žinome, kad taip yra dėl paties 
žinojimo dalyko akyvaizdumo ar aiškumo, tu- 
rime žinojimą: kai žinome, kad taip, o ne kitaip 
yra ne dėl paties dalyko akyvaizdumo ar aišku- 
mo, bet dėl to, kad taip sako patikimas liudinin- 
kas, turime tikėjimą. Kiekviename šių dviejų pa- 
žinimų dalyvauja protas ir valia, bet skirtingai. 
Kaip vienam taip antram pradžią duoda norėji- 
mas tą ar kitą dalyką pažinti. O norima pažinti 
tik tai, kas proto sprendimu yra reikalinga nau- 
dinga ir gera pažinti. Pavyzdžiui, jei baigusiam 
gimnaziją atrodo, kad geriausiai jo polinkiams 
ir jo ateities planams atitinka mediko profesija, 
tai rūpinamasi ją ir įsigyti. Turi tačiau pilną lais- 
vę pasirinkti ir kitą profesiją, kai ši pastaroji ku- 
riuo nors kitu atžvilgiu jam atrodo geresnė. To- 
liau valios ir proto rolė kelyje į žinojimą ir ti- 

kėjimą jau skiriasi. Žinojime protas poveikyje 
noro pažinti, suvokia dalykus ir apsisprendžiam, 
kad taip yra, o ne kitaip pačių dalykų aiškumu. 
„Tikėjime gi protas ne tik yra poveikyje noro pa- 
žinti, bet net liudijamą tiesą priima valios p2- 
veiktas tai padaryti, o ne dalyko akyvaizdumo 
ar aiškumo. Valia paveikia protą priimti liudija- 
mą tiesą tik poveikyje proto sprendimo, kad 


priešingai pasielgti būtų neprotinga ir negera, 0 
ją priimti yra visai protinga. Kad šitaip yra ga- 
lime pamatyti ir iš šių pavyzdžių. Norime, pa- 
vyzdžiui, sužinoti, kokios prigimties yra žmo- 
gaus siela. Šio noro poveikyje protas įsižiūri į 
sielos galių veikimą bei jų veikimo išdavas. Pa- 
mato, kad tai nėra kiekybiniai dydžiai ir jokiu 
kiekybiniu santykių nėra apspręsti. Tada pasida- 
ro aišku, kad siela nėra materialinė būtybė, nes 
neturi materialinėms būtybėms charekteringų 
kiekybinių savybiu. Protas priima šią tiesą pa- 
veiktas paties dalyko aiškumu, o ne kokiu nors 
liudijimu pasitikėdamas. Arba, norime, pavyz- 
džiui, žinoti, kuriais keliais Napoleonas yra per 
Lietuvą ėjęs. Šio noro poveikyje pirmiausiai su- 
sipažįstam su liudijimais apie Napoleono žygį 
per Lietuvą; paskui žiūrime kokia tų liudijimo 
vertė, t. y. ar galima jais protingai pasitikėti. 
Kai randame, kad taip, tai šio sprendimo povei- 
kyje valia paveikia protą liudijimų nusakymais 
tikėti, priimti jų skelbiamus dalykus kaip tiesą. 

Tikėjimas yra ne tik skirtingas nuo apsi- 

sprendimo dalyko aiškumu, kad jame laisva va- 
lia turi didesnę rolę, bet jis ir pats yra skirtingas 
pagal tai, keno autoritetu pasitikėdamas protas 
priima skelbiamąją tiesą, kaipo tikra; jei žmo- 
gaus — tai turime tikėjimą žmogumi, jei Dievo 
— tai turime tada tikėjimą Dievu. Juodu savo 
psichologine prigimtimi nesiskiria, nes protas ir 
valia kaip viename taip kitame turi tokį pat vaid- 
menį. Skirtumas yra tame, kad tikėjimas Dievu 
turi didesnį tikrumą kaip tikėjimas žmogumi, nes 
Dievas negali nei pats klysti , nei ką suklaidin- 
ti, o žmogus dažnai ir pats suklysta ir gan daž- 
nai kitą suklaidina. Be to, tikėti Dievu, t. y. pri- 
imti skelbiamas jo tiesas apie antgamtinius daly- 
kus, nepakanka žmogaus protui jo prigimtosios 
kia Dievas. Jei tikėjimas žmogumi, kai įsitikri- 
name, kad verta juo tikėti, yra ir protingas ir 
moksliškas dalykas, tai juo labiau yra protin- 
ga ir moksliška pasitikėti Dievo liudijimu, ku- 
ris negali nei klysti, nei kitą suklaidinti. 

Prieš pasitikint autoritetu, reikia žinoti, kad 
toks autoritetas yra, ir kad jo vardu skelbiamo- 
ji tiesa, tikrai yra jo, o ne keno kito. Taigi pir- 
ma negu Dievo autoritetu remdamiesi galime 
protingai kurią nors tiesą priimti, turime ne 
tik tikėti, bet žinoti, kad Dievas yra, kad jis, 
kaipo tobuliausia būtybė negali nei klysti nei 
suklaidinti, ir kad jos vardu skelbiamoji tiesa 

yra tikrai jo skelbiama. O šiuos dalykus sveikas 
žmogaus protas gali pažinti pats, ir apsispręs- 
ti jų pačių akyvaizdumu. Pavyzdžiui, protas prie- 
žastingumu pasinaudodamas gali suvokti, kad 
tikrai yra tobuliausioji būtybė, ir kaipo tokia 
negali nei klysti nei suklaidinti. Vaduodamiesi 
gi kritiškuoju istorijos metodu galime sužino- 
ti, kad yra tiesų, kurias pats Dievas yra žmo- 
nėms skelbęs ir savo galybe, t. y. stebūklais ir 
pranašystėmis patvirtinęs. O juk Dievas, kaip 
negali klysti, taip negali nė paliudyti stebuklu 
klaidą. Štai dėl ko Jėzus į netikinčius juo pa- 
rizėjus yra kreipęsis: jei netikite mano žodžiams, 
tikėkite mano darbams, tarsi sakytų: tikėkite 
mano žodžiams, nes jų tikrumą patvirtina ma- 
no darbai, kuriuos tik Dievas gali daryti. 

Kadangi Dievo liudijimu pasitikėdami su- 
žinome tiesas, kurių kitokiu būdu pažinti ne- 
galime — tai tikėjimas Dievu yra ne kas kita, 


kaip žmogiško žinojimo, paremto dalykų aky-. 
vaizdūumu bei aiškumu ir žmogiškojo autoriteto 
liudijimo tikrumu, papildymas žinojimu, parem- 


tu Dieviškuoju autoritetu. Tad neturįs tikėjimo 
Aa LAS 


Dievu daug mažiau žino už tuos, kurie jį turi. 
Nors kaip matome, tikėjimas Dievu yra viena 
iš didžiausių versmių tikrovę pažinti, o vis tik 
yra tokių, kurie trokšta žinoti, bet neina prie 
tos versmės. Čia kaltas dažniausiai ne protas, bet 
valia. Juk žmogus kaip tikėjime kitu žmogumi, 
taip ir tikėjime Dievu apsispriendžia ne dalyko 

aiškumu, bet liudijimo tikėtinumu. Tačiau žmo- 
gus nori pažinti tik tai, kas jam atrodo gera, t. y. 
atatinka dabartinės jo padėties reikalams. Jei 
tat žmogus gyvena taip, tarsi Dievo nebūtų ir 


tokiu gyvenimu yra patenkintas, tai jis ir neno- 
"ri pažinti Dievą, nei dieviškąją tiesą. Jis nesirū- 
pina tada nuoširdžiai savo protu pažinti, kad yra 
Dievas; jim nerūpi, kokias tiesas Dievas žmo- 
nėms yra skelbęs; jis net bijo jas pažinti ir dažnai 
bando mokslo vardu gintis, kad toki dalykai 
žmogaus protui yra neprieinami. Bijo jie tiesos, 
nes jų darbai blogi, ir jie nenori jų pamesti. Šis 
nenoras pavergia jų protą ir kreipia jo žvilgsnį 
ten, kur kaip tik negalima dieviškoji tiesa pama- 
tyti. Jie žiūri į dieviškąsias tiesas ne pro Dievo 
autoriteto liudijimą, bet pro sau panašių žmonių 
svaičiojimus ir, žinoma, jų nemato. Šitokia elg- 
sena nebent gali patenkinti tik lekštos sielos žmo- 
nes. Gili siela visuomet eina prie tiesos drą- 
siai, metodingai ir iki galui, nebijodama prak- 
tiškųjų jos išvadų, nes ji labiau myli tiesą, kaip 
faktinąją padėtį. 

Nesigilindami į konkrečius motyvus, dėl 
ko kartais netikima Dievu, nes tai kiekvienam 
į save pažiūrėjus aišku, baigdami galime tik 
bendrai konstatuoti, netikima dėl to, kad neno- 
rima tikėti, nenorima pasinaudoti Dievo liudi- 
jimu pažinti geriau ir giliau tikrovę, ir tai ne tiek 
bendrai dėl dvasios nerangumo tiesą pažinti, 

iek dėl nenorėjimo susitikti su praktiškomis 
tokio pažinimo išvadomis. 1 

AR DIEVAS KALBA ŽMONĖMS“ 


Dievas, daug sykių ir toleriopu 
būdu kalbėjęs kitados tėvams per 
pranašus, paskiausiai, šiomis die- 
nomis kalbėjo rer Sūnų... 

— Žyd 1, 14. 


Patyrinėję savo žinių bagažą pamatysime, 
kad ten yra įvairiais būdais patekusių žinių. Vie- 
nas jų esame surankioję tiesiogiai savo pažini- 
mo galiomis apčiuopdami tikrovės dalykus, ku- 
rių vienus esame matę, kitus pajutę, trečius gir- 
dėję, dar kitus esame protu aiškiai suvokę, kad 
jie yra toki, o ne kitoki. Bet rasime ten nemaža 
ir tokių žinių, kurias esame įsigiję tarpininkau- 
jant kitiems žmonėms. Jie mums gyvu ar rašy- 
tu žodžiu yra davę žinių apie tuos dalykus, ku- 
rių nėsame patys nei matę nei patyrę. Jie yra davę 
mums žinių apie tokius dalykus, kuriuos patys 
jokiu būdu negalime pažinti be jų pagalbos, kaip 
pavyzdžiui: ką jie patys jaučia, ypač ką jie gal- 
voja, planuoja, kokias jie turi mintis, pažiūras į 
tą ar kitą gyvenimo faktą. Tai sužinome tik jiems 
patiems apie tai mums papasakojus. Kai mums 
yra aišku, kad šiais tarpininkais protinga yra 
pasitikėti, nes jie yra tiesiakalbiai ir kalba tai, ką 
patys žino, tada mes jų apreiškiamas žinias pri- 
imame kaip teisingas, tikrai atatinkančias fak- 


* Pasakyta 1936 m. Kūčių naktį. 

tinąją tikrovę, kurios mes patys tiesiogiai nega- 
lime patirti. Šitoks tiesos vienas kitam apreiš- | 
kimas, yra kasdieninis žmogaus gyvenimo reiš- 
kinys. Juo niekas nesistebi. Net maža kas pa- 
galvoja, kad netekus žmonėms pajėgumo vienas 
kitam tiesą apreikšti, ištiktų katastrofa, kurią 
net sunku įsivaizduoti. Žmonija virstų nykiai 
klaidžiojančių šešėlių rūku. 

Tad akyvaizdoje šio taip gyvenimiško fak- 
to, kad žmonės vieni kitiems apreiškia tiesą, 
galvojančiam žmogui nušvinta ir kita tiesa, kad 
Dievas taip pat gali apreikšti žmogui tiesas, t. y. 
suteikti jam žinių apie tuos dalykus, kurių jis 
pats nepažįsta de fakto, ar gali apreikšti tiesą, tai 
iure. Iš tiesų, jei žmogus gali apreikšti tiesą, tai 
juo labiau Dievas, toji tobuliausioji asmeniško- 
ji būtybė, gali žmogui duoti žinių apie dalykus 
jam žinotinus, o savom jėgom negalimus pažinti. 
Tam nėra jokių kliūčių, nei iš pusės Dievo, nei 
iš pusės žmogaus, nei iš pusės būdo, kuriuo Die- 
vas gali apreikšti žmogui tiesą. 


Nėra kliūties iš pusės Dievo, nes jis visa 
žino, ir kaipo visa ko Kūrėjas nėra savo Kūrė- 
jo teisių atsisakęs į pasaulį: jis juo rūpinasi ir 
toliau. Dievas yra ir žmogų sutvėręs bei jam 
tikslą paskyręs turėti laimę jo paties meilinga- 
me pažinime, ir rūpinasi juo tikrai nemažiau, ne- 
gu šiaip pasauliu. Tad nuoseklu, kad Dievas 
apreikštų žmogui tas tiesas, įžiebtų jo prote tų 

tiesų žibintus, kurių šviesoje žmogus galėtų 
rasti kelią į savo laimę. 

Nėra kliūčių nė iš pusės žmogaus. Nes jei 
žmogus savo gyvenime dažnai pasitiki kitu žmo- 
gumi, kuris jam duoda žinią apie savo pergyve- 
nimus ar jam nežinomus dalykus ir gerai daro, 
kai protingai pasitiki, — tai juo protingiau yra 
pasitikėti Dievu, kuris negali nei klysti, nei ki- 
tą suklaidinti. Juk tobuliausioji būtybė negali 
savo veikime šlubuoti kokiu nors netobulumu, 
t. y. turėti savyje netobulybių. Be to, kai žmo- 
gus žmogui apie ką nors kalba, tai klausantysis 
aiškiai patiria, kad girdimi žodžiai yra tikrai 
kalbančiojo jam. Panašiai ir Dievas gali duoti 
žmogaus protui antgamtinės šviesos, kurios dė- 
ka jis dar realiau savo dvasia patirtų, kad Die- 
vas, o ne kas kitas jam kalba. 

Nėra kliūčių nė iš pusės būdo, kuriuo Die- 
vas gali apreikšti tiesą. Žmogus žmogui apreiš- 
kia tiesą tam tikrais ženklais, dažniausiai gyvu 
ar rašytu žodžiu. Tad Dievas, kuris tai yra su- 
teikęs žmogui, nėra mažiau galingas, nes nega- 
li būti pasekoj tai, kas nėra kokiu nors būdu 
buvę priežastyje, kadangi joks dalykas negali iš 
nieko atsirasti. Dievas tat gali žmogui apreikšti 
tiesą pojučiams prieinamais ženklais, kaip tai: 
daiktais, vaizdais; gali ir tiesiog veikti žmogaus 
protą ir tiesiog tą ar kitą žinią apie kokį daiktą 
jame įdiegti. 

Kad žmogus Dievo apreiškiamas tiesas pri- 
imdamas turėtų tikrumą, jog jos tikrai yra Die- 
vo, reikia, kad jos turėtų dieviškąjį antspaudą, 
t. y. kad būtų paliudytas jų dieviškumas apčiuo- 
piamu ženklu. Tokiu ženklu gali būti arba Die- 
vo kalbėjimo prigimtis duodanti pajusti, kad 
tai tikrai Dievas kalbąs, arba stebuklas, arba 
ateities dalykų bei įvykių apreiškimas. Kaip 
iš parašo ir antspaudo pažįstame dokumento 
autentiškumą, taip iš minėtų ženklų galime ži- 
noti, kad ta ar kita tiesa tikrai Dievo yra apreikš- 
ta, nes tokiais ženklais paliudyti tiesą gali tik 
Dievas. Tai nesunku suvokti sveiku protu. Nes 
kaip priežastingas pareinamumas vienas nuo ki- 
to veda žmogaus protą į priežasčių priežasties 
suvokimą, taip pažinimas apraiškų neišaiškina- 
mų jokiomis prigimtomis priežastimis, kaip pa- 
vyzdžiui staigus didelės žaizdos užgijimas ar 
ateities dalykų, kurie pareina nuo žmogaus lais- 
vos valios, apreiškimas, aiškiai liudija apie pa- 
sireiškimą Dievo, kuris visa žino ir visa gali, 
kas nėra priešinga jo tobulumui, t. y. pozity- 
viai kūrybai. 

Taigi Dievas gali apreikšti žmogui tiesą, ir 
žmogus apreiškiamąją tiesą priimdamas gali ži- 
noti, kad ji yra Dievo apreiškiama. 

Kad Dievas de facto ne kartą yra papil- 
dinėjęs žmogaus žinių lobyną, apreikšdamas 
jam tai vieną tai kitą tiesą, tai dažnai mini kai- 
po istorinį faktą Senojo ir Naujojo Testamento 

knygos. Jų gi liudijimu pasitikėti yra protinga, 
nes už tai kalba jų pačių istoriškumas. Jei dar 
prisiminsime, kad jų surašytojai yra buvę ypa- 
tingame Dievo poveikyje, kurio dėka jie buvo 
apsaugoti nuo pavojaus dalykus ne taip atpasa- 
koti kaip iš tiesų yra buvę, — tai mūsų pasiti- 
kėjimas jomis bus didesnis už pasitikėjimą šiaip 
istorijos versmėmis, kuriose dėl žmogaus klys- 
tamumo gali būti įsibrovusi ne viena klaida. Tai- 
gi faktas, kad Dievas yra kalbėjęs žmonėms, 
yra tikresnis dalykas už bet kurį kitą istorijos 
faktą, nes yra žinomas iš tikresnių versmių, ne- 
gu šiaip kiti istorijos faktai. 

Kurias gi Dievas tiesas yra žmonėms ap- 
reiškęs, galime sužinoti iš Šv. Rašto knygų bei 
padavimo, gyvu žodžiu perdavusio ateinančioms 
kartoms iš Jėzaus gyvenimo tuos dalykus, ku- 
rie nebuvo aprašyti ar užrašyti N. Testamento 
knygose. Kadangi šių tiesų apreiškėjas — Die- 
vas yra tiek pat realiai arti mūsų, kiek anų lai- 
kų žmonėms, tai jo apreikštos tiesos, nors pa- 
siekė dėka istorijos versmių, yra tiek pat tai- 
komos mums, kiek ir anų laikų žmonėms buvo 
taikomos. Ir jei nemandagu, net nedora, atsi- 
gręžti nuo į mus kalbančio, tai juo labiau bū- 
tų nemandagu ir nedora nugręžti savo dvasios 
ausis nuo Dievo, kalbančio mums pro istorijos 
versmes apie save bei kelią, kuriuo eidami ga- 
lime savo laimę rasti. 

Šiame momente nėra galimybės į viską, ką 

Dievas yra kalbėjęs žmonėms, įsiklausyti. Tad 
bent pabandykime nugirsti tai, ką yra svarstę 
savo širdyse kilnios sielos žmonės pirmųjų Ka- 
lėdų išvakarėse, kai patys esame anojo istorinio 
fakto minėjimo angoje. 

Pradžioje Dievas apreiškė žmogui jo paties 
paskyrimą ir ką turi daryti, o ko vengti, kad 
liktų laimingas. Žmogus neištesėjo gerame: jis 
nusidėjo panorėjęs rasti laimę ne Dievo nuro- 
domu keliu, bet tuo, kurį jam papiršo piktoji 
dvasia. Tada Dievas nusiminusiam ir teisingu- 
mo prislėgtam žmogui apreiškė, kad laikų pil- 
nybėje moteriškės ainis sutriuškinsiąs piktosios 
dvasios galybę ir tuo žmogų išlaisvinsiąs iš mo- 
ralinio skurdo. Vėliau nuolat Dievas priminda- 
vo šį savo pažadėjimą, nuolat palaikydavo ti- 
kėjimą į tikrąjį Dievą toj žmonijos atžaloj, iš 
kurios turėjo kilti pažadėtasis žmonijos Gelbė- 
tojas. Ne tik primindavo, bet nuolat vis ką nors 
naujo apie jį pranešdavo. Taip Dievas per pra- 
našus iš lėto braižė žmonių sąmonėje būsimojo 
jos gelbėtojo portretą. Pradžioj davė daugiau 
jo žmogiškuosius bruožus. 

Jau patriarkų laikais buvo pranešta, kad 
kilsianti iš Jokūbo žvaigždė, pakilsiąs Izraelio 
skeptras ir visas tautas pavergsiąs. Šios pranašys- 
tės nepamiršo Rytų tautos ir sušvitus ties Bet- 
liejumi stebyklingai žvaigždei skubinosi jos ve- 
dini Rytų išminčiai pasveikinti naujai gimusi 
valdovą. 

Karalių laikais t. y. antrajame ir pirmojo- 
tūkstančio prieš Kristaus gimimą pradžioje jau 
ne tik nusakoma buvo, kad jis kilsiąs iš Do- 
vydo giminės, bet jau minima ir jo dieviškieji 
bruožai, tai būtent: kad jis viešpataus per am- 
žius, kad jis lygus Dievui: „Viešpats tarė Vieš- 
pačiui“, giedojo pranašas Dovydas. Bet šalia 
šių bruožų, žavinčių klausytojus, buvo taip pat 
pranešta, ką jis turės iškentėti, ir tai su tokio- 
mis smulkmenomis, kad net pranešta buvo, jog 
dėl jo rūbo bus mesta kauleliai — burtai, bus 
taip sužeistas, kad mėlynė bus prie mėlynės ir 
bus labiau panašus į sutrintą kirminą, negu į 
žmogų. 

Nuo 8 šimtmečio prieš Kristų Dievas per 
pranašus vis kas kart daugiau žinių suteikdavo 
žmonėms apie Pažadėtojo asmenį, darbus, apie 
jo motiną, gimimo vietą bei laiką. Buvo praneš- 
ta, kad jis vadinsis taikos valdovas ir jo valdy- 
mas bus taikos bei ramybės viešpatavimas. Jo 
motina bus mergaitė, jis gimsiąs Betlėjui. Per 
Danielių pranašą nusakė net laiką, kada jis atei- 
siąs, o kiek anksčiau buvo nurodytas ženk- 
las iš kurio bus numanu, kada bus atėjęs lai- 
kas pasirodyti Pažadėtajam. Tokiu ženklu bu- 
vo nurodyta Judo valdžios atitekimas svetim- 
taučiui. Daug ir kitų dalykų buvo apie Kristų 
iš anksto pranešta, kurie visi raidiškai išsipil- 
dė. Tai lengva įsitikrinti palyginus pranašys- 
čių tekstus su Naujojo testamento knygų turi- 

niu. Tik tas yra tarp jųdviejų skirtumas, kad 
pranašystės kalba apie dalykus, kaip būsian- 
čius, o evangelijos kalba apie tuos pačius daly- 
kus jau kaip čia pat įvykstančius. 

Stovime angoje minėjimo to fakto, kai prieš 
19 amžių su viršum pradėjo atsimegsti pranašys- 
tės ir tapti gyvenimo faktais, kai pranašo Miche- 
jo nurodytasis Betlėjus kaipo Mesijo gimtinė 
susilaukė de fakto Šv. Šeimynėlės, kai Izaijo 
pranašautoji mergaitė, ten susilaukė savo die- 
viškojo sūnaus, kai taikos valdovui suskambėjo 
jo hymnas išpildomas angelų chorų: garbė Die- 
vui aukštybėse ir žemėje ramybė geros valios 
žmonėms, 

Tenka būti akyliems, kad nepakartotume 
betlėjiečių klaidos ir dėl savanaudiškų sumeti- 
mų nenusigręsžtume nuo dieviškosios tiesos, 
kuri viena gali suteikti ir paskiriems žmonėms 
ir tautoms dvasios ramybės bei taikingo entu- 
ziazmo darbuotis meilingoje vienybėje visos 
žmonijos gerovei. 

DIEVO PLANAI — 
NE ŽMONIŲ PLANAI“ 


Žmogaus širdis rengia savo ke- 
ligą, bet Viešpaties dalykas vesti 
jo žingsnius. 

— Pat. 16, 9, 


Kiekvienas esame patyrę, kaip dažnai Dievo 
planai ir žmogaus gyvenimo keliai susikerta, 
nes šią katastrofą visuomet, ir net dažnai prieš 
žmogaus norą konstatuoja sąžinės balsas. Nie- 
kuomet tačiau skirtumas nepasirodo taip aiškiai 
tarp Dievo ir žmogaus planų, kaip Kalėdų 
švenčių proga, kada šventės mintis bei nuotai- 
ka mus pro trukšmingai puotaujantį Betlėjų 
nukelia į Betlėjaus kūtelę prie Kūdikėlio Jėzaus. 

Išrinktoji tauta nostalginiu išsiilgimu laukė 
Kristaus; laukė ypač Dovydo giminė savo pa- 
sididžiavimo, tautų laukiamojo. Ir kokia baisi 
gyvenimo ironija! Užteka Jokūbo žvaigždė — 
jie jos nepažįsta; ateina jų lauktasis — jie jo ne- 
priima. 

Dėl ko taip atsitiko, kankina nevieną klau- 
simas. Baimė nukrečia giliau gyveniman žvel- 
giančius, kad gal ir moderniškasis Betlėjau sa- 
vo nelaimei ir negarbei nepažįsta savo gelbėto- 
jo, nors jis jo viduje gyvena. Šios mintys darosi 


* Pasakyta Kalėdų pirmąją dieną 1936 m. 

dar įkyresnės, kai prisimenam, kad betlėjiečiai 
gerai žinojo visa, ką Dievas per pranašus bu- 
vo kalbėjęs apie žmonijos gelbėtoją. Taip, jie 
žinojo, bet nesuprato. Pranašystes, kurios vaiz- 
dais kalbėjo apie Mesijo viešpatavimą žmonių 
protams dieviškąja tiesa ir jų širdims meile ėmė 
vaizdiškai, o ne esmiškai. Pranašystę, kad Mesi- 
jas viešpataus pasauliui, išsiaiškino Romos im- 
peratorių viešpatavimo tautoms prasme. Prana- 
šų išsireiškimus, apie Mesijo pergalę savo tiesa 
ir priešų pavergimą meile, vaizdiškai išsiaiškinę 
laukė Vado, kuris kardu ir ugnimi, kaip Romos 
imperatoriai, sunaikins tautas, pavergs jas Ju- 
do skeptrui ir įsteigs pasaulinę Dovydo imperi- 
ją. Pranašystę, gi apie Mesijo laikus: dvasinės 
taikos ir ramybės viešpatavimą, suprato, drįs- 
čiau pasakyti, net karnališkai. Mat jie išsiaiški- 
no ją, kad tada niekas nedrįsiąs drumsti ramy- 
bės, visos tautos plauksią kaip vanduo Je- 
ruzalėn prie Mesijo, turtai išrinktosios tautos 
tiek padidėsią, jog nuo vieno tautiečio turtų 
vien raktus kelioliką asilų turėsią nešti; priešus 
sutriuškinus, nežvangėsią kardai ir ramybė bus, 
nes tautos po Mesijo valdžia jausis, kaip, lie- 
tuviškai tariant, pelės po šluota. Ypač šitokio 
Mesijo lūkesčiai sustiprėjo, kai išrinktoji tauta 
pateko Romos imperijos valdžion ir kai po ke- 
lių nepavykusių bandymų išsilaisvinti, pavergė- 
jai ją kietai prispaudė. Poveikyje troškimo at- 
gauti laisvę, jie degė kaskart didesne neapykan- 

ta romėnams, o ją palaikė ir nuolat kurstė vil- 
tis, kad tuoj turįs pasirodyti Mesijas kaipo ga- 
lingas karo vadas ir juos išlaisvinti iš Romos 
erelio nagų. Pranašavimus, kad Mesijas išlais- 
vins žmoniją išmoralinio bei dvasinio skurdo, 
iš nuodėmės bei blogų įpročių vergijos, — su- 
prato kaipo išlaisvinimą jų iš politinės vergijos. 
Vienu žodžiu, akyvaizdoje savo žemiškų reikalų 
nugriebė pranašysčių vaizdus, o ne mintį; su- 
sidarė klaidingą Mesijo portretą pro kurį žiū- 
rėdami nesuprato tų pranašysčių, kurios kalbė- 
jo apie Mesijo pažeminimą, kančią ir mirtį; žiū- 
rėdami pro jį ateitin ir pagal jį norėdami pažin- 
ti žadėtajį žmonijai gelbėtoją, suklydo, nes iš 
klaidingo portreto juk negalima savininko at- 
pažinti. Ir atsitiko tai, kas turėjo atsitikti: Pro 
žemiškųjų reikalų nesąlyginį pamėgimą negali- 
ma yra matyti amžinųjų dvasios reikalų. Štai 
dėl ko ir išrinktoji tauta, žiūrėdama į besiarti- 
nantį Mesiją — žmonijos gelbėtoją pirmoj ei- 
lėj iš dvasios skurdo, pro besąlyginį susirūpini- 
mą vien žemiškais savo reikalais, nepažino. 

Tai istorija. 

Ne ką kitoks ir dabarties veidas. 

Juk kiek tautų ir šiandien tikisi būsiančios 
laimingos, laimėjusias ko aukščiausiąjį materia- 
linį gerbūvį. Kiek jų kenčia ekonominį krizį ir, 
jame matydamos didžiausią savo nelaimę, lau- 
kia gelbėtojo .— vyriausybės, kuri jas išvestų 
iš tos vergijos. Kiek yra jau pasišovusių sukur- 

ti sau gražią ateitį ginklu kitų tautų griuvėsiuo- 
se ir žmonių kraujo klanuose. Jos laukia vado 
į šį žygį, kuris būtų pajėgus sutrupinti jų prie- 
šus ir išplėsti jų viešpatavimą kaip galint pla- 
čiau. Kiek yra žmonių, kurie laukia visuomenei, 
kankinamai socialinio tuberkuliozo, kitais žo- 
džiais: socialinio klausimo, tokio gelbėtojo, ku- 
ris neapykanta ir jėga grąžintų jai sveikatą ki- 
tų luomų gyvybės sąskaiton. 

O šeimose šiandien argi ne dažniausiai ban- 
doma besprunkanti laimė sulaikyti vien rūstaus 
teisingumo normomis, ir neapykantos ugnimi 
išdeginti gangrenuotas dalis?! Ne ką kitaip yra 
ir su paskiru žmogumi. Dažniausiai jis daugiau 
pasitiki kovoje už savo laimę liūto nagais, le- 
opardo plėšrumu bei lapės gudrumu, negu sa- 
vo dvasios kūrybiniu pajėgumu. Toks, pralaimė- 
jimo prislėgtas, trokšta atsigriebti, bet dažniau- 
siai savo gelbėtoju pasirenka kerštą, vylių, ne- 
apykantą, intrigas, vienu žodžiu, jėgas, kurios 
tik per kitų griuvėsius neša jį į tariamąją laimę. 

Šiam moderniškam Betliejui, gyvenančiam 
anojo Betlėjaus idėjomis ir lūkesčiais, nelengva 
pažinti Kristuje savo gelbėtoją, sunku jam su- 
prasti jo himno prasmę: Garbė Dievui aukšty- 
bėse ir žemėje ramybė geros valios žmonėms. 

O tai yra dėl to, kad jie taip yra įsistebei- 
liję į savo ateities planus, jog pro juos negali 
užmatyti  objektyviosios dalykų padėties, 
kuri yra diametraliai priešingoj kryptyje jųjų 

paimtajai. Dėl ko taip yra, nesunku suprasti. 
Mat supratimas, kame žmogus gali rasti savo 
laimę, duoda visam jo veikimui kryptį, o laimė, 
kurion neklystantis Kristus — Dievas yra va- 
das, kaip tik yra diametraliai priešingoje kryp- 
tyje, negu didelė dalis šiandieninių žmonių yra 
pasišovusi ją rasti. Pagal tikslą pasirenkamos 
ir atatinkamos priemonės. Tikslai yra priešin- 
gose padėtyse, tad ir priemonės, kurias Kristus 
perša žmonijai, yra priešingos toms priemonėms, 
kurias de fakto žmonija kaipo tokia vartoja sa- 
vo tikslui laimėti. Kadangi veiklos plano cent- 
rą sudaro tikslas, o pagrindines jo linijas — 
priemonės atatinkančios tikslą, tai dabar supran- 
tama, delko Dievo planai nėra žmonių planai. 
Ši tiesa juo aiškesnė tampa, juo mes geriau pri- 
sižiūrim veikloms, kuriomis tuodu planai gyve- 
nime realizuojami. 

Kristus—žmonijos gėlbėtojas iš dvasios skur- 
do ir vadas į dvasios viešpatavimą kaip paskiro 
žmogaus, taip ir tautų. gyvenime;reikalauja ir žo- 
džiu ir savo pavyzdžiu pasitikėti kūrybinėms 
dvasios jėgomis, t. y. entuziastiškai pasiauko- 
jančia kito gerovei meile ir dieviškąja tiesa, pa- 
jėgiančia nušviesti žmogui kelią per šio gyveni- 
mo klaikumus į laimę dangiškojo Tėvo priėg- 
lobstyje. Tad pasiaukojanti Meilė pasirenka ir 
maksimum patogias pasiaukojimui pasireikšti 
aplinkybes: neturtingos šeimos pastogę ir Bet- 
lėjaus kūtelės skurdą. Gelbstinčioji Meilė ap- 

sireiškia taip švelniai, kad neužgesintų nė smilks- 
tančio gerumu lino. Meilė, nugalinti piktą ne 
piktu jį sunaikindama, bet gerumu išgelbėdama 
kas išgelbima, apsireiškia žavinčiu kūdikėliu nie- 
kam piktu negrasindama, bet visus prie savęs 
savo meilumu traukdama. Kristus teocentrinės 
žmogaus veiklos centras meile visa prie savęs 
traukia dieviškosios tiesos linijomis. 

Visai kitokia yra veikla pasišovusių laimę 
sau sukurti čia žemėj, kur viešpatauja fizinės jė- 
gos dėsnis. Šioji laimė realiausiai apčiuopiama 
pasotinant kaip tik žemesniuosius savo reikalus. 
O tam geriausiai patarnauja žemiškųjų gėrybių 
ištekliai, Šiuos surasti ir sau laimėti — vaisin- 
giausia priemonė yra fizinė jėga, o nuo šių gė- 
rybių lovio atstumti kitus, kad patiems dau- 
giausiai liktų, geriausiai patarnauja neapykanta. 

Tai kaip tik priešingos priemonės toms, 
kurias Kristus duoda saviesiems į rankas. Dėl 
to tad tiems, kurie dar nėra nusivlę antropocent- 
rizmo peršamomis priemonėms, bei jo perša- 
mąja laime ir nesiilgi savo sielos gelmėse tikro- 
sios laimės, beveik neįmanoma matyti Kristuje 
tikrąjį žmonijos vadą jos kovoje už laimę, sa- 
vo gelbėtoją iš zoologiškų instinktų vergijos, ir 
objektyviai įvertinti Kristaus peršamųjų priemo- 
nių vertę, nes jie įsistebeiliję į savąsias pozici- 
jas dažniausiai visa kita laiko vaizduotės pada- 
ru. Kitaip ir būti negali, nes kas vaizduotės pa- 
darus laiko realybe, tam realybė atrodo esanti 

vaizduotės padaras. Nenuostabu tat, kad tokių 
gyvenimo planai nesutampa su didžiausiojo re- 
alisto — Kristaus nubraižytais žmogaus gyve- 
nimo planais. Kartais jie ilgisi vado, bet ne į 
aukštybės, kur skamba: Garbė Dievui aukšty- 
bėse, bet į pakalnes, kur traukia juos jų zoolo- 
giški instinktai siūlydami jiems savąją takti- 
ką bei veikimo techniką. 

Šios gyvenimo srovės niekad netekės ta pa- 
čia kryptimi. Viena jų visumet meile stengsis 
užlieti antrąją, o ši pastaroji visuomet dės vi- 
sas pastangas neapykanta sunaikinti pirmąją. 

Kad minios ūpas pagauna savo verpetan 
paskirus žmones ir iš jų padaro aklus savo už- 
gaidų vykintojus, tai kasdieninė tiesa. Todėl nes- 
tebėtina, kad tie, kurie nėra Kristaus meilės po- 
veikyje, nemato pro minios nuotaiką, jog Kris- 
tus yra žmonijos gelbėtojas ir vadas į laimin- 
gą rytojų. Jų gyvenimo planai tol nesutaps su 
Kristaus išbraižytais žmogaus gyvenimo planais, 
net jie nematys reikalo savuosius pakeisti šiais 
pastaraisiais, kol jie bus vergai minios, nemylin- 
čios įsikūnijančią meilę — Kristų. 


63 


KRISTUS — DIEVAS 


Aš ir Tėvas esame vienas 
— Jo. 10, 30. 


Kiekvienas tiesą mylįs žmogus kalba tai, 
ką mąsto. Tarp jo kalbos turinio ir pažini- 
mo turinio nėra skirtumo. Todėl kaip 
tiesą priimame visa, ką toks žmogus skel- 
bia, ne vien dėl to, kad jo skelbiamoji tiesa būtų 
mums savyje aiški ir vaizdi, bet ir todėl, kad 
tai skelbia tas, kurį žinom tiesakalbį esant. Su- 
prantama, juo toks žmogus yra doresnis, juo 
jo žodžiai dar labiau verti pasitikėjimo. Jei to- 
kio žmogaus tiesakalbumą liudija draugai — 
didelis tai liudijimas. Bet jei net jo priešai lai- 
ko jį tiesakalbiu, negalėdami rasti jam jokių 
melo žymių, tai liudijimas mums žmonėms dar 
svaresnis, 

Šių paprastų ir visiems suprantamų gyve- 
nimo tiesų nereikia išleisti iš akių itin tada, kai 
rūpinamės pažinti, kas yra Kristus. O Kristų 
laikė turint gyvenimo žodžius ne tik jo moki- 
niai bei prieteliai, bet net jo aršiausi priešai ne- 
galėjo kalboj rasti nė mažiausios melo dėmės: pa- 
fi gyvenimo patirtis juos vertė pripažinti jį tiesa- 
kalbi esant. Erodo šalininkai ir parizėjai, tie mir- 


tini jo priešai, minių  akyvaizdoje atvirai skel- 

bė: „Mokytojau, mes žinome, kad tu tiesakal- 
bis ir mokini Dievo kelio tiesoje ir nė vienu ne- 
sirūpini, nes nežiūri žmonių asmens,“ (Mt. 
22, 16). 

Jo dorovingumui niekas negalėjo jokio prie- 
kaišto padaryti. Štai, mes matom jį viešai krei- 
piantis į jam nedraugingas minias: „Kas iš Jū- 
sų gali parodyti manyje nuodėmę?“ Ir ką jos 
AeoT Jas Ll ae Ia Gorovinį kilnumą išpa- 
žinti neleidžia joms jų nedraugingumas Kristui, 
o ką pikto jam prikišti jos neranda. 

Tad, ką apie save kalba Kristus? Kuo Jis 
save laiko? 

Kristus save laiko didesniu už visokį su- 
tvėrimą, didesniu už Senojo Įstatymo pranašus 
ir patrijarkus. Jis savinasi sau tokią galią, kuri 
išskirtinai priklauso tik vienam Dievui. Taip, 
jis tikfina paskutinėse dienose siųsiąs savo an- 
gelus, kurie surinksią išrinktuosius. Jis sakosi 
esąs teisėjas gyvųjų ir mirusiųjų. 

Jis reikalauja iš savo sekėjų tokio jam atsi- 
davimo, kokio gali tik Dievas iš žmonių reika- 
lauti: „Kas myli tėvą ar motiną labiau nekaip ma- 
ne, tas manęs nevertas“. Toliau, jis save laiko ly- 
giu Dievui. Kalno pamoksle skelbia Naują Įsta- 
tymą. Skelbia su dieviškuoju autoritetu, kalba su 
Senojo Įstatymo Leidėjo orumu. „Jūs girdėjote: 
seniesiems buvo pasakyta — neužmuši!, nes- 
vetimoteriausi!, neprisieksi neteisingai!l, ir t. t. 
Aš gi jums sakau: kiekvienas, kurs pyksta ant 

savo brolio, bus smerkiamas teisme!, kiekvienas, 
kurs žiūri į moteriškę, norėdamas su ja nusidėti, 
savo širdyje jau su ja svetimoteriavo! ir t. t. 

Visas kalno pamokslo tonas yra dieviškojo 
Įstatymdavio tonas. Jis papildinėja Dievo Įsta- 
tymą, ne kaip tam deleguotas, ne įgaliotąja galia, 
bet savo valdžia, savo, kaip jo autoriaus, galia. 
„Pasakyta!, aš gi jums sakau“. Kas kitas būtų 
drįsęs taip apie Dievo Įstatymą kalbėti? Juk tai 
būtų didžiausias piktžodžiavimas Dievui. Bet 
taip kalba tiesakalbis, išmintingasis, savyje ne- 
turįs mažiausios nuodėmės krislo — Jėzus. 

Jis save laiko subatos, Dievo pašvęstos die- 
nos, Viešpačiu. Dar daugiau: Jis atleidžia Die- 
vui padarytus įžeidimus — nuodėmes savo var- 
du, tuo pasielgimu aiškiai liudydamas, kad Die- 
vo įžeidimas yra jo įžeidimas ir todėl jis galįs 
įžeidėjui dovanoti. 

Kai Kristus Rašto žinovų akivaizdoj tarė 
suparaližuotajam: „Pasitikėk, sūnau, tavo nuo- 
dėmės tau atleistos“, pastarieji tuo labai pikti- 
nos. Jie laikė Kristų paprastu žmogumi, o jis, 
štai, jų akivaizdoje sakosi atleidžiąs nuodėmes, 
kurias, kaip Dievo įžeidimus, galįs tik pats Die- 
vas atleisti. Įžeidimą tik įžeistasis gali dovanoti. 
Ir Kristus neneigia šio žydų principo: nuodė- 
mes savo vardu gali atleisti tik Dievas. Kristus 
tik jiems atsako: „Kas pigiau sakyti: tavo nuo- 
dėmės tau atleistos, ar sakyti: kelkis ir vaikš- 
čiok? Bet kad žinotumėt Žmogaus Sūnų turint 

ant žemės valdžios atleisti nuodėmes, tuomet 
jis taria paraližuotajam: Kelkis, imk savo pata- 
lą ir eik į savo namus. Tasai atsikėlė ir nuėjo 
į savo namus. Minios bijojo ir garbino Dievą“. 


Pagaliau Kristus laiko save prigimtojo dan- 
gaus Tėvo Sūnumi. Pilypo Kesarėjos apylinkė- 
se Kristus klausė savo mokinių, ką žmonės ma- 
no jį esant. Jie atsakė, kad kai kurie jį laiką Jo- 
nu Krikštytoju, kiti Eliju, kiti Jeremiju ar vie- 
nu iš pranašų. Tada Kristus jiems tarė: „O jūs 
ką sakote apie mane?“ Atsakydamas Simonas 
Petras tarė: „Tu Kristus, Gyvojo Dievo Sū- 
nus“. Kristus ypatingu būdu Petrą pagiria už 
šį atsakymą ir atsilygindamas pažada jam vy- 
riausią valdžią savo bažnyčioje: „Palaimintas 
esi, Jono Sūnau Simonai, nes ne kūnas ir krau- 
jas tai tau apreiškė, bet mano Tėvas, kurs yra 
danguje. Ir aš tau sakau: Tu esi Petras ir ant 
tos uolos aš pastatysiu savo bažnyčią, ir praga- 
ro vartai jos nenugalės“. Šioj savo kalboje ir 
kitose kur tik save stato santykyje su Dievu, 
Kristus dangaus Tėvą vadina „mano Tėvas“, 
o kai spie jį kalba savo mokytiniams, visuomet 
vadina „jūsų Tėvas“. Niekuomet savęs nestato 
vienoj lygmėj su žmonėmis ir dangaus Tėvo ne- 
vadina „mūsų Tėvas“, bet, „Jūsų Tėvas“, „Dan- 
giškasis Tėvas“. Kristus tuomi aiškiai nori pa- 
brėžti, kad Dievas viena prasme yra Jo Tėvas, 
kita prasme jis yra žmonių dangiškasis Tėvas. 

Kristus priima jam reiškiamą dievišką pa- 
garbą ir tuo aiškiai parodo save laikąs Dievu. 

Kristaus liudijimai apie savo dievybę dar 
pilniau yra užrašyti šv. Jono Evangelijoje. 

Jis sakosis esąs anksčiau už Abraomą. Jis 
buvęs to didžiojo patriarko troškimų objektas. 

Jis save laiko gyvybės ir mirties Viešpačiu. 
Jis aiškiai sako: „Aš ir Tėvas esame viena“. Jis 
esąs Tėvo Atspindys: „Kas mane mato, tas ma- 
to ir Tėvą“. To laiko žmonėms, matantiems tik 
tiek, kiek jų kūno akys jiems leidžia matyti, tai 
buvo baisu girdėti. Jie matė Kristuje tik žmogų 
ir štai tas žmogus save laiko lygiu Dievui: dar 
daugiau: viena su Dievu. Jie pradeda jo žo- 
džiams netikėti. Jie sako: „Tu pats liudiji apie 
save ir tavo liudijimas neturi vertės“. Į šį prie- 
kaištą Kristus atsako, kad apie jį yra liudijęs 
Jonas Kirkštytojas, o dabar liudija jo darbai — 
netikite mano žodžiams, tai tikėkite mano dar- 
bams, kuriuos aš darau savo žodžių teisingu- 
mui paliudyti. „Jei aš nedarau, sako Kristus, 
savo Tėvo darbų, netikėkite manim. Bet jei aš 
darau ir jei nenorite manim tikėti, tai tikėkite 
darbams, kad pažintumėte ir įsitikintumėte, kad 
Tėvas yra manyje ir aš jame“. 

Kaip naują įrodymą Jėzus stato prieš akis 
netikinčiai miniai savo darbus, sakydamas kad 
jie geriausiai liudiją, kas jis esąs. 

Kokius tat darbus Kristus čia turėjo gal- 
voje? Aišku tuos, kuriuos galįs tik pats Dievas 

daryti. Tokiais darbais, vaizdžiai liudijančiais 
veikėjo dievišką galybę, yra stebuklai, t. y. po- 
jučiams prieinami įvykiai, kurie prašoksta visas 
regimos ir neregimos gamtos jėgas. Tik Dievas, 
kuris yra gamtos jėgų prigimties bei jųjų vei- 
kimo dėsningumo autorius, gali vienam — kitam 
atsitikimui jų veikimą arba sulaikyti, arba nau- 
ju dievišku veikimu papildyti. 

Kristus gydė žmones staigiai, vienu savo 
žodžiu ir savo paties vardu. Kristaus gyvenimo 
aprašyme: Evangelijose — daug tokių atsitiki- 
mų yra pažymėta. Čia kiek smulkmeniškiau de- 
ra prisiminti vieną atsitikimą, kurs teismiškai 
buvo įvertintas pačių Kristaus priešų. Kristus 
išgydė žmogų aklą gimusį. Žmonės, pamatę 
sveiką tą, kurs pirmiau kaip aklas elgeta, prašė 
išmaldos prie šventyklos durų, nustebę klausi- 
nėjo, kas tai padarė. Gandai pasiekė žydų vy- 
resniuosius. Tie šaukia išgydytąjį ir klausia, kas 
ji išgydęs. Šaukė tėvus, norėdami nustatyti ar 
čia prieš juos stovis žmogus esąs tas pats, kurs 
buvo aklas gimęs. Tėvai prisipažįsta jį esant jų 
sūnų, aklą gimusi, bet sakosi nežiną, kas jį iš- 
gydė. Antrąkart šaukia išgydytąjį ir teiraujasi, 
kas jį išgydė. Galutinai įsitikino, kad tai pada- 
rė Kristus. Šis visas juridinis žydų vyresniųjų 
procesas prikišamai rodo, kad į Kristaus ste- 
buklus jo laikų žmonės žiūrėjo gana kritiškai 
ir vis tiek net jo priešininkai turėjo jam pripa- 
žinti dieviškąją galią, t. y. galint jį savo vardu 
Dievo darbus daryti. 

Kristus, savo vardu prikeldamas iš mirusių 
net jau pradėjusius gesti, kaip Lozorių, per ryš- 
kiai įrodo esąs mirties ir gyvybės Viešpats, o 
tuo pačiu — Dievas. 

Kristus prisiėmė žmogaus prigimtį, tarsi nu- 
sileido iki žmogaus, kad žmogų pakeltų iki 
Dievo. 

Didžios tiesos sunkiai yra prieinamos lėkš- 
toms asmenybėms. Jų akių aštrumastiekyrasilp- 
nas, kad pro kasdieniškumo bei paviršutiniš- 
kumo lukštą neįstengia įžvelgti tos didžiausios 
tikrovės, kad Kristus yra žmogus ir drauge Die- 
vas — Žmonijos Gelbėtojas. 

Būkite tat tobuli, kaip ir jūsų 
dangiškasis Tėvas tobulas. 
— Mat. 5, 48. 


Kiekvienas gyvis siekia tokios būsenos, ku- 
rioj jam nieko netrūktų, jokio jis trūkumo ne- 
jaustų. Tokia būsena gaunasi tada, kai visi gy- 
vio siekimai yra pilnai pasotinti pasiturėjimu 
atatinkamomis gėrybėmis. Esant bent kuriamsie- 
kimui nepasotintam, jo varomas gyvis ieško gė- 
rybės galinčios tą geidimą pasotinti. Pavyzdžiui, 
alkio spiriamas gyvis ieško atatinkamos gėry- 
bės, būtent: atatinkamo maisto, galinčio jį pa- 
sotinti; troškulio kankinamas ieško tokio gėri- 
mo, kuris troškulį nuramintų. Tačiau pats gy- 
vis turi rasti, kuri gėrybė yra pajėgi tą ar kitą 
jo prigimties troškimą pasotinti. Šiam reikalui 
naudojamasi pažinimu. Gyviai, neturintieji nuo- 
savaus pažinimo, kaip augalai, vaduojasi Kū- 
rėjo pažinimu realizuotu juose prigimtaisiais po- 
linkiais, atatinkančiais pačios prigimties verži- 
mąsi būti. Gyvuliai juslinio pažinimo dėka pažįs- 
ta, kas jiems yra naudinga, kas gali jų geidimus 
pasotinti, kas gali jiems patarnauti jų veržimui- 
si į būseną, kurioj jiems nieko netrūktų. Žmo- 
gus be juslinio pažinimo, dvasinės sielos dėka, 
turi protinį pažinimą, kuriuo pažįsta ne tik tą 

ar kitą dalyką kaipo gerą ir jam naudingą, bet 
ir bendrai, kas yra gėris; suvokia Gėrį, kuriam 
pastoviai nieko negali trūkti. 

To ar kito daiko naudingumo pažinimas 
gyvio dar nepasotina. Jo prigimtyje yranaturalus 
linkimas pasiturėti naudingu gėriu ir taip papil- 
dyti savo būseną. Šį linkimą filosofai vadina 
meile. Ji yra įvairi pagal tai, kokį pažinimą ji 
lydi. Toji meilė, kuri yra įdiegta Kūrėjo ton ar 
kiton prigimtin, kaip prigimtas veržimasis į to- 
bulesnę pagal nuosavą prigimtį būseną, vadina- 
si prigimtas veržimasis būti. Toji meilė, kuri ly- 
di juslinį pažinimą, vadinasi juslinė meilė. To- 
ji gi meilė, kuri lydi protinį pažinimą, vadinasi 
dvasinė meilė. 

Žmogaus prigimtyje yra visos trys meilės 
rūšys: veržiamasis būti pagal savo prigimtį, jus- 
linį pažinimą lydinti juslinė meilė ir protinį pa- 
žinimą lydinti dvasinė meilė. Kai juslinė meilė 
veda žmogų pasiturėti tomis gėrybėmis, kurios 
gali pasotinti juslinio gyvenimo reikalus suteik- 
damos tam tikro, patį pasotinimą lydinčio, jus- 
linio malonumo, tai dvasinė meilė stumia žmo- 
gų papildyti savo būseną pasiturėjimu galuti- 
noj sąskaitoj tiesų Tiesa bei gėrių Gėriu, ir tuo 
džiaugtis tuo dvasiniu džiaugsmu, kuris užplūs- 
ta sielą esant jos visiems giliausiems troškimams 
pasotintiems. 

Tačiau dera būti realistais ir neužmerkti 
akių prieš gyvenimo faktą, kad žmoguje iš pri- 

gimties nėra darnumo tarp juslinės ir dvasinės 
meilės, tarp noro džiaugtis jusliniu ir dvasiniu 
džiaugsmu. Iš tiesų gi, kaip juslinis pažinimas 
yra tik materialinė atrama dvasiniam pažinimui, 
nuosekliai — juodu lydintieji linkimai turėtų 
būti tokiam pat santykyje, būtent: juslinė mei- 
lė turėtų būti tik tam tikra prasme atrama bujo- 
ti dvasinei meilei žmogaus asmenyje. Deja. Gy- 
venime per dažnai matom, kaip juslinio malonu- 
mo troškimas pavergia visas dvasines žmogaus 
pajėgas sau tarnauti. Girtuoklis savo proto ir 
valios jėgas verčia vergauti apsisvaiginimo troš- 
kimui, ištvirkėlis — ištvirkavimui surasti būdus 
bei priemones ir t.t. Kai kūno atžvilgiu laikoma 
nenormaliai išaugusiu tą žmogų, kuris turi ne- 
proporcingai ilgas rankas, ar ausis ar nosį, taip 
žmonės, kuriuose yra išbujoję žemesnieji geidu- 
mm 2 
siniais monstrumais, dvasiniais išsigimėliais. Jei 
visai teisingai branginama darnus kūno išbujo- 
jimas, tai tuo yra protingiau branginti darnų 
žmogaus asmenybės išbujojimą. Jei laikomi kū- 
rybos žmonėmis tie, kurie sugeba medžiaginiuo- 
se gaivaluose įkūnyti kurią nors dvasios idėją, 
kurie pajėgia vieną ar kitą gamtos tiesą atrasti, 
tai tuo labiau yra laikytini kūrybos žmonėmis 
tie, kurie dirba tam, kad savyje realizuotų žmo- 
giškąjį idealą — darnų visų galių išbujojimą pa- 
gal jų vertingumo bei aukštesnėms galioms bu- 
joti naudingumo laipsnį. Kas laimima rimtomis 

ir kūrybingomis pastangomis nustačius deramą 
santykiavimą tarp juslinės ir dvasinės meilės 
pagal jų vertingumo laipsnį iš atžvilgio į žmo- 
gaus asmenybės naturalų subrendimą. Tuomet 
žemesnioji prigimtis tampa tinkama atrama siek- 
ti kaskart dide:nio dvasinio subrendimo. Ir kai 
jau laimima auklėjimosi priemonėmis toji padė- 
tis, kurioj žemesnėsės žmogaus galios deramai 
tarnauja aukštesnėsėms galioms kaskart pilniau 
pasilaikyti tiesų Tiesa bei gėrių Gėriu, tai sako- 
ma, yra laimėta prigimtasis šventumas. De facto 
šitas šventumas būtų žmogaus ideali būsena, jei 
žmogus galutinės laimės atžvilgiu būtų paliktas 
prigimtojoj tvarkoj. Tačiau Dievas iš savo ge- 
rumo skyrė žmogui tobulesnį laimės laipsnį, bū- 
tent: kad žmogus jį pažintų taip, kaip Dievas pa- 
žįsta žmogų, t. y. dieviškai. Prigimtojoj tvarkoj 
žmogus viską pažįsta žmogiškai, ir žmones, ir 
daiktus, ir net patį Dievą tik kaip visa ko prie- 
žastį ir tikslą. Gyvulys iš prigimties niekad ne- 
gali žmogaus žmogiškai pažinti, kaip ir žmogus 
iš prigimties niekad negali pažinti dieviš- 
kai "Dievą. Dievas, skyręs žmogui tikslą 
dieviškąjį savęs pažinimą, jam suteikė ir 
dievišką pagalbą, kurią žmonijai Kristus 
atpirkimu atpelnė, būtent: antgamtinį gyveni- 
mą — malonės gyvenimą. Jo dėka žmogaus pro- 
to pažinimas apie Dievą bei Jo kūrinius jau šioj 
žemėj atbaigiamas dieviškuoju Dievo bei jo kū- 
rinių pažinimu t. y. tikėjimo dorybe. Dvasiškoji 

meilė atbaigiama dieviškąja antgamtine meile. 
kad šioms suantgamtintoms sielos galioms būtų 
tinkima atrama žemesnėsės žmogaus galios, t. y., 
kad jos nuteiktos prigimtosioms dorybė- 
mis būti pagelbininkėmis protui ir valiai būtų 
tinkamomis pagelbininkėmis tikėjimo ir dieviš- 
kosios meilės dorybėmis, jos yra atbaigiamos 
atitinkamomis antgamtinėmis moralinėmis dory- 
bėmis. 

Šitoj būsenoj žmogaus visos veiklos vyriau- 
cias švyturys, kuriam visu pajėgumu tarnauja 
prigimtasis proto pažinimas, yra tikėjimo do- 
rybė. Jėga stumianti žmogų veikti, yra dieviš- 
koji meilė. Ta žmogus veržiasi visu pajėgumu 
matyti savo geriausį Geradarį veidu veidan. Ja 
jis apgaubia visus daiktus kaip Dievo gerumo 
kūrybos aktų išspindėjimą. Jos nešamas žmogus 
siekia visa restauruoti pagal jų dieviškąjį 
pirmavaizdį. Tada žmogus myli kitus 
žmones kaipo Dievo paveikslus ir siekia 
meilingomis pastangomis, kurios vienintė- 
liai yra pajėgios, juos subjaurintus nuodėmės 
atrestauruoti. Tada žmogus gyvena dieviška 
meile, ir visa, ką tik paliečia, restauruoja, kilni- 
na. Jo dieviškosios meilės jėgai niekas negali 
atsispirti, nes tai yra jėga, kuri nuodėmingą pa- 
saulį apgali. Šitoji žmogaus asmens būsena ir 
vadinasi šventumu, dėl kurios tam tikrus asme- 
nis, ją žemėj tam tikram laipsnyje turėjusius, 
vadiname šventais. Ernest Hello, tas šiaurinės 

Prancūzijos filosofas, sugebėjęs giliai dalykus 
įžvelgti ir trumpai nusakyti, visai teisingai yra 
pasakęs: „Šventasis yra tas, kurs daugiau jau 
neegzistuoja. Dievas jame gyvena“. Kaip ma- 
tom, šventumas yra žmogaus realus pasiturėji- 
mas tikruoju savo tikslu, yra tai žmogaus as- 
menybės normalus išbujojimas. 


Tačiau jei skulptorius turi daugeliu tikslių 
kalto smūgių aštrius marmuro kampus nukapo- 
ti iki gimsta jame vienokia ar kitokia žmogiškoji 
idėja — tai tuo labiau reikalingi taiklūs žygiai 
auklėjimosi, kad neišbujotų žmoguje piktžolės, 
nustelbiančios žmogaus asmens kilnumą, o prie- 
šingai — karžygiškais bei gerais darbais, tarsi 
skulptoriaus smūgiais, privalu nuolat daužyti į 
prigimtąjį žmogaus asmens gabalą, kad greitai 
ryškėtų jame žmogiškasis idealas. Geriausia ir 
prieinamiausia visiems taktika: ko geriausias 
savo pareigų atlikimas ir tai ne tam, kad kiti 
gerbtų, bet ta mintimi, kad yra tai laiptai ne- 
klaidingai vedą į asmenybės taurumo viršūnes, 
į kaskart tampresnį bei meilingą bendravimą su 
dangiškuoju Tėvu. Kiekvienas iš savo patirties 
žinome, kad tai nelengvas kelias. Bet nesistebė- 
kime. Juk jokių pastangų nereikia negyvai žu- 
viai pavandeniui plaukti, o norint irtis prieš van- 
denį ir gyvai žuviai priseina gerokai pasidarbuo- 
ti. Išsiaikvojančią šiame kūrybiniame darbe ener- 
giją žmogaus gali nuolat papildyti. Tos energijos 
neišsemiamas versmes Kristus yra mums palikęs, 

tai šv. sakramentai. Jais uolus naudojimasis r0- 
do, kad tas žmogus turi tikrai kūribingą dvasą 
ir dirba kūrybos darbą nuolat ryškindamas sa- 
vy žmogaus idealą. Nuoširdi malda palaiko ir 
didina meilingą bendravimą su savo dangiškuo- 
ju Tėvu ir mus nuteikia kaskart daugiau pasi- 


semti iš antgamtinės energijos versmių kūrybi- 


nės iniciatyvos. Vienu žodžiu, kelias vedąs į 
šventumą yra šventumo pedagogikos būdais bei 
priemonėmis apvaldyti žmogaus žemesniąją pri- 
gimtį ir gerais darbais ugdyti savyje kaskart 
tampresnį meilingą bendravimą su dangiškuoju 
Tėvu bei brolišką bendravimą su visais jo kū- 
riniais. 

Taigi, šventumas nėra nei dvasios nenorma- 
lybė, kaip kai kas svaisčioja, nei pats pamaldu- 
mas, nei gyvensenos aštrumas, nei religinis jaus- 
mingumas, nei ypatingi kartais šventųjų gyvė- 
nime pasitaiką savumai. Nes visa tai yra arba 
klaida, arba tik priemonė ar būdas šventumą 
laimėti (kaip pamaldumas ir gyvenimo griežtu- 
mas), arba tik pripuolami šventumo tame ar ki- 
tame asmenyje savumai. 

Jei tauta yra laiminga, kai joje yra daug pa- 
jėgių mokslo kūrėjų, tėvynės meilės karžygių, 
tai dar daugiau laiminga yra, kai joje yra ne 
viena ar kita žmogaus galia pasižymintieji, bet 
pilnutinės žmogaus dvasios karžygiai, dieviško- 
sios meilės didvyriai. Jei minėtieji pirmiau atsi- 
žymėjimai ne visiems yra prieinami, tai šis pas- 

tarasis pasitarnavimas žmonijai ir tautai dides- 
niame ar mažesniame laipsnyje visiems priei- 
namas, ir būtinas pastoviai laimingą dvasios bū- 
seną šioj žemėj turėti, ir mirties slenkstį laimė- 
toju peržengti. 

DUOKIT KELIĄ 


Aš pasaulio šviesa. Kas mane 
seka, nevaikščioja tamsybėje. 
— Jon. 8, 12. 


Šiandien žmonijos gyvenimas lekia galvo- 
trūkčiais. Jo tempas tiesiog virtuoziškas. Jo įspū- 
džių staigumas ir įvairumas taip intriguoja šian- 
dieninį žmogų, taip pagauna jo dėmesį, jog jis, 
vos spėdamas juos sekti, yra netekęs laiko apsi- 
galvoti. Jo dėmesys nuolat išorę registruoja. Jo 
sąmonė pilna išorės įspūdžių. Išorė jame vieš- 
patauja. Jis yra pametęs save ir besivaikąs išorės 
faktus. Jis net savo gyvenimą yra pasišovęs kur- 
ti išorėje ir iš išorės dalykų. Pradėta matyti sa- 
vo gyvenimo prasmę išorinio gyvenimo liuksu- 
siškume, o gyvenimo džiaugsmą — malonumuo- 
se iššauktuose jo juslinėje prigimtyje išorės pa- 
erz'nimais. 

Faktinai modernus žmogus yra tapęs išorės 
erzinimų sviediniu. Subjektyviai gi jaučiasi Die- 
vo soste turįs sėdėti. Mat, ieškojimas išcrės 
įspūdžių, jį maloniai nuteikiančių, gimdo jame 
subjektivę nuovoką, kad išorė turinti jam tar- 
nauti. Suvisuotinus šią subaktivę nuovoką, žmo- 
gus pradeda intuitiviai jausti, kad jam turį visa 
tarnauti. Taip gimsta savijauta, kad jis yra ta- 
Pęs viso pasaulio centru. Kas su šiuo jo ant- 

ropocentriniu nusistatymu nesutinka, tam ir 
žodžiais ir visu elgesiu šaukia: šalin iš kelio! 
Šito nusistatymo pagautas, kai susiduria su tik- 
ruoju viso pasaulio centru — Dievu, ir jo nu- 
rodytomis linijomis, kuriomis žmogus turi ori- 
entuotis į Jį (tai yra Dievo įcakymais tiesiog 
ar per Bažnyčią paskelbtais) jis savo elgesiu tar- 
si taria: Viešpatie! užleisk man sostą! Dievo gi 
įsakyma:ns, rodantiems žmogui kelią į laimingą 
gyvenimą, jis šaukia: šalin iš kelio! Šaukia, jų 
nepaisydamas, šaukia juos klaidos ir nesąmonės 
rūbu apvilkdamas, kaip kad Erodas Kristų bu- 
vo apvilkęs bepročio rūbu, jis šaukia juos vie- 
šai niekindamas, ar neroniškai versdamas kitus 
panašiai elgtis. 

Psichologiniai ši padėtis suprantama. Klai- 
da niekad negali tapti nuoširdi tiesos bičiulė. 
Mat, arba ji tiesos vardą turi, tada tiesa vadina- 
ma klaida; arba ji turi tikrąjį savo vardą, tada 
tiesa savąjį pasilaiko. 

Tikrovės atžvilgiu antropocentrizmas yra 
gryna nesąmonė, gyvenime, tai žmonijos nelai- 
mės pradžia. Jis gimdo žmoguje savanaudišką 
savimeilę. Jos pagautas žmogus tik save mato, 
tik savimi rūpinasi, o visa kita, kaip išorės įs- 
pūdžiai, turį jo garbei, žemiškai laimei patarnau- 
ti. Ką šiuo keliu eidamas per gyvenimą sutinka 
jam nenorint vergautį, tai, jei mato įveiksiąs, 
šaukia: šalin iš kelio! Jei ne — tai užkulisiais pa- 
sinaudodamas, vis tiek jį nuo savo kelio pašali- 

na. Tie žmonės gyvenimo klausimams turi du 
atsakymu: Jei man naudingas esi, tai še į mano 
maišą, o jei esi nenaudingas, ar nenori lysti — 
tai šalin nuo kelio! Paprastam gyvenime jie va- 
dinami karjieristais, nes siekia, nesiskaitydami 
su priemonėmis, susidaryti sau gerą karjierą. Dar 
jie kartais vadinami arivistais, kai jie, nemėgda- 
mi, kad ant jų pultų kilnių asmenybių ar gerų 
sumanymų bei darbų šešėliai, jie, pavydo ve- 
dini, imasi juos naikinti. 

Užsikrėtusios savanaudiška savimeile tau- 
tos pradeda kitų, nematyti ypač silpnesnių tau- 
tų, teisės egziztuoti. Panašiai, kaip žmogus, cer- 
gąs savanaudiškumu, nemato savo artimo teisių. 
Šis žlibumas, tiek visuomenes, tiek valstybes stu- 
mia tokion nelaimėn, kad šiandien sunku jos 
didumas net nujausti. Jei asmeninis savanaudiš- 
kumas gręsia žmogiškam sugyvenimui tarp pas- 
kirų asmenų, tai organizacinis ir valstybinis grę- 
sia šioms pastarosioms iš moralinio organiz- 
mo likti tik moraliniu chaosu. 

Šis kelias yra bėgimas žmogaus nuo savo 
gyvenimo objektivinio centro. Tat išsigelbėji- 
mas yra tik griežtame gyvenimo krypties pakei- 
time, t. y. į Dievą. Tada visi žmogaus gyvenimo 
dalykai įgautų tikrąjį svorį ir jo veiksmai tikrą- 
ją linkmę. Chaosėjąs gyvenimas vėl taptų mora- 
liniu organizmu, kurio gravitacijos jėga būtų ne 
neapykanta Dievo, bet jo nelygstama meilė; ne 
savimeilė, bet nesuinteresuotoji artimo meilė. 

Šiam žmonijos gyvenimo renesansui įvykti rei- 
kalinga grąžinti žmonijos Gelbėtojas žmonijai, 
žmogaus gyvenimą įprasminti Kristaus dvasia. 
Prieš antropocentrizmo šūkį: šalin jį iš kelio, 
turim pastatyti — duokit jam kelią žmogaus 
gyveniman, atidarykite protus ir įsileiskite jo 
tiesą, atverkite širdis — tegul jas gaivina jo 
meilė artimo gerovei, žmonijos bendrajam labui. 

Įsivaizduokime, kas būtų miesto gatvėse, 
jei einant judėjimui pilnu tempu, staiga užgestų 
visos šviesos. Tikrai, ne vienas ant kito užva- 
žiuotų, ne vienas kitą sumintų. Tai įvyktų ne 
dėl to, kad žmonės būtų netekę savęs pajauti- 
mo, bet dėl to, kad jie, šviesoms užgęsus, ne- 
matytų kits kito. Einant teatre operai, staigiai 
užgęsus visoms šviesoms ir užkulisiuose kilus 
gaisrui, spruktų visi iš teatro, vienas kitą min- 
džiodami ir žudydami. Tai įvyktų ne vien dėl 
to, kad nemato kits kito, bet ir dėl to, kad bai- 
mės jausmo pagauti, būtų netekę pilno savęs 
pajutimo. Kas atsitiktų autobusui jam lekiant 
visu greitumu užgęsus žiburiams ir jo negalint 
sustabdyti? Šoferis, nematydamas kelio, nesu- 
gebėtų juo vairuoti įsibėgusį autobusą ir su vi- 
sais keleiviais atsidurtų griovyje. 

Panašių dalykų matome šiandieninės žmo- | 
nijos gyvenime. Modernusis žmogus, užgesinęs 
savo prote dieviškosios tiesos žibintus, nemato 
kits kito, nemato vienas antro teisių, neatskiria, 
kas objektiviai jam, o kas artimui priklauso. 

Todėl, nereikia stebėtis, kad savo gyvenime už- 
važiuoja ant kitų, mindžioja kitų teises ir tuo 
iššaukia gynimą savo asmens egzistencijos. Mo- 
dernusis žmogus, dar ir dėl to kitus silpnai ma- 
to, kad jis yra apimtas savimeilės, kuri atima 
žmogui praktišką pajautimą, jog kitas yra to- 
kis pat žmogus ir turi tokias pat teises būti, 
kaip ir jis. Šio nesusipratimo išdava yra kova 
niekam nenaudinga, eikvojanti žmonių kūrybi- 
nį pajėgumą. Kas yra reikšminga, jog iš šios 
kovos užpuolikai visada išeina dvasios invali- 
dai, sunkiai atgauną pilną sveikatą. Nemaža nu- 
kenčia taip pat ir užpultieji, nes jie atitraukiami 
nuo kūrybinio darbo. 

Laikas nelaukia. Tat neatidėliojant reikia 
moderniškam žmogui įsižiebti dieviškosios tie- 
sos žibintus, kurių šviesa nušviestų jam kelią, 
kurių šviesoje pamatytų kitus tokiais, kokie jie 
yra iš tiesų. Kaip saulės ar elektros šviesa yra 
reikalinga, kad mes kūno akimis matytume, taip 
dieviškosios tiesos šviesa yra reikalinga, kad 
mes protu matytume ir save, ir kitus kokie tik- 
renybėje esame. Tik dieviškosios tiesos šviesa 
yra pajėgi dvasios pasaulį nušviesti; tik jos 
šviesoje matome dalykų faktinąją ir idealiąją 
padėtį. Mat, kaip tvarinys galima suprasti pil- 
nai tik Tvėrėjo akivaizdoje, taip ir žmogus tik 
dieviškosios tiesos šviesoje. Juk iš tiesų, kas 
gi geriau gali žinoti būtybių prigimtį bei jų bū- 
senos paslaptis už tą, kuris jąsias iš nieko pa- 

šaukė buviman! Kiek žmogaus gyvenimui yra 
reikalingas šis dieviškasis žinojimas, jis yra re- 
alizuotis žmogaus prigimtyje, tik jį reikia ob- 
jektyviai pažinti, ir ypač pozityviai yra paties 
Dievo apreikšta žmogui jo gyvenimo dinamiš- 
kojo vystymosi dėsniai. 

Jei šiandien visuomenės grupės užvažiuoja 
viena ant kitos, jei šiandien viena valstybė va- 
žiuoja ant kitos, tai aišku, kad pirmoje eilėje 
jų vežimams trūksta prožektorinės šviesos, nu- 
šviečiančios kelią ir parodančios, kur kitų pra- 
sideda teritorija. Tai yra, joms trūksta dieviš- 
kosios tiesos pažinimo. Tik tada visuomeninio 
ir tarpvalstybinio gyvenimo arenoje nebus min- 
džiojamasi, kai ten švies skaidriai dieviškosios 
tiesos žibintai ir vadovai tų vežimų nebus apa- 
kę savimeile, o matys tos šviesos nušviestus 
dalykus. 

Jiu šiandien žmonija prislėgta mindžiojimo 
pobūdžio nelaimės, Foersterių ir kitų asmenybių 
lūpomis šaukia: Šalin nuo akių savimeilės lukš- 
tai, šalin iš kelio visoki prietarai, duokite, pa- 
galiau, kelią dieviškai tiesai į jūsų protus, o ji 
jums parodys, kur ir kaip laimė randama! 

Raišam mažai akys pagelbsti vaikščioti. Pa- 
našiai yra dvasios pasaulyje. Kol pavienių žmo- 
nių ar atskirų grupių valios yra savanaudišku- 
mo suparalyžuotos, tol dieviškosios tiesos švie- 
sa maža gali pagelbėti žmonijai atgimti. Dieviš- 
koji meilė turi išlaisvinti žmogaus valią iš sa- 

vimeilės grandinių ir suteikti jai jėgos orijen- 
tuoti visą žmogaus veiklą šiame gyvenime į tik- 
rąjį žmogaus dvasios pasaulio centrą — Kristų. 
Artimo nesavanaudiška meilė turi padaryti žmo- 
gų jautrų artimo reikalams ir jį nuteikti, norėt 
artimui to, ko pats nori, daryti artimui tai, ką 
jis nori, kad jam artimas darytų, ir nedaryti arti- 
mui tai, ko jis nenori, kad artimas jam darytų. Ši 
meilėyrateocentrinio pasaulio gravitacijos jėga. Ji 
viena gali padėti žmonijai išbristi iš to chaoso, į 
kurį ją atvedė teoretinis ir praktinis antropocent- 
trizmas „t. y. teoretinis ir praktinis žmogaus pa- 
saulio centru palaikymas, suteikimas žmogui ne- 
riboto viešpaties teisių į patį save ir į visa kitą. 
Tačiau, reikia pastebėti, kad tik tas neriboto 
viešpaties teises turi, kuris yra savo būvio vi- 
suotina priežastis. Žmogus nėra savo buvimo 
visuotinė priežastis. Taigi žmogus neturi neribo- 
to savininko teisių į save. Tos teisės priklauso 
Dievui. Tat, nėra ko ctebėtis, jei žmonija, jas 
sulaužiusi, atsidūrė tokioje katastrofingoje pa- 
dėtyje. Duokime tat kelią Dievo ir artimo mei- 
lei į žmogaus širdį ir žmogus bus išgelbėtas iš 
dvasios raišumo — savanaudiškumo. Žmogus 
liks pajėgus dieviškos tiesos šviesa pasinaudoti. 

Duokite kelią Kristaus tiesai į žmogaus 
protą, Kristaus meilei į žmogaus širdį, Kristaus 
dorovės normoms į žmonių tarpusavio santy- 
kius — ir gims žmonijos gyvenime dvasinis re- 
nesansas, užšvis teigiamos bei entuziastingos kū- 
rybos laikai, prasidės sutartinės akcijos žmoni- 
jos gerovei amžius. 

ĮVAIRŪS KENTĖJIMŲ 
PROBLEMOS SPRENDIMAI 


Eik, kur nori, ieškok, ko tik nori, 

o rerasi nei kilnesnio, nei tikresnio 

kelio, kaip šventojo Kryžiaus kelias. 
— II kn. 22 sk. 


Gyvenimas žmogaus laimės alkį sotina mi- 
šiniu iš malonumų ir nemalonumų. Žinoma, 
toks gyvenimo patiekalas negali patenkinti žmo- 
gaus, trokštančio pilnutinės laimės. Nepatenki- 
nimas, kaip niūrus debesys, lydi žmogų nuo tų 
laikų, kai žemės paviršiuje yra pradėjęs žygį už 
savo laimę. Jo poveikyje silpnieji tampa auka 
nusiminimo, stipresnieji dar stropiau ima rūpin- 
tis savo laime, t. y. ima skubėti tais keliais, ku- 
riais tikisi kuo daugiausiai malonumų rasią ir 
ko mažiausiai sutiksią nemalonumų. Bet veltui. 
Visur tas pat. Gyvenimas laimės ieškotojui pa- 
tiekia tik mišinius, nes grynų prekių pats netu- 
ri. Kyla tad žmogui klausimas, kas jį gali pada- 
ryti laimingą ir kokia yra priežastis nemalonu- 
mų, kurie taip pasityčiojančiai atsako žmogaus 
laimės troškimui, ir kaip reiktų gyventi, kad 
jaustųsi jis esąs laimingas. Nėra pagrindo abe- 
joti, kad šie klausimai kvaršina žmogų jau taip 
seniai, kaip seniai jis ieško laimės. Dera tad 
bent trumpai perbėgti pačius ryškiausius minė- 
tų klausimų išsprendimus, kokius istorijos bė- 

Iraniečių zaratustrizmas, kaip jį randame 
Avestos knygose, šalia vyriausiojo gerojo die- 
gyje žmogus yra radęs, kad paaiškėtų kelias į 
tų klausimų išsprendimo gelmes. 
vo Ahura Mazda tiki esant vyriausiąjį blogio 
dievą Aura Mainyu. Pirmasis esąs iš esmės ge- 
ras, visa žinąs ir išmintingas, valdąs šviesos, tie- 
sos ir teisybės karalystę. Antrasis iš esmės esąs 
blogas aklas ir kvailas, valdąs tamsybių nežino- 
jimo melagystės ir neteisybės karalystę. Šis pas- 
tarasis yra nepermaldaujamas priešas gerojo 
Dievo. Gerasis Dievas leidžia šviesą, blogasis 
tamsybes, gerasis teikia žmonėms džiaugsmus, 
blogasis kentėjimais juos slėgia. Žmogus yra 
sutvertas gerosios dievybės, kad jis jai talkin- 
tų prieš blogio dievybę. Žmogus norįs būti lai- 
mingas, turi stoti į gerosios dievybės talkinin- 
kų eiles. Jų pareiga yra kovoti su blogiu dorai 
elgiantis, šventai kalbant ir skaisčiai galvojant. 
Priemonė — gerosios dievybės kultas. Dorybių 
kelias vedąs žmogų į džiaugsmą ir laimę, ydų 
kelias — į kentėjimus, nuliūdimą ir nelaimes. 
Tačiau žemės laimė esanti tik dalinė. Tikroji 
laimė nušvis ištikimiesiems tik blogio dievybę 
visiškai nugalėjus. 

Kaip matyti iraniečių religijoj yra teisingų 
ir kilnių dalykų. Tačiau ji yra pačiuose pagrin- 
duose klaidinga. Ji klysta, laikydama blogį to- 
kia pat būtybe, kaip ir gėrį. Nuosekliai ji netu- 
ri jokio protingo pagrindo, kai kalba apie blo- 

gio priežastį. Juk neturime jokio pagrindo daly- 
ti visą pasaulį į dvi kovojančias eiles taip, kad 
vienai jų vadovautų aukščiausia gera dievybė, 
kitai aukščiausioji blogio dievybė. Blogis ir ge- 
ras toje pačioje būtybėje yra, nes juk blogis yra 
ne kas kita, kaip trūkumas būtybei reikalingo 
jai gėrio. 

Nė viename krašte su taip dideliu atsidėji- 
mu bei kruopštumu nebuvo svarstoma kentėji- 
mų klausimas, kaip Indijoj. Jis visuomet buvo 
labiausiai jos išminčių mėgiamas. Jis sudaro 
branduolį budizmo, pzgal kurį veltui žmogus 
gyvenime džiaugsmo ir laimės ieško. Žmogaus 
gyvenimas esąs iš esmės kentėjimas. Artimiau- 
sioji kentėjimų priežastis, kurią tik ir svarsto 
budizmas, esąs prisirišimas prie gyvenimo ir sa- 
vo gėrybių. Tai visai nuoseklu. Mat jei gyveni- 
mas yra kentėjimas, tai visa, kas žmogų jungia 
su juo, yra kentėjimų priežastis. Susisiejama su 
gyvenimu veikla. Veiklos pradžia — troškimas. 
O šiojo gi priežastis yra nežinojimas. Kuriama 
gyvenimas, nes jo trokštama, kalba budizmas, 
trokštame, nes nežinojimo apakinti, jį laikome 
realybe, kai iš tiesų esąs tik iliuzija. Laikoma jį 
esant pastovų, iš tiesų esąs tik reiškinių srovė. 
Laikoma maloniu ir džiaugsmingu, kai iš tiesų 
esąs vien kentėjimas ir nusiminimas. Taigi, no- 
rint būti laimingu, reikia išsprukti iš kentėjimų 
verpetų. Pirmiausia tad reikia apsišviesti ir įsi- 
tikrinti, kad mes ir visa kas yra šalia mūsų, esą 

tik iliuzija; įsitikinti, kad gyvenimas tik kentė- 
jimas ir neišmintinga jį mylėti. Toliiu tenka sa- 
vyje užslopinti visokį troškimą gyventi ir veik- 
ti. Šią būseną laimėjęs gali būti tikras, kad po 
mirties bus laimingas visiškai neveiklumo oke- 
ane -- nirvanoje paskendęs. Kitais atvėjais jam 
tektų atgimti ir iš naujo gyventi t. y. kentėti. 
T:i pesimizmo — nusivylimo religija. Ji 
klaidinga pačiuose pagrinduose, nes visa laiko 
tik reiškinių virtine ir visai ignoruoja jų prie- 
žastis ir priežasčių priežastį asmeninį Dievą. 
Kiek ji yra klaidinga savo išvadose, tai aišku 
ypač iš to, kad žmogaus laimę mato vis'škame 
neveiklume ir jokių troškimų neturėjime. Iš tie- 
sų gi žmogus, trokšdamas būti laimingas, nesie- 
kia save sunaikinti, bet priešingai — jis siekia 
pasiturėti tokia gerybe, kuri pilną jam laimę su- 
teiktų, jo galias protą ir valią į aukščiausią kū- 
rybinės akcijos laipsnį pakeltų. Budizmo rojus, 
tai ne kilnių ir kūrybingų asmenybių rojus, bet 
tinginių ir parazitų svajojamoji laimės šalis. 
Nepraėjo pro kentėjimo problemą nei grai- 
kų genijus. Sokratas, Likęs pasaulį esant sukurtą 
išmintingiausio Dievo ir jį rūpestingai jo val- 
doma, blogio priežastį matė medžiagoj iš kurios 
Dievas pasiulį yra sukūręs. Laimė nėra vien 
sapnas, bet tikra realybė ir galima ją laimėti, 
jei tik jos ieškoma ten, kur ji randama ir taip, 
kaip ji randama. Ji esanti mumyre. Tai vidaus 
džiaugsmas. Kas šią laimę nori rasti, tas turi 

save rasti, eidamas dorybių keliu. Būti doru ir 
būti laimingu Sokratui tas pat. Būsime dori jei 
būsime išmintingi, nes tarp žinoti ir daryti gy- 
venime nėsą jokio skirtumo. 

Tai tikrai gana kilni kalba. Tačiau nesie- 
kia pačio kentėjimo klausimo gelmių. Yra tai 
negyvenimiškas kentėjimų problemos išspren- 
dimas. Juk gyvenimas per aiškiai rodo, kad tarp 
žinoti ir daryti yra didesnis skirtumas, kaip tarp, 
pavyzdžiui, gimnazijos rūmų plano ir pačių gim- 
nazijos rūmų. Tai kiekvieno patirtis liudija, juk 
kiek kartų žinome ką mums reikia daryti ir nepa- 
darome. Taip pat dorybės vertę Sokratas išpu- 
čia. Juk dorybė tik pagrindas veiklai. O laimė 
žmogaus yra pati veikla — pažinimas ir mylė- 
jimas tobuliausios būtybės. 

Kai Sokratas rodė dorybių kelią į laimę, tai 
jo priešai sofistai piršo žmonėms kitą kelią į 
laimę, būtent: malonumų kelią. Malonumas pa- 
gal Cireno filosofiją yra aukščiausias žmogaus 
gyvenimo tikslas. Mes pažįstą, pagal jį, daiktus 
ne tokius, kokie jie yra, bet pagal tai, kokie jie 
mums įspūdį padarą. Reikia rūpintis turėti rei- 
kalą tik su tais dalykais, kurie mumyse sukelia 
malonų įspūdį, o kitų reik vengti. Tačiau ma- 
lonumai turį būti tvardomi dorybių, nes malo- 
numas prašokstąs ribas tampa kentėjimų prie- 
žastimi. Kuris malonumas yra doras kuris ne, 
parodą įstatymai ir papročiai. Malonumai, kurie 
yra pagal juos, esą dori, kiti —nedori. Visai šiems 

svaisčiojimams yra panašus Epikuro mokslas. 
Tik pagal jį žmogus neprivaląs laukti išlaisvi- 
nimo iš kentėjimų iš Dievo rankų, kaip manę 
pitagoriečiai, nes tokios dievybės visai nesą. Pa- 
gal juodu vienintėlis vaistas prieš kentėjimus 
esą malonumai. 

Tai Antropo - zoologinės pažiūros į žmogaus 
laimę. Jos, žmogaus trokštančio rasti laimę dva- 
sinės kūrybos akcijoje, negali patenkinti. Ir iš 
tiesų, visai neatsako į klausimą, koks likimas 
laukiąs žmogų po šio žemės rojaus malonumų, 
o juk žmogus trokšta ir tada būti laimingas. 

Romos stocizmas vienintėle gėrybe laiko do- 
rybę, blogiu — ydą. Visa kita nesą nei gera nei 
bloga. Kęsmai „pasijos“ (aistros) esą didžiausi 
priešai dorybių ir tuo pačiu žmogaus laimės. 
Jos reikią išrauti, tada tik žmogus gali jaustis 
laimingas. 

Bendrai stoicizmas yra kilni pažiūra į žmo- 
gų, bet kentėjimų klausimo pilnai neišsprendžia, 
nes neatsako į klausimus, kokia yra tikroji ken- 
tėjimo priežastis, koks yra kentėjimo tikslas ir 
koks jų santykis su žmogaus: pomirtiniu gyve- 
nimu. 

Naujaisiais laikais daugiau ar mažiau pa- 
sekdami jau minėtas pažiūras kai kurie moksli- 
ninkai taip pat bandė spręsti kentėjimų proble- 
mą. Tačiau kurie tik rėmėsi empirizmu ar idea- 
lizmu, visi atsidūrė pesimizme. Nesuklysime pa- 
sakę, kad pesimizmas yra vienas aiškiausių ženk- 

lų klaidingo kentėjimų problemos išsprendimo. 
Panašiai, kaip kentėjimų ignoravimas yra tiesiog 
dvasinio aklumo žymė, gal geriau — beširdiš- 
kumo apraiška. 

Šie tik užsiminimai kaip žmogus vien pri- 
gimtuoju protu vadovaudamasis yra sprendęs 
kentėjimų klausimą per aiškiai parodo, kad ken- 
tėjimų problemos išsprendimas, patenkinąs 
žmogaus protą ir širdį yra galimas tik jo pomir- 
tinio gyvenimo šviesoje. Kelią į šios proble- 
mos gelmes šviečia Kalvarijos Kalno viršūnės 
žibintas — Kryžius. Nuo jo sklindą pasiauko- 
jančios meilės spinduliai išsklaido visus neži- 
nojimo rūkus, atšildo žmonių širdis kentėjimų 
speigose bešalančias. Juk aišku, šio Dievo ge- 
rumo akivaizdoje, kad Dievas leidžia kentėji- 
mus ne bloga žmogui norėdamas, bet gera, bū- 
tent: norėdamas jį tuo paskatinti siekti gėrio 
tiesos ir grožio viršūnių, norėdamas padėti iš- 
sisaugoti nuo klaidų ir apsivalyti nuo moralinio 
blogio prielipų, norėdamas priminti, kad žmo- 
gaus tikroji tėvynė nė žemėj, bet jo meilingose 
buveinėse. Šios šviesos akivaizdoje taip pat aiš- 
ku, jog tiesioginė moralinė kančių priežastis yra 
nuodėmė, nes žmogus išsukęs iš savo tikrojo 
kelio pro Dievo įsakymus į nuodėmės šunke- 
lius, turi pajusti esąs ne tikrąjame kelyje. Ken- 
tėjimai yra aštrūs smūgiai. Bet kai jie tampa pa- 
siaukojančios meilės žadintojai, jie yra naudin- 
gi: jie tada ryškina mumyse Dievo paveikslą, 

restauruoja jį pagal V. Jėzaus pavyzdį. Tačiau 
kol žmogus yra žemėje, visuomet jautė ir jaus 
kentėjimų sunkumą — jų smūgių aštrumą. Tik 
pomirtiniame gyvenime, nešusiems savo gyveni- 
mo kryžių Kristaus Kryžiaus kelio dvasioje, 
laukia pilnutinė laimė, kurioje pilnai pražydės 
tikrojo džiaugsmo rožės sodintos ant žemės, lais- 
tytos mūsų ašaromis bei mūsų krauju. 

KENTĖJIMŲ PRASMĖ 


Jei draug kentėsime, draug ir 
viešpatausime. 
— 2. Timot. 2, 11, 


Kiekvienas žmogus iš prigimties trokšta 
laimės. Šio troškimo poveikyje arba jos ieško 
ten, kur jos nėra, ir tokiomis priemonėmis, ku- 
riomis ji nepasiekiama; arba ieško ten, kur ji 
yra, ir tokiomis priemonėmis, kuriomis ji pa- 
siekiama, — žinoma, po mirties. Šį ieškoji- 
mą lydi nepageidaujamas palydovas, kurį per- 
daug gerai kiekvienas mūsų pažįstame — tai 
kentėjimas. 

Norėtume, kad mūsų kūnas būtų sveikas, 
stiprus, gražus, paklusnus sielos vadovavimui 
bei jos išitikimas bendradarbis, bet kaip dažnai 
jis yra silpnas, ištižęs bei nepermaldaujamas prie- 
šas bet kokio kilnesnio sielos užsimojimo. No- 
rėtume, kad mūsų protas suvoktų visas pasau- 
lio paslaptis ir atidengtų jų priežastis bei prie- 
žasčių priežastį — Dievą, bet priešingai — daž- 
niausiai klaidžiojame nežinojimo tamsybėse ir 
niekad nepasiekiame šioj žemėj tų  žinojimų 
aukštybių, kurias norėtume pasiekti. O kaip no- 
rėtume, kad mūsų valia visa sugebėtų rikiuoti 
pagal proto nurodymus. Bet dėja — kap daž- 

nai žemesnių prigimties reikalavimų tampa pa- 
klusni vergė. 

Daug ryškesnėmis spalvomis pamatysime 
kentėjimų visuotinumą, jei pažvelgsime dvasios 
akimis ten, kur žmogus šioj žemėj kovoja už 
savo laimę. Kapinynai... Juose vis dygsta nauji 
kapai, o prie jų štai klūpo vaikeliai, nespėję nė 
pajusti gaivinančios tėvų meilės. Tėvai užkasę 
savo viltį — brangiausius vaikelius laisto aša- 
romis jų kapus. Ten vėl palinkęs prie kapo vy- 
riškis, tartum ąžuolas palaužtas audros: jam aša- 
ros nebyra, jo dejavimai nedrumsčia kapų tylos, 
bet ką jis kenčia — jo paties tik gali pacakyti 
širdis, kurios meilės giesmę nutraukė negailes- 
tingoji mirtis. 

Čia tai ligoninių ligoninės, tos skausmingų be- 
laisvių koncentracijos stovyklos, kur kentėjimai 
baigia siurbti daugelio paskutines jėgas. Ten 
kalėjimai — o kas juose viešpatauja, ar džiaugs- 
mas?! Ana vėl fabrikai, kur pavergtas mecha- 
niškas gamtos gaivalas negailestingai keršinda- 
mas savo pavergėjui — žmogui surbia jo jėgas, 
grindžia kentėjimams kelią. 

Pilnesniam vaizdui gauti, pažvelkime į žmo- 
nių gyvenimo užkulisus, t. y. į tą gyvenimo da- 
lį, kuri yra pridengta dirbtina šypsena ir ramu- 
mo šydu — į sielos kentėjimus, kurie tur pra- 
džią ten, kur susisiekia žmogaus veiksmuose 
dvasinis ir fizinis pasaulis. Šie kentėjimai nėra 
nei išskaičiuojami, nei žodžiais išreiškami, bet 

daugiau ar mažiau kiekvieno mūsų patiriami 
bei nuvokiami. 

Štai kad ir nevykusiame škice turim žmoni- 
jos gyvenimo istoriją, kuri žengia  kančiomis 
grįstu keliu, ašaromis bei krauju nulaistytu, ke- 
liu, kur brangūs idealai laidojami, kur skaisčios 
viltys nyksta, kur žmogaus garbė greičiau, negu 
meteoro šviesa praeina! Žmogus pradeda šios 
žemės kelionę skausmuose gimdamas, baigia — 
skausmuose mirdamas. Akivaizdoje šios baisios 
kentėjimų realybės, kuri taip nepageidaujamai 
atrako mūsų laimės troškimui, nesulaikomai 
veržiasi klausimas, iš kur tie kentėjimai ir kokia 
jų prasmė. Šis klausimas dar aštrėja, kai jis 
pereina iš grynai psichologinės srities į religi- 
nę. Jei yra Esybė švenčiausia, teisingiausia, kuri 
už gera geru atlygina, už bloga baudžia, tad 
dėl ko kentėjimai yra lygi dalia ir gerų ir blo- 
gų, tikinčių ir netikinčių bei nemylinčių Dievo. 

Kentėjimų klausimas tampriai susijęs su 
žmogaus gyvenimu visuomet buvo vienas iš ak- 
tualiausių. Jau net gilioj senovėje ir reik many- 
ti, kad nuo to laiko, kai žmogus pradėjo kęsti 
ir galvoti, visuomet ieškojo atsakymo į šį klau- 
simą. 

Tad kas gi yra kentėjimas? Daug nefiloso- 
fuojant, galima atsakyti: kentėjimas yra ne kas 
kita, kaip jutimas bei suvokimas, kad mums 
trūksta deramo mums gėrio. O kur gi pradžia 
yra visų kentėjimų? Į šį klausimą pati dieviš- 

koji Išmintis per savo apreiškimą yra mums da- 
vusi atsakymą. Pirmieji mūs tėvai rojuje buvo 
laisvi nuo mirties ir nuo kentėjimų dėka ypa- 
tingų Dievo malonių. Bet jie puikybės povei- 
kyje nepaklusnumo aktu pirmiausiai suardė 
harmoningus santykius su savo sutvėrėju. O 
kai žmogaus valia ir protas atsisakė paklusti 


Dievui, jo paties prigimtyje atsisakė paklusti 


proto ir valios reikalavimams žemesnioji žmo- 
gaus prigimtis, t. y. pirmieji tevai tuo pačiu pui- 
ybės aktu suardė taip pat harmoningą <utari- 


mą tarp aukštesniojo ir žemesniojo prado žmo- 


"gaus prigimtyje, tą harmoniją, kuri buvo žmog ius 
Šiigimtyie-dka ypatingų Dievo malonių Bei 
dar daugiau, patys tarsi palindo po mirties kū- 
ju, kad jos būtų ir jie ir jų ainiai vanojami. Kū- 
no kentėjimai ir dvasios kančios, kiek nuo pir- 
mųjų pareina, yra tarsi mirties žvalgai, kurie 
lydi mus per visą šį gyvenimą. Taigi, tikrasis 
kentėjimų kaltininkas yra nuodėmė, ar gimtoji, 
ar asmeninė, ar kitų žmonių solidarumo prin- 
cipo dėka mus įsukanti į savo sukeltą nelai- 
mių ratą. 

Ne vien solidarumo ryšiais esame su sau 
lygiais, t. y. žmonėmis, surišti, bet taip pat ir 
su gamta, kurios dėsniams tiesioginiai yra pa- 
lenktas mūsų kūnas. Dažnai tenka iš tos pusės 
susilaukti skaudžių smūgių. Kadangi žmogus 
veikia ne vien siela ir ne vien kūnu, bet visa pri- 
gimtimi, t. y. kūnu ir siela, tai norint pakilti į 

dvasios aukštybes, reikia pirmiau atstatyti bent 
iš dalies tą harmoniją tarp kūno ir sielos, kuri 
buvo prieš pirmapradę nuodėmę, t. y. kad kū- 
nas neprieštarautų dvasiai, o būtų jos paklusnus 
bendradarbis. Bet šitą padėtį norint laimėti, ne- 
apsieinama be kovos ir galutinai galima laimėti 
tik Dievui savo malone padedant. Šia kova 
skaudžiai skundėsi ir Tautų Apaštalas,sakyda- 
mas, kad „matau savo sąnariuose kitą įstatymą, 
kurs priešinasi mano proto įstatymui“ (Rom. 
7, 23). Ši kova neapsieina be sielos kančių. 
Šiaip ar taip, šioj žemėje kentėjimų išveng- 
ti negalima, nes jei gyvensime pagal sielos rei- 
kalavimus, teks tada nepatenkinti kai kuriuos 
kūno reikalavimus, o šie nepatenkintieji ir bus 
mūsų kentėjimų priežastimi priešindamiesi sie- 
los aukštesniems užsimojimams. O jei gyvensi- 
me pagal kūno reikalavimus, eisim juslinio ma- 
lcnumo keliu, liks nepasotinti tokiais dalykais 
nepasotinami pačios prigimties troškimai — bū- 
ti amžinai laimingu ir bus didžiausių sielos kan- 
čių priežastimi. Nes „jei pagal kūną gyvensite, 
mirsite“ (Rom. 8, 13). Juk kentėjimai tuo yra 
didesni, juo iš vienos pusės nustojam ar nepa- 
siekiam vertingesnio gėrio, kurį troškom turėti, 
iš kitos pusės, juo šio trūkumo yra gilesnis pa- 
žinimas. O koks kitas gėris gali būti didesnis 
už tą, kurs jį pasiekus gali mus amžinai pada- 
ryti laimingus. Ir kuris gi juslinis, nors ir tobu- 
liausias savo srityje pažinimas, gali lygintis su 

mūsų proto pažinimu, net ir silpniausiu pažini- 
mo gilumo atžvilgiu. Tat sielos kančios nesuly- 
ginamai didesnės ir iš atžvilgio į gėrį, kuriuo 
trūkumas pažįstama, ir iš atžvilgio į to trūkumo 
gilesnį pažinimą. Tačiau fiziniai kentėjimai yra 
gaivalingesni, nes jų pajutimas yra apčiuopia- 
mesnis ir ryškiau reiškiasi. 

Iš to kas pasakyta, aišku, kad kentėjimai 
yra nuodėmės vaisius, ir kad norint grįžti į lai- 
mingą padėtį, reikia grįžti nueitu keliu, t. y. 
nuodėmę nugalėti savyje ir jos pasėkas panau- 
doti, kaip priemones atstatyti savyje nuodėmės 
sugriautą harmoniją, atstatyti normalius santy- 
kius su savo Sutvėrėju. Kentėjimai, šia dvasia 
priimti ir pernešti, tampa dvasiškojo gyvenimo 
gaivintojais bei turtintojais, o priešingu atve- 
jų — mirties ir pražūties nešėjais. 

Dėl šios priežasties, o ne dėl kitos, Išgany- 
tojas išgelbėti žmones iš nodėmės, to didžiausio 
kentėjimų kaltininko, pasirinko ne garbės ir ga- 
lybės kelią, ne džiaugsmo ir malonumo, bet nu- 
sižeminimo bei kentėjimų. Nes Jis atėjo ne tik 
atpirkti mus iš nuodėmės vergijos, ne tik lai- 
mėti mums dangų, ne tik parūpinti mūsų išga- 
nymui reikalingų priemonių, bet ir parodyti ke- 
lią, kuriuo ir kaip eidami galėtume rasti auklė- 
jimosi keliu amžiną laimę. O juk kito kelio šioj 
žemėj, kurs vestų į tą laimę nėra, kaip kentė- 
jimais išklotas kelias. Auklėjimosi principų švie- 
soje suprantama, dėl ko Kristus nuodėmės pa- 

sekmių — kentėjimų nepanaikino, o tik savo 
pavyzdžiu mus pamokė kaip jais turime pasi- 
naudoti auklėjimuisi, tikėjimo bei meilės skais- 
tinimui. Nėra to kentėjimo, kurio jis nebūtų ken- 
tėjęs, nėra to vargo, kurio nebūtų vargęs. Jo vi- 
sas kelias nuo Betliejaus iki Kalvarijos kalno 
viršūnės yra erškėčiais klotas, prakaitu ir krau- 
ju nulaistytas. Žmeižtas, išjuoktas, išduotas sa 
vo mokytinio ir nuplaktas, V. Jėzus miršta ne- 
garbingiausia mirtimi — kryžiaus mirtimi. Mirš- 
ta V. Jėzus ant kryžiaus — trūksta grandinės 
nuodėmės, to didžiausio kaltininko kentėjimų 
ir nelaimių, nes jau Dievas sutaikintas su žmo- 
nėmis, ir vartii dangaus — amžinosios laimės — 
jau atviri. Miršta ant kryžiaus, bet šis tampa 
jo karališku sostu, išganymo bei atpirkimo 
ženklu. Miršta ant kryžiaus, kad gyventų amži- 
nai žmonių sielose. Miršta gyvybė, kad miręs 
žmogus nuodėmės mirtimi, galėtų turėti amžinai 
laimingą gyvenimą. 

Ir taip V. Jėzaus kančia yra iškalbinga mo- 
kytoja, mokinanti mus, kokioj dvasioj kiekvie- 
nas turime savo gyvenimo kryželį nešti, kad 
su Kristumi drauge išeitume iš šio gyvenimo 
arenos nuodėmės ir mirties nugalėtojais. 

Žmogus, einąs šio gyvenimo keliu, Kris- 
taus kančios dvasioje pasikelia iš kalčių klano, 
atgauna pirmykštį savo nekaltumą. Kentėjimai 
bendradarbiaudami su Dievo malone grąžina 
sielai dangiškojo Tėvo meilę ir padaro vertą 

amžinosios laimės. Kentėjimai žmogų paleidžia 
iš blogųjų įpročių grandinių, padeda apvaldyti 
gaivalingąsias aistras: ir padaro sielą lakesnę 
dorybių keliais. Jų įtakoj aistringas žmogus 
tampa susivaldęs ir skaistus išlieka. Išdidęs 
tampa — nužemintu, linkęs pykti — ramus, 
egoistas — kilnaširdžiu.  Kentėjimai išsklaido 
rūkus, kurie žmogaus protą aptemdo žemiškos 
laimės dienomis ir duoda progos pilniau pažinti 
ir nuodėmės niekšiškumą ir dorybės skaidrumą 
bei kilnumą. Vienu žodžiu, ne tik kentėjimai, 
nukęsti Kristaus kančios dvasioje, parodo ir 
skatina ieškoti laimės ten, kur ji yra, bet ir tą 
kelią padaro tiesesniu. 

Taigi, šviesa, kuri nuo Kalvarijos kalno 
siunčia savo gaivinančius spindulius kenčiančiai 
žmonijai, išsklaido visus abejojimus, kuriuos 
tik gali žmogus kentėjimų įtakoj iškelti apie gy- 
venimo vertę, apie gerumą, išmintį bei teisin- 
gumą dangiškojo Tėvo. Nušviečia tikrąją pras- 
mę kentėjimų, t. y. ugdomąją jų įtaką Dievo 
malonės poveikyje į mūsų auklėjimąsi amžina- 
jai laimei. 

AR KENTĖJIMAI DARO 
ŽMOGŲ NELAIMINGĄ 


Dabar aš džiaugiuosi kentėjimais 
už jus ir, ko Kristaus kančioms -ne- 
tenka, tai aš papildau savo kūnu Jo 
Kūnui, tai yra Bažnyčiai. 

— Kolos. 1. 24. 


Į klausimą, ar kentėjimai daro žmogų nelai- 
mingą, atrodo nėsą kito atsakymo, kaip „taip“. 
Tačiau šitokiam atsakymui atrodo prieštaraują 
gyvenimo faktai. Juk tautų Apaštalas šv. Pau- 
lius kentėti dėl Kristaus laikė sau pelnu, šv. 
Andriejus kryžiaus mirties kančias sutiko su 
didžiausiu džiaugsmu, kad jis yra tapęs vertas 
kentėti dėl Kristaus. Kankiniai, tiek pirmųjų 
krikščionijos amžių, tiek ir kitų laikų, kentėji- 
mus dėl Kristaus vardo sutinka su širdimi kupi- 
na džiaugsmo. O kiek žmonių su džiaugsmu 
vargų ir kentėjimų pakelia siekdami mokslo lai- 
mėjimų, ieškodami žemės turtų, atidarančių jiems 
duris į šios žemės rojaus linksmybes. Šie ir pa- 
našūs gyvenimo faktai rodo, kad arba tie žmo- 
nės yra nenormalūs, arba yra dalykų, kurie ken- 
tėjimo kartumą galį paversti laimės džiaugsmu. 

Norėdami suvokti, kaip iš tiesų yra, turime 
pasvarstyti, kas yra kentėjimai ir koki jų santy- 
kiai su žmogaus veržimusi būti laimingu. 

Į klausimą, kas yra kentėjimai, bendrai ga- 
lime atsakyti, kad tai yra pažinimas ir atjautimas 

pasitaikančios žmogaus gyvenime netvarkos. Jei 
netvarka yra žmogaus kūno gyvenime, tai ji tie- 
sioginiai pažįstama dėka tų nervų, kurie vadi- 
nami skausmo pajutimo nervais ir šios netvar- 
kos jutimas yra fizinės prigimties kentėjimas. Jo 
priežastimi yra dažniausia pašaliniai gaivalai įsi- 
veržę į žmogaus organizmą ir ten darą netvarką, 
kaip ligos, sužeidimai ir t.t. Dvasinės prigim- 
ties kentėjimai yra ne kas kitas, kaip pažinimas ir 
atjautimas nepasisekimų kelyje į laimę. (Gyve- 
nime dažnai tiesioginiai fizinius kentėjimus su- 
keliančios priežastys yra taip pat daugiau ar ma- 
žiau kliūtys, trukdančios žmogų kelyje į lai- 
mę. Tat dažniausia fizinius kentėjimus lydi di- 
desni ar mažesni dvasiniai kentėjimai. Tačiau 
gana dažnai pasitaiko vien dvasiniai kentėjimai. 
Šiųjų dažniausia priežastis yra pažinimas ir at- 
jautimas vienokio ar kitokio pralaimėjimo ko- 
voje už savo laimę. 

Prigimtasis kentėjimų palydovas yra liūdnu- 
mas. Fizinis kentėjimas atidaro į žmogaus sielą 
duris jausminiam liūdnumui, dvasinis — dva- 
siniam. 

Žmogus jaučiasi laimingas, kai pagal jo ži- 
nojimą jam nieko netrūksta. Trūkumas yra prie- 
žastis kentėjimų.  Tat kentėjimai savo priežas- 
timi yra ne tik priešingi, bet tiesiog prieštaraują 
laimingai žmogaus būsenai. Pažinimas, kad nie- 
ko netrūksta gimdo žmoguje jutimą — jis esąs 
laimingas.  Pažinimas trūkumo gimdo kentėji- 

mą, kuris yra ne kas kitas, galutinoje sąskaitoje, 
kaip jutimas, kad žmogus tuo atžvilgiu yra nelai- 
mingas. Jutimas, kad žmogus yra laimingas, pri- 
pildo jo sielą džiaugsmu. Jutimas kentėjimo 
užlieja jo sielą didesniu ar mažesniu nuliūdimu. 
Tad aišku, kad kentėjimai savo prigimtimi yra 
priešingi žmogaus laimės troškimui ir todėl jie 
žmogų nuteikia daugiau ar mažiau justi, kad jis 
yra nelaimingas. 

Dėl ko tat kartais kentėjimai sutinkami kely- 
je į laimę nedaro žmogų nelaimingą? 

Gyvenimo yra tiesa, kuriai niekas negali 
prieštarauti, kad kuria tik kryptimi žmogus per 
šį gyvenimą eis, vis tiek sutiks kentėjimus. Kiek 
kentėjimų sutinka žmogus pasinešęs surasti lai- 
mę kūno malonumuose! Kiek vargų ir kančių 
tenka iškęsti tiesos ieškotojams, už tikrąją savo 
laimę kovojantiems! Kai žmogus siekia pasitu- 
rėti  žemiškais dalykais manydamas, kad jie 
jam pilnutinę laimę suteiks, jo kilnesnieji troš- 
kimai, likę nepatenkinti, gimdo dvasios kančias. 
Kai žmogus ieško tikrosios laimės kuo tampres- 
nėje meilingoj vienybėj su Dievu, kiek turi pa- 
kelti vargo ir kančių, kol žemesnieji jo linkimai 
lieka klusnūs jo proto rikiavimams ir valios va- 
dovavimui. Tačiau kelyje į laimę, kai vienoki ar 
kitoki kentėjimai sutinkami, tai pro juos laimė 
dar labiau žmogų žavi. Panašiai kaip saulutė 
daug skaisčiau atrodo šviečianti pro tamsų de- 
besį. Laimės viltim džiaugdamasis ir per kentė- 

jimus matydamas kelią į ją, turi jėgų džiaugs- 
mingai kentėjimus pakelti. 

Čia gali būti skirtumo tarp faktinos ir ob- 
jektyvios padėties. Žmogus, ieškąs laimės šios 
žemės rojuje, faktinai kurį laiką gali kentėjimus 
džiaugsmingai pakelti, bet ne ilgai, nes kentėjimo 
priežastys yra daug patvaresnės už žemės laimę. 
Taigi anksčiau ar vėliau, išnykus iš akių žemės 
rojaus miražams, žmogaus sielą užplūsta dar juo- 
desni kentėjimų bei nusiminimo debesys. Mat, 
žmogus nori visuomet būti laimingas, o rojaus 
laimės miražus greit sunaikina įvairios nelaimės 
arba jos atima žmogui pajėgumą žemės rojaus 
laime džiaugtis net viltyje, sunaikindamos jo 
sveikatą. Dar daugiau. Mirties akivaizdoje že- 
mės rojus, kurį žmogus turi amžinai palikti, yra 
tik giliausių dvasios skausmų priežastis, ypač 
tada, kai žmogui nešviečia laimingo pomirtinio 
gyvenimo viltis. Šią tiesą perskaudžiai ir perdaž- 
nai liudija mirštančiųjų beviltiškumu persunkti 
merdėjimai. Tad savo pilnutinės laimės žmogus 
ieškodamas žemės paviršiuje gali jaustis tik kurį 
laiką laimingas akivaizdoje kentėjimų ir juos 
džiaugsmingai pakelti laimėtojo viltimi. 

Žmonės karžygiškai iešką laimės meilingoj 
vienybėj su Dievu sutinkamus didžiausius šia- 
me kelyje kentėjimus gali tikrai džiaugsmingai 
pakelti. Mat, kentėjimų priežastys yra laikinos. 
Ši laimė amžina. Tad joki kentėjimai negali su- 
naikinti nei laimę žmogui suteikiančio objekto — 

Dievo, nei žmogaus dvasios pajėgumo jąja pa- 
siturėti, nes dvasia juk yra dvasinės prigimties 
ir nepalenkta jokiam sunaikinimui. Kam švie- 
čia amžinosios laimės viltis, tam joki kentėjimai, 
būdami laikini, negali jos užtemdyti. Pro juos 
toji laimė tik dar žavingesnė atrodo, dar dides- 
nis jos pasiilgimas žmogų pagauna, o jos skai- 
drumas dar kilnesniu džiaugsmu užlieja žmogaus 
sielą. 

Šioj būsenoj ilgimasi laimės ir kentėjimai 
tampa maudykle, kurioje žmogus apsivalo nuo 
egoizmo bei savanaudiškumo, nuo viliojimų 
rasti pilnutinę laimę žemės rojaus linksmybėse. 
Tad kentėjimai šiuo atžvilgiu ne vieno gilios sie- 
los žmogaus yra su džiaugsmu sutinkami, kaip 
mokytojai skelbią, kur yra tikroji žmogaus lai- 
mė, kaip auklėtojai padedą tapti kaskart vertes- 
niais jos paveldėtojais. 

Žmogus juo labiau ką myli, juo rūpestingiau 
rūpinasi būti panašesnis į jį. Mat, meilės yra 
jau tokia prigimtis — daryti mylinčius panašius 
į mylimuosius. Gilūs mylėtojai Kristaus, kuris 
tiek iš meilės yra dėl žmogaus laimės laisvai iš- 
kentėjęs, kentėjimuose mato progą būti panašes- 
niais į jį. Jie kentėjimus Kristaus pavyzdžiu ne 
tiek dėl savo laimės, kiek dėl kitų dvasinės ge- 
rovės, džiaugsmingai pakelia. Jų gyvenimo šū- 
kiu yra: mylėti ir kentėti. Šiame šūkyje pavir- 
šutiniai žiūrint, atrodo esą prieštaravimo — kaip 
galį derintis mylėti ir kentėti? Tačiau, giliau įsi- 

žiūrėjus, ne tik nematom prieštaravimo, bet kaip 
tik to paties dalyko pilnesnį atbaigimą. Mat, 
kentėjimai, apvalydami žmogų nuo savimeilės, 
patarnauja, kad ir netiesioginiai jame klestėti ide- 
alei nesuinteresuotajai meilei. 

Dabar rodos turi būti aišku, kad žmonės, ku- 
rie kelyje į tikrąją laimę sutiktus kentėjimus 
džiaugsmingai pakelia, kaip pavyzdžiui kanki- 
niai, nėra ne tik nenormalūs, bet priešingai — 
karžygiškai taurios asmenybės, kurių taurumo 
netemdo jokis egoizmas, kurie karžygiškai žen- 
gia tikrosios laimės linkui, ne demoniškai šėl- 
dami, bet su džiaugsmu bei meilingai nugalėdami 
visas sutinkamas kelyje kliūtis. Jų džiaugsmas 
kentėjimuose nėra apgaulingas ir laikinas, bet 
priešingai — tikras, kaip tikra yra toji laimė; 
amžinas, kaip pati tikroji laimė yra amžina. 

Iš to, kas iki šiol pasakyta, aiškėja, kad ken- 
tėjimai kaip toki yra žmogaus laimės priešai. Ta- 
čiau yra vaistas, kuris jų kartumą paverčia dva- 
sios saldumu, t. y. dvasios džiaugsmu ir duoda 
žmogui jėgų juos, sutinkamus kelyje į amžinąją 
laimę, džiaugsmingai pakelti. Tai tikrumas, jog 
einame neklaidingu keliu per šį gyvenimą į amži- 
nąją laimę, tai pergalėtojo džiaugsmas kovoje 
už tikrąją laimę, tai skaidriai šviečianti viltis 
džiaugtis po mirties amžinosios laimės pilnybe. 

AR ATGAILA ŽEMINA ŽMOGŲ 


Nesidrovėk iki mirčiai daryti tei- 
sybę. 
— Ekli. 18, 22. 


Prieš atsakant į klausimą, ar atgaila nežemi- 
na žmogaus, tenka išsiaiškinti bendrai, kas že- 
mina Žmogų. 

Žeminti žmogų yra ne kas kita, kaip jo ver- 
tę sumažinti arba tik kituoce apie jį sudaryti blo- 
gą nuomonę. Žmogaus gi vertė, kaip tokia, par- 
eina tiesioginiai nuo jo dorinės asmenybės kil- 
numo. Juo ji yra kilnesnė, t. y. juo ji yra ar- 
čiau žmogiškojo idealo, juo ji yra vertesnė. Tad 
tik lygstamai tuo ar kitu atžvilgiu žmogaus ver- 
tę kelia jo profesinės teigiamos savybės, kaip, 
pavyzdžiui, kurios nors specialybės mokėjimas. 
Dorinė gi žmogaus vertė yra paties žmogaus 
laisvo apsisprendimo bei veikimo išdava. Iš kur 
dvi įsidėmėtinos išvados, būtent: dorinės žmo- 
gaus vertės augimas arba nykimas tiesioginiai 
pareinąs tik nuo paties žmogaus laisvos veiklos, 
ir kad ji nėra tiesioginiai, kaip ir pati valios lais- 
vė, palenkta jokiai pašaliniai įtakai. Taigi, žmo- 
gų žeminti gali tik jo paties veiksmai, kurie yra 
priešingi žmogaus idealui, realizuotinam jo kon- 
krečioje prigimtyje. Panašiai kaip netikslūs 
skulptoriaus kalto smūgiai marmuran ne tik ne- 

ryškina jame realizuotinosios idėjos, bet jos iš- 
ryškinimą dar sunkina, taip ir žmogaus pasielgi- 
mas, kurs yra priešingas jo, kaip protingo sutvė- 
rimo, veiklai, yra ne tik atitolinantis jame išryš- 
kėjimą žmogaus idealo, bet ir tiesioginiai žmo- 
gaus idealo karikatūrą ryškinąs paties veikėjo 
prigimtyje. Suprantama, kad tik šios rūšies dar- 
bai žemina žmogų, nes, jį atitolindami nuo žmo- 
gaus idealo, daro mažesnės vertės. Nors kitų 
nuomonės apie žmogų jo vertės, kaip tokios, nei 
didina, nei mažina, tačiau žmogaus dorinės asme- 
nybės įtaką į kitus jos gali arba padidinti arba 
sumažinti. Tad, visiškai nesiskaityti su kitų 
nuomone apie save ne visuomet yra protinga. 
Dera rūpintis, kad ji būtų objektyvi. Tuomet 
ji net pačiam asmeniui daro teigiamos įtakos, bū- 
tent: daro jį veiklesniu rūpintis savo dorine ver- 
te ir tuo netiesioginiai prisideda prie žmogaus 
vertės pakėlimo.  Atsižiūrėjimas į nuomones 
kreipiančias žmogaus veiklą nuo tikrojo jo ide- 
alo, yra pasinešimas asmenybės nuvertinimo ke- 
liu. Kad kitų nuomonės tiesiogiai neturi įtakos į 
žmogius asmens vertę, gali paaiškėti ir iš šio pa- 
lyginimo. Kitų nuomonė apie žmogų yra tarsi 
to žmogaus asmenybės paveikslas jų galvose. 
Bet juk kad ir kažin kaip sukarikatūrintume pa- 
veikslą, nuo to žmogaus išvaizda nei pabjaurėtų 
nei pagrožėtų. Panašiai ir čia. Nuo asmenybės 
paveikslo sukarikatūrinimo, t. y. nuomonės apie 
ją, pati asmenybė nei pablogėja, nei pagerėja. 

Tad konkrečiau kalbant, koki žmogaus pasi- 
elgimai kilnina jo asmenybę, koki gi žemina? 
Bendrasis atsakymas yra duotas jau kiek anks- 
čiau, būtent: tie veiksmai kilnina asmenybę, di- 
dina jos vertę ir kitų, sveikai mąstančių, akyse 
pelno jam pagarbos, kurie kokiu nors būdu pri- 
sideda prie žmogaus idealo išryškinimo konkre- 
čioj to ar kito žmogaus prigimtyje. Tokiais dar- 
bais yra kaip tik visi tie darbai, kurie atitikdami 
žmogaus protingą prigimtį ir ryškindami tuo ja- 
me žmogaus idealą, daro patį žmogų vertu po- 
mirtinės laimės meilingoje vienybėje su dangiš- 
kuoju Tėvu. Koki darbai daro žmogų šios lai- 
mės vertą, pats Dievas nurodo savo įsakymais 
tiek prigimtaisiais, tiek ir apreikštaisiais, kurie 
juk yra ne kas kita, kaip žmogaus prigimties 
autoriaus nurodymai, kas tai prigimčiai yra bū- 
tina ir naudinga jos pilnutiniam išsiplėtojimui, 
ir kas kenkia. Aišku tad, veiksmai atitinką šių 
įsakymų reikalavimus kilnina žmogaus asme- 
nybę ir tuo didina žmogaus vertę; neatitinką — 
tolina žmogų nuo jo idealo ir tuo jį nuvertina. 
Pirmieji — vadinasi geri darbai, pastarieji — 
nuodėmės arba blogi darbai. 

Dabar jau galima eiti prie klausimo, ar at- 
gaila nežemina žmogaus, t. y. kuriai žmogaus 
darbų rūšiai ji priskirtina, ar tai, kuri žemina 
žmogų, ar tai, kuri jo vertę didina. Atsakymas 
galimas tik suvokus, kas yra pati atgaila. 
Atgaila paprastai suprantama kaip žmogaus 

veiksmas ar veiksmai, kuriais jis reiškia gai- 
lės; dėl kurio nors pirmesnio savo pasi- 
elgimo. Dar daugiau. Ne tik jausmais gaili- 
si, bet ryžtasi panašiai jau nesielgti ir tą ar kitą 
daryti, kad atgriebtų tai, ko neteko anuo pasi- 
elgimu. Tačiau šiaip suprastos atgailos vertė 
pareina nuo to, ko gailimasi. Pavyzdžiui, 
jei vagis gailisi, kad jis vogdamas nebuvo gana 
atsargus ir ryžtasi kitąkart būti atsargesnis ir 
gudresnis, tai ši vagiška atgaila tiek žemina žmo- 
gų, kiek ir pats vogimas ir dar daugiau. Mat, 
rodo to žmogaus tendenciją blogėti. Jeigu žmo- 
gus gailisi blogai pasielgęs ir ryžtasi daugiau 
tai nedaryti ir net tą ar kitą daryti, kad atsver- 
tų to pasielgimo blogas pasekas geru, tai yra 
kilni atgaila rodanti pozityvią ir veiklią tenden- 
ciją gerėti. Aišku, šitokia atgaila ne tik nežemi- 
na žmogaus, bet jį kilnina ir kitų akyse atpelno 
jam garbę. Kaip medelio tendencija išaugti pil- 
nu savo rūšies medžiu laikoma jo gyvybingu- 
mo apraiška, panašiai ir žmogaus tendencija at- 
gailos keliu gerėti laikytina jo dvasinio gyvy- 
bingumo apraiška, jo moralinių akcijų kilimu, 
panašiai, kaip ligonio gijimas laikomas jo pa- 
dėties gerėjimu, laikytinas žmogaus gijimas mo- 
raliniu atžvilgiu, taipgi jo padėties gerėjimu. 
Vaistai padedą žmogui išgyti nežemina jo. Tad 
juo labiau nežemina žmogaus atgaila, kuri pa- 
deda jam morališkai ne tik išgyti, bet ir sustip- 
rėti. 

Blogo pasielgimo pasėkas galima atitaisyti 
ir tarsi pasivyti normalę padėti tik kiekybiniai 
ir kokybiniai atatinkamai padidinant gerus dar- 
bus. Tačiau blogo darbo įprotinio pobūdžio pa- 
sekas atsveriama ne nustojus blogą darbą kar- 
toti, bet tam darbui priešingais gerais darbais 
ugdant gerą įprotį vietoj ydos, dėka blogo dar- 
bo pakartojimo, pradėjusios augti. 

Kadangi blogus darbus tiesioginiai žmogui 
paperša jo prigimties palinkimai į blogą, tai at- 
gaila, kaip kova prieš moralinį „bankrotą“, 
apima ir tuos veiksmus, kuriais galima žmogaus 
palinkimus į blogą apvaldyti, padaryti mažiau 
įtakingus į žmogaus apsisprendimą tą ar kitą 
veikti. Šie atgailos darbai taip pat nežemina 
žmogaus, kaip nežemina kova su bakterijomis, 
sukeliančiomis žmogaus kūne tą ar kitą ligą, me- 
diciną. 

Suminėtieji atgailos darbai ne tik turi tiks- 
lą — išgydyti moralines asmenybės žaizdas, pa- 
darytas blogų darbų, bet ir pataisyti žmogaus 
santykius su Dievu. Mat, blogas darbas yra ne 
tik žalingas smūgis žmogaus asmenybės išsiplė- 
tojimo atžvilgiu, bet yra taip pat paniekinimas 
dangiškojo Tėvo meilingų įsakymų ir tuo pa- 
čiu jo žmogui siūlomos pomirtinės laimės įžū- 
lus atsižadėjimas. Atgaila, kaip prisipažinimas 
prie kaltės ir ryžimasis ne tik nekartoti nusikal- 
timo, bet dar daugiau — rūpestingiau laikytis 
tikrojo žmogaus gyvenimo kelio, nurodyto die- 

viškųjų įsakymų gairėmis, yra ne kas kita, kaip 
nuoširdus pataisymas santykių tarp sūnaus ir 
Tėvo, tarp tvarinio ir Tvėrėjo. Jei jau paprastas 
žmogiškumas susitaikinimą su žemiškuoju tėvu, 
įžūliai sūnaus pasielgimu įžeistu, laiko kilniu 
dalyku, tai tuo kilnesniu dalyku laikytinas su- 
sitaikinimas su dangiškuoju Tėvu. 

Tad atgaila kaip ryžtinga veikla atitaisyti 
blogo veiksmo visas pasekas pozityve kūryba, 
ir savo asmenybės tobulumo atžvilgiu ir santy- 
kių su Dievu atžvilgiu yra kilnus darbas ir žmo- 
gaus ne tik nežemina, bet priešingai — kilnina. 

Atgailos vertė dar ryškiau pasirodo, kai į 
ją žiūrima teisingumo ir meilės šviesoje. Blogas 
darbas yra paneigimas Dievo įsakymų ir tuo pa- 
čiu Dievo teisių. Atgaila yra pripažinimas Die- 
vo teisių ir veiklus rūpestis padarytą teisingu- 
mui skriaudą didesniu ištikimumu atitaisyti. 
Blogas darbas yra įžūlus įžeidimas Dievo geru- 
mo bei rūpestingumo žmogaus laime. Atgaila 
yra įžeistai meilei atsakymas gailesčio meile, 
meilingu rūpestingumu daugiau neišsprukti iš 
meilingos dangaus Tėvo globos, ir į ją atsaky- 
mas nuoširdžia sūniška meile. Teisingumas kil- 
nus dalykas, meilė dar kilnesnis. Tad atgaila, 
kaip dviejų vedamoji akcija prieš moralinį žmo- 
gaus nusigyvenimą, yra kilni veikla, kilninanti 
žmogų, o ne žeminanti. 

Nežemina žmogaus nė atgailos sakramentas, 
kuris yra ne kas kita, kaip gailestingumo teis- 

mas, kuriame ne pasmerkimą, bet gailestingu- 
mą randame, atgauname vėl dangiškosios tėvy- 
nės pilietybę, kurią buvome praradę dėl išdavi- 
kiško jos atžvilgiu pasielgimo, t. y. dėl nuodė- 
mės. Žemiškosios tėvynės prarastą pilietybę at- 
gauti prieš teisingumo organus už naudingus 
tėvynei darbus yra garbinga. Tuo garbingiau 
yra atgauti dangaus Tėvynės pilietybę, kiek ši 
pastaroji yra garbingesnė už žemiškąją tėvynę 
ir laimės atžvilgiu pilnesnė. Čia tarpininkavimas 
žmogaus — kunigo visai nežemina žmogaus tik- 
rosios jo garbės atžvilgiu, nes kunigas veikia 
Aukščiausiojo Teisėjo vardu ir jo gailestingu- 
mą pagal jo normas vykdo grąžindamas grįžtan- 
tiems visas dangaus tėvynės piliečių privilegi- 
jas. Teismuose teisiama respublikos vardu, bet 
teisia jos įgalioti asmens — teisėjai ir visai tuo 
nežeminami piliečiai, kad turi respublikos tei- 
singumo ieškoti pas jos įgaliotuosius asmenis. 

Taigi neišmintingai elgiasi tie žmonės, kurie 
mano, kad atgaila žeminanti žmogų, kai ji iš 
tiesų ne tik nežemina, bet priešingai, padeda at- 
gauti prarastą tikrąją žmogaus garbę ir protin- 
gų žmonių akyse pelno mums pagarbą. 

KAM TIE PASNINKAI 


Malda su pasninku ir išmalda 
geresnis dalykas, negu krauti aukso 
turtus; nes išmalda išlaisvina nuo 
mirties, ir ji tai apkuopia nuo nuo- 
dėmių ir duoda rasti gailestingumą 
ir amžinąjį gyvenimą. 

— Tobijo 12, 8-9. 


Šiandien dažnai tenka girdėti ne tik kalbant, 
bet net agitatoriškai šūkaujant: kam tie pasnin- 
kai. — Juk tai senai atgyvenęs dalykas, tai be- 
prasmis savęs kankinimas. Šiaip galvojantieji 
įžuliai kaltina katalikų Bažnyčią už savųjų įpa- 
reigojimą pasninkauti, barbariškumu, šių dienų 
žmogaus gyvenimo reikalų nesupratimu, visai 
nesirūpindami tų kaltinimų vertę patikrinti. 

Turėdami protą ne tam, kad protingais su- 
tvėrimais vadintumės, bet tam, kad protingai gy- 
ventume, privalome šių dienos šūkių vertę pa- 
tikrinti, kad kartais jų nebūtume suklaidinti — 
išmušti iš protingo kelio. 

Visų minėtų šūkių bei kaltinimų versmė yra 
nesupratimas p4sninko prasmės. Tačiau, kad 
tikrą pasninko prasmę suvoktume, turime pir- 
ma turėti tikrą žmogaus gyvenimo prasmę. Mat, 
jei žmogaus gyvenimą vien vertinti jo fizinėmis 
— materialinėmis apraiškomis, kaip vertiname 
kasdieniniame gyvenime gyvulių gyvenimą, tai 
pasninkas, kaip laisvas atsisakymas patenkinti 

tuo ar kitu maistu alkį arba jo visai nepatenkinti, 
yra ne tik nereikalingas, bet net neįmanomas. 
Tada būtų galima kalbėti tik apie alkinimą kaip 
dresūros priemonę, kuri šiandien taip sekmin- 
gai vartojama gyvulius padaryti paklusniais 
žmogui. Tačiau žmogus nėra vien materialinių 
apraiškų rezginys. Jis turi dvasinės prigimties 
sielą, kurios dėka jis yra laisvas. O kaip lais- 
vam, tai dresūros priemonės gali turėti tik ker- 
šinančios bausmės vertę. 

Žmogus yra laisvas ne tam, kad visus fizinius 
galimumus išbandytų, t. y. sauvaliautų, bet tam, 
kad protu vadovaudamasis pasirinktų reikalin- 
gus būdus bei priemones savo asmenybei ugdy- 
ti, t. y. kad laisvai pasirenkamomis priemonėmis 
padėtų sielai pirmininkauti žmogaus gyvenime, 
o ne gyvuliškiesiems jo prigimties instinktams. 
Tad pirmių pirmiausia priseina susirūpinti, kad 
žmoguje gyvuliškieji geidimai, geidimai bendri 
ir gyvuliams ir žmogui, taptų paklusnūs žmo- 
gaus proto reikalavimams bei valios vadovavi- 
mui. Šiam reikalui visai sėkmingai vartojamas 
jau nuo senų senovės pasninkas. Jis yra ne kas 
kitas, kaip laisvas pačio pasninkaujančio atsisa- 
kymas dėl kilnesnių dalykų tuo ar kitu maistu 
pasotinti alkį, arba jį pasotinti tik daugiau ar 
mažiau dalinai. Iš tiesų, kas įpranta nuolatinio 
pakartojimo dėka būti alkio patenkinime pats 
šeimininkas, o neatiduoda šeimininkavimo al- 
kio jutimui, sugeba ir kitus nervų virpėjimus 

valdyti. Nes žmogus nėra paskirų reiškinių krū- 
va, bet yra darnus vieningas organizmas, viena 
būtybė, ir todėl proto bei valios įsiviešpatavi- 
mas vienoj kurioj jausmų gyvenimo srityje, yra 
dalinai įsiviešpatavimas visame jausmų bei ju- 
timų gyvenime. Mat valia bei protas nuteikti 
būti budrūs vieno kurio geidimo reikalavimų 
atžvilgiu, pasidaro budresni ir visų kitų jausmi- 
nių geidimų atžvilgiu, gi susidariusių įpročių 
dėka, tampa pajėgesni juos valdyti. Šiems pas- 
tariesiems laimėti, reikalingas nuolstinis budėji- 
mas iš dvasios pusės ir dažnas patikrinimas, ar 
sugebama dar valdyti žemesniuosius geidimus, 
Šiam reikalui geriausiai ir prieinamiausiai patar- 
nauja pasninkas, t. y. laisvas atsisakymas nuo 
leistinų dalykų, kad turėtumėm jėgų 1mėm jėgų atsisakyti 
nuo neleistinų dalykų. 

Pasninko prasmė, kaip priemonės išplėsti 
proto viešpatavimą žemesniajai žmogaus daliai, 
dar labiau paryškėja, suvokus pačio alkio reikš- 
mę Žmogaus gyvenime. Mat, žmogus, kaip ir 
kiekviena būtybė, iš savo prigimties gelmių ver- 
žiasi kuo ilgiausiai būti — gyventi ne tik kaip 
pavienis individas, bet ir kaip žmonių giminės 
atstovas. Kaip pavienio individo minėtas verži- 
masis konkrečiai reiškiasi valgiu bei gėrimu pa- 
laikyti gyvybę, kaip žmonių giminės atstovo 
minėtas veržimasis reiškiasi patraukimu į šeimy- 
ninį gyvenimą. Šiuodu palinkimai vienas kitam 
turi didelės įtakos kaip būdami juslinės prigim- 

ties ir tos pačios būtybės palinkimai. Jųdviejų 
egoistiškas pobūdis taip gi ryškus, nes vieno 
ir antro patenkinimą seka vien jausminis indivi- 
dualinis malonumas. O kai imama vien šiuo ma- 
lonumu vadovautis jųdviejų tenkinime, tai ne- 
abejotina seka išdava — visiškas žmogaus su- 
egoistiškėjimas. Taigi, pasninkas, patarnauda- 
mas išmokti tenkinti alkį ne dėl malonumo, pa- 
sotinimą sekančio, bet dėl reikalo gyvybę palai- 
kyti, nuteikia daugiau mažiau ir lytinio geidulio 
atžvilgiu nesivaduoti vien aklo malonumo impul- 


su. Šiuo pasninkas egoistiškąjį alkio pobūdį silp- 


nindamas, tuo pačiu silpnina egoistiškumą ir 
lytinio polinkio tenkinimo. Šitai gana ryškiai 
a) pavaizduoti! 
Pavyzdžiui. Senoji Roma ėjo į pražūtį šiuo ke- 
liu — nesivaldymas valgyme bei gėrime, kurį 
tiesioginiai lydėjo visiškas ištvirkimas, t. y. ver- 
gavimas aklam lytinio geidulio tenkinimo impul- 
sui, šiuodu sekė egoizmas susprogdinęs imperi- 
jos vienybę iš vidaus. Taip pat pakankamai ga- 
lime rasti pavyzdžių ir mūsų tėvynėje. Nesival- 
dymas valgyme ir gėrime veda į ištvirkimą, o 
šis į antivisuomeniškumą, pasireiškiantį įvairiais 
nusikaltimais visuomeninio pobūdžio. Taigi, pa- 
sninkas, kaip patarnaująs apvaldyti gyvuliškuo- 
sius žmogaus prigimties polinkius žmogiškomis 
elgimosi lytimis, yra naudingas tautos visuome- 
niškumui ir idealizmui ugdyti, kaip išmokinąs 
nesivaduoti asmeniniu laikiniu malonumu. Tad 

dabar suprantama bus, dėl ko ten, kur tik ne- 
branginama pasninkas, iš lėto prasideda egoiz- 
mo viešpatavimas su visais jo antivicuomeniš- 
kais bei antiidealistiškais palydovais. 

Dar kai kam gali kilti mintis: gerai, pas- 
ninkas yra naudinga priemonė būdui ugdyti, 
bet kokią teisę. turi katalikų Bažnyčia savie- 
siems įsakyti pasninkus vienokius ar kitokius. 
Nesunku šitai suprasti. Juk katalikų Bažny- 
čia tiesioginiai iš Kristaus turi pareigą rūpintis 
žmonių sielose antgamtiniu gyvenimu. Ji, krikš- 
tu tarsi gimdydama antgamtiniam gyvenimui, 
yra krikštytųjų antgamtinės gyvybės atžvilgiu 
motina. Kaip gimdymas gimdytojus įpareigo- 
ja pagimdytaisiais rūpintis, juos ugdyti, taip ir 
Bažnyčia turi pareigą rūpintis antgamtinės gy- 
vybės žmonių sielose tarpimu. Ji elgiasi su sa- 
vaisiais, kaip gera motina-auklėtoja: moko, 
auklėja, įpareigoja tą ar kitą daryti, nes tai yra 
būtinai reikalinga antgamtiniai gyvybei žmo- 
gaus sieloje tarpti. Juk kiekvienas auklėtojas 
įpareigoja savo auklėtinius tą ar kitą daryti, to 
ar kito nedaryti, kad tuo greičiau išryškinus 
auklėtiniuose žmogiškąją asmenybę. Tarp kitų 
priemonių Bažnyčia įpareigoja savuosius panau- 
doti pasninką, kuris, kaip jau matėm, yra taip 
naudingas kilniai žmogaus asmenybei išryškinti, 
jai išliuosuoti iš gyvuliškųjų žmogaus kūno gei- 
dulių vergijos, ir tuo pačiu žmogaus sielą pada- 
ryti tinkama atrama žmogaus antgamtiniam gy- 

venimui. Bažnyčios nariai, paklusdami šiam mo- 
tinos auklėtojos reikalavimui, mokosi protingo 
klusnumo tos pagrindinės visuomeniškojo gyve- 
nimo dorybės, kurios dėka pavaldiniai sugeba 
laisvai paklusti teisingiems įstatymams. Nepai- 
sant įpareigojimo pasninkauti, ne tik egoistiškė- 
jama, bet ir nustojama pajėgumo laisvai paklusti 
protingiems reikalavimams. 

Ir iš tiesų, jei organizacijos nariai net indi- 
ferentiškiems vadovybės parėdymams turi pa- 
klusti, ir paklusdami gerai daro, tai ką kalbėti, 
jei įpareigojama taip teigiama auklėjimosi prie- 
monė panaudoti. Čia ne tiek turi vertės įsaky- 
mas tą ar kitą dieną pasninkauti, to ar kito val- 
gio nevalgyti, kiek susilaikymu stengimasis dva- 
sios viešpatavimą išplėsti žemesnėje žmogaus 
prigimtyje. Klausydamas žmogus šioj srityje 
Bažnyčios parėdymų, mokosi paklusti teisin- 
giems teisėtų autoritetų įsakymams, pratina že- 
mesniuosius prigimties geidimus būti paklusniais 
dvasios reikalavimams. 

Be šių tiesioginiai prigimtųjų paskatų pasnin- 
kauti pagal Bažnyčios nurodymus, yra ir ant- 
gamtinių. Juk aišku, pasaulio tvarkoje mažes- 
nės vertės dalykai yra palenkti didesnės vertės 
dalykams. Ir kai palenkiama aukštesnės vertės 
dalykai žemesnės vartės dalykams, kai ima 
šiems pastariesiems tarnauti anieji, konkrečiau, 
kai žmogaus gyvenime ima žmogui-gyvuliui ver- 
gauti žmogus-siela, tai yra prigimtos tvarkos 

aukštyn kojomis pervertimas,  Kūrėjo tvarkos 
paniekinimas, o įvedimas savosios tam jokio 
įgaliojimo neturint. Yra tai aiškus sauvaliavi- 
mas ir tai kas blogiausia — savižudiškas. Taigi, 
kiek kartų valgoma ir geriama ne tam, kad gy- 
ventume, bet imame gyventi tam, kad valgytu- 
me ir gertume, tiek kartų įžuliai paneigiama Die- 
vo tvarka. Šį įžulumą dažniausiai seka mirtinoji 
nuodėmė, tai yra dievžudystė dieviškosios mu- 
myse gyvybės, malonės gyvybės išsižadėjimas. 
Šiai suardytai tvarkai atstatyti pirmoji sąlyga — 
atsisakyti nuo tolimesnio tos tvarkos ardymo. 
Tam geriausiai patarnauja pasninkas, kurs yra 
pozityvus įrodymas tokio pasiryžimo. Tuo jis 
įgauna ir permaldaujančios Dievą vertės ir patar- 
nauja išsprukti žmogaus dvasiai iš virstančiųjų į 
dulkes dalykų vergijos. Permaldaujančios ver- 
tės įgauna dėl to, kad yra nuoširdus prisipa- 
žinimas prie kaltės ir pozityvus pasiketinimas 
taip toliau nesielgti. Padeda išsprukti iš žemes- 
niųjų dalykų vergijos, nes padeda, kiek sustip- 
rintas, maištingųjų palinkimų įsigalėjimą apmal- 
šinti, juos iš lėto vėl padaryti paklusniais pagel- 
bininkais žmogaus dvasiai. Taigi, pasninkas 
nors pirmoj eilėj yra preventyvinė priemonė, 
bet taip pat turi ir medicinišką, dvasiškąja pras- 
me, pobūdį. 

Dėl to aišku: pasninkas yra naudinga priemo- 
nė žmogaus gyvenime dvasios viešpatavimui iš- 
plėsti bei sustiprinti, yra pasekminga priemonė 

prieš egoistiškų palinkimų bujojimą, pasninkai 
pildomi pagal Bažnyčios nurodymus yra klus- 
numo, tos visuomeniškiausios dorybės, mokyk- 
la, ir galutinai yra būtina priemonė antgamtiniam 
gyvenimui žmogaus sieloj tarpti, jam apsaugoti 
nuo gresiančių žudymiškų pasikėsinimų iš gyvu- 
liškųjų žmogaus prigimties palinkimų. 

Lieka dabar tik pagal Bažnyčios nurodymus 
bei reikalavimus pasiraginti panaudoti pasninką, 
kaip priemonę savyje ugdyti kilniai asmenybei, 
kurių šiandien gyvenime taip pasigendama, ku- 
rios yra tiesiog žmonijos likimo klausimas, 

KR'STAUS BUVIMAS 
ŠVČ SAKRAMENTE* 


Aš esu gyvoji duona, kurs iš dan- 
gaus nužengiau. 
— Jono 6, 51. 


Gal nė viena religijos tiesa nėra tiek daug pa- 
tyrusi klaidos ir abejojimų antplūdžio, kaip tie- 
sa, kad Kristus reališkai yra Švč. Altoriaus Sak- 
ramente. Bet taip pat, tur būt, nė viena iš reli- 
ginių tiesų tiek paguodos, tiek skaidrių laimin- 
gos amžinybės vilčių nesuteikia žmogaus sielai, 
besiveržiančiai į nenykstančios laimės horizon- 
tus, kaip ši tiesa. Todėl pravartu šią tiesą gerai 
suprasti, kad nebūtume subjektyvių sprendimų 
sutrukdyti pasinaudoti neišsemiamų jėgų vers- 
me: šv. Komunija, meilės kovoje su nuodėmės 
dvasia bei jos padariniais už tikrąją savo tėvy- 
nę — amžinai laimingą pomirtinį gyvenimą. 

Šis vakaras yra prisiminimas to vakaro, kurį 
V. Jėzus prieš 19 š. „mylėjęs savuosius, kurie bu- 
vo pasaulyje, parodė jiems savo meilę iki galui“ 
(Jon. 13, 1), pasilikdamas pats po duonos ir vy- 
no pavidalais maistu saviesiems, t. y. kurie jau 
yra atgimę iš Šv. Dvasios antgamtiniam gyveni- 
mui, saviesiems, kurių sielas jau gaivina dieviš- 
koji gyvybė, panašiai kaip siela kūną, savie- 


* Pasakyta Didž. Ketvirtadienio vakare. 

siems, kurie atgimimu iš šv. Dvasios yra tapę 
„dalininkai dieviškosios prigimties“ (2 Petr. 1, 
4). Tai padaryti V. Jėzus buvo jau iš anksto 
pažadėjęs. 

Po stebuklingo pasotinimo penkiais kepalė- 
liais miežinės duonos ir dviem žuvelėmis minios, 
kurioj vien vyrų buvo apie 5000, sekančią dieną 
V. Jėzus Kaparnaume toms pačioms minioms, 
norėjusioms vakar jį karaliumi apšaukti, tarė: 
„Iš tikrųjų, iš tikrųjų sakau jums, jūs manęs ieš- 
kote ne kad matėte stebuklų, bet kad valgėte 
duonos ir buvote pasotinti“ (Jon. 6, 26). Šiais žo- 
džiais V. Jėzus pradėjo pasikalbėjimą su minia. 
Ir po to, kai pabrėžė reikalą tikėti į jį: „Iš tikrųjų 
iš tikrųjų sakau jums kas tiki į mane, tas turi am- 
žinąjį gyvenimą“ (ib. 6, 47), tarė: „Aš esu gyvoji 
duona, kurs iš dangaus nužengiau. Kas valgys 
tos duonos, bus gyvas per amžius, duona gi, ku- 
rios aš duosiu, yra mano kūnas dėl pasaulio gy- 
vybės“ (ib. 6, 51-52). Tuomet minios pradėjo 
murmėti, sakydamos, kaip jis galįs joms duoti 
valgyt savo kūną. Viešpats Jėzus gi, kai jo ale- 
gorišką pasakymą klausytojai suprasdavo realiai 
bei raidiškai, jis tuoj pataisydavo, paaiškindavo, 
kuria prasme reikia jo pasakymas suprasti. Vie- 
nu žodžiu, V. Jėzus savo klausytojų niekuomet 
nepalikdavo klaidoje. Šiuo atveju, kai minios jo 
pasakymą suprasto realiai bei raidiškai, jis 
nesubara jų, kad jos klaidingai jo pasakymą su- 
pratusios, netaiso jų tokio supratimo, mat, nė- 

ra rekalo tiesą versti į klaidą, bet priešingai, ne- 
atsižiūrėdamas į minios nepasitenkinimą, dar 
griežčiau tą pat skelbia, t. y. tą pačią tiesą neigia- 
mai nusakydamas pakartoja: „Jei nevalgysite 
žmogaus sūnaus kūno ir negersite jo kraujo, ne- 
turėsite savyje gyvenimo ..., nes mano kūnas 
tikrai yra valgis ir mano kraujas tikrai yra gė- 
rimas“ (ib. 6, 54, 56) ir tuo patvirtino, kad minia 
jo pasakymą, raidiškai suprasdama, teisingai bu- 
vo jį supratusi. 

Šis V. Jėzaus pažadėjimas bei jo reikšmė vi- 
sai mums yra suprantama. Nes kiekviena gy- 
vybė reikalinga atatinkamo maisto: materialinė 
gyvybė medžiaginio maisto, pav. mūs kūnas; 
dvasinė gyvybė — dvasiško, pav., protas — tie- 
sos, valia — gėrio pasiturėjimo meile; ant- 
gamtinė gyvybė kuri yra tos pat prigimties, 
kaip ir dieviškoji gyvybė, reikalinga dieviškojo 
maisto. Taigi, V. Jėzus per savo žmogiškąją 
prigimtį, kuri yra dieviškosios vertės jo dieviš- 
kosios asmenybės dėka, pats save palieka tos 
antgamtinės gyvybės maistu. 

Šį pasižadėjimą V. Jėzus išpildė „tą naktį, ku- 
rioje buvo išduotas“. Jis paskutinės vakarie- 
nės pabaigoje, pačiame iškilmingiausiame mo- 
mente, paėmė duoną į rankas, dėkodamas laužė 
ir tarė: „Imkite ir valgykite. Tai yra mano kū- 
nas“. Po to, paėmęs taurę vyno, maišyto su 
vandeniu tarė: „tai yra mano kraujas, naujosios 
sandoros, kurs bus išlietas už daugelį nuodė- 
mėms atleisti“. 

Dera šių V. Jėzaus sakinių prasmę giliau pa- 
svarstyti. Žodis „yra“, kuriuo sujungiame sa- 
kinyje veiksnį ir tarinį, nusako, kad tarp veiks- 
nio ir tarinio yra reali lygybė. Jei kitaip atsitik- 
tų, tai toks sakinys nusakytų klaidą, o ne tiesą. 

Tas, kurs savo žodžio galybe yra audras su- 
valdęs, minias keliais kepalėliais pavalgydinęs, 
ligonius išgydęs, numirėlius prikėlęs, pav., sto- 
vėdamas prie Lozoriaus dvokiančio lavono tarė: 
Lozoriau, sakau tau, kelkis, ir Lozorius su visais 
įkapių rūbais stoja jo bei minios akivaizdoje gy- 
vas ir sveikas; tas pats paskutinėj vakarienėj pa- 
ima duoną į rankas ir taria: „Tai yra mano kū- 
nas“. Krinta jo dieviškos galybės žodis, tve- 
riąs bei dalykų esmes keičiąs žodis ant duonos 
esmės ir ją visą pakeičia jo kūnu, krinta ant vyno 
esmės ir ją visą pakeičia į jo kraują. Bet pripuola- 
mybės liekasi, t. y. liekasi duonos ir vyno pavida- 
lai, nes jos nesudaro nei duonos nei vyno esmės, 
ir tomis likusiomis pripuolamybėmis, duonos bei 
vyno pavidalais, prisidengia V. Jėzaus kūnas ir 
kraujas, o su šiais, būdama substancialinėj bei 
asmeninėj vienybėj, visa  žmogiškoji ir dieviš- 
koji prigimtis vienybėje dieviškosios asmeny- 
bės. Jei žmogus rodydamas į beržą tartų: „tai 
yra ąžuolas“, žinoma, klaidą pasakytų. Nes žmo- 
gaus protas bei jo tartas žodis nėra tveriąs tiesą, 
bet tik atidengiąs ją, tveriančios jėgos realizuotą 
bei konkretizuotą individualinėmis formomis+ 
Bet dieviškas žodis, kadangi yra tveriąs, iš kon- 

krečių formų tiesos ne lukštena, bet ją realizuoja 
konkretinėmis formomis; dieviškoji meilė ne 
myli esantį gėrį, bet tveria gėrį, kurį paskui ap- 
supa savo meile. 

Taigi, V. Jėzus paskutinėje vakarienėje, kon- 
sekruodamas duoną ir vyną pats po duonos ir 
vyno pavidalais yra pasilikęs dieviškosios galy- 
bės dėka ir tai pasilikęs antgamtinės gyvybės 
maistu, maistu palaikančiu bei ugdančiu ją, t. y. 
keičiančiu į save, kaip šv. Augustinas yra išsi- 
reiškęs. 

Tiesa, kad V. Jėzus tikrai yra Švč. Sakramen. 
te po duonos ir vyno pavidalais, pirmiesiems 
krikščionims buvo aiškesnė už dienos šviesą. Per 
aiškiai katakombose užsilikusieji paveikslai liu- 
dija jų gyvą tikėjimą į šią tiesą. 

Nė 30 metų nepraėjus nuo to vakaro, kada 
V. Jėzus mums savo meilę parodė iki galo pa- 
silikdamas tarp mūsų Švč. Sakramente iki pa- 
saulio pabaigos, šv. Paulius savo laiške korintie- 
čiams nupasakojęs, kaip V. Jėzus buvo įsteigęs 
Švč. Altoriaus Sakramentą, rašė: „Taigi, kas 
nors valgo tą duoną ir geria Viešpaties taurę ne- 
vertai, tas bus kaltas Viešpaties kūnu ir krauju“ 
ir tuoj dar griežčiau pabrėžia: „Nes kas valgo 
ir geria nevertai (konsekruotą duoną ir konsek- 
ruotą vyną), tas valgo ir geria sau teismą, neat- 
skirdamas Viešpaties kūno“, t. y., neatskirdamas 
Viešpaties kūno, esančio po duonos bei vyno 
pavidalu, nuo paprastos duonos ir vyno. O ka- 

da gi sakome mes, kad šitas štai žmogus yra kal- 
tas vagystės ar žmogžudystės? Nu gi tada, kai 
jis iš tiesų tokį nusikaltimą yra padaręs. Taigi, 
šv. Paulius ir sako, kad tas, kuris nevertai valgo 
konsekruotą duoną ir geria konsekruotą vyną, 
daro tokį pat nusikaltimą, kaip kad išniekintų 
Viešpaties kūną ir kraują, esantį po žmogaus kū- 
no ir kraujo pavidalais. Vienu žodžiu, šv. Pau- 
lius aiškiai stato lygybės ženklą tarp Viešpaties 
kūno ir kraujo ir Švč. Altoriaus Sakramento. 
Žmogaus minties istorija liudija, kad beveik 
nėra tos tiesos, kurios nebūtų kas nors neigęs. 
Atsirado žmonių, kurie bandė ir šią tiesą, būtent: 
kad Kristus yra Švč. Sakramente, neigti. At- 
ėjo momentas šią tiesą apginti, kad klaidos mi- 
ražai jos neužtemdytų žmonių protuose. Ex pro- 
fesso tikėjimo bei doros tiesų gynėja paties V. 
Jėzaus yra palikta Bažnyčia. Ji stovi ant die- 
viškos neklaidingumo uolos, į kurią sudužta visi 
nuodėmės bei klaidos antplūdžiai ir po to nuo 
tos uolos tikroji tiesa dar skaidriau sušvinta. 
Tarp kitų visuotinųjų santarybų ir tridentiškė 
iškilmingai pakartojo pirmųjų krikščionių tikė- 
jimą į tiesą, kad Švč. Altoriaus Sakramente yra 
V. Jėzus su žmogiškąja ir dieviškąja prigimti- 
mi ir su dieviškos asmenybės majestotu. 
Bet Dievas yra ne tik visa ko Viešpats, bet 
taip pat gerasis žmonijos Tėvas. Jis žinojo žmo- 
gaus proto silpnumą kovoje už tikrąją tiesą 
prieš antplūdžius tariamųjų tiesų, t. y. klaidų tie- 

sos skaruliais prisidengusių. Todėl amžiams 
bėgant, kad taip pat palengvintų žmogaus pro- 
tui nusilenkti šiai tiesai, yra daugeliu stebuklų 
ją patvirtinęs. Iš jų šiandien galime prisiminti 
kad ir pav. Bolsenos stebuklą, įvykusį 1263 
metais, kai iš konsekruotos ostijos per šv. Mi- 
šias pradėjo tekėti kraujas ir suliejo korporalą. 
Tą įvykį matė ir vertino kritiškiausi ir giliausi 
to laiko protai, kaip tai Tomas Akvinietis, Bo- 
naventūra. Ištyrus stebuklo tikrumą, tuolaiki- 
nis popiežius Urbonas IV pavedė abiem minė- 
tiems mokslininkams sustatyti hymnus garbei V. 
Jėzaus kūno ir kraujo, esančio Švč. Sakramente 
ir jau 1264 metais tas pats popiežius įsteigė Die- 
vo Kūno šventę, kurią mes kasmet švenčiame iš- 
kilmingomis procesijomis reikšdami dievišką pa- 
garbą V. Jėzui esančiam Švč. Sakramente ir šiaip 
dažnai bažnyčiose giedame ta proga sustatytus 
Tomo Akviniečio hymnus O salutaris ..., Tan- 
tum ergo ..., Pange Lingua ... ir garbiname V. 
Jėzaus dieviškąjį majestotą prisidengus; duonos 
ir vyno pavidalais. Taip pat galime prisiminti at- 
sitikimą su dviems Lyono Universiteto profeso- 
riais. Po Prancūzų revoliucijos pietinėj Prancūzi- 
joje Ars'o miestelyje darbavosi švento gyveni- 
mo kun. Jonas Vieney. Jo šventas gyvenimas 
traukė į Ars'ą minias, ieškančias tikrosios tiesos 
šviesos, trokštančias tyriosios meilės šilumos. 
Vieną gražią dieną pasiryžo du Lyono Universi- 
teto profesoriai nuvykti į Ars'ą ir patyrinėti, kas 

ten traukia žmonių minias. Kaip sutarė taip ir 
padarė. Atvykę nuėjo į bažnyčią. Tuoj kun. Vie- 
ney išėjo laikyti šv. Mišių. Per šv. Mišias stebė- 
josi abu žmonių religiniu fanatizmu. Taip jie 
vadino jų pamaldumą. Bet štai, prieš dalyda- 
mas šv. Komuniją, kun. atsisuka į žmones su 
Švenčiausiu ir kalba žodius: Ecce agnus Dei... 
Baigus žodžius kalbėti profesoriai mato ir savo 
akimis netiki: išskrenda iš kunigo rankų ostija, 
perskrenda iš lengvo erdvę iki pirmojo asmens 
pasiruošusio priimti šv. Komuniją ir nusileidžia 
jam ant liežuvio. Perkūnas, trenkęs iš giedro dan- 
gaus, būtų tokio įspūdžio nepadaręs jiedviem. 
Puola ant kelių ir garbina Viešpatį Švč. Sakra- 
mente. Vienas jų net tapo kunigu domininkonu. | 

Taigi visai dera, kad minėdami vakarą, ku- 
riame V. Jėzus mus numylėjo iki galui, ir rado 
savo dieviškosios išminties lobynuose būdą pa- 
silikti tarp mūsų iki pasaulio pabaigai, nulenktu- 
me savo protą tai tiesai, visa savo būtybe dva- 
sioje pultume prieš Švč. Sakramentą, esantį jame 
Dieviškąjį majestotą ir melstume, kad jis uždeg- 
tų mūsų širdis galinga meile, kad ir mes už tą 
begalinę V. Jėzaus meilę liktume ištikimi jo mei- 
lei iki šio žemiško gyvenimo pabaigai. 

KĄ VIEŠPATS JĖZUS 
VEIKIA ŠVČ. SAKRAMENTE 


Manyje visa gyvenimo ir dorybės 
viltis 
— Ekli 24, 25. 


Ne vienam giliau mąstančiam gali ateiti gal- 
von klausimas: ką gi Viešpats Jėzus nuolat vei- 
kia Švč. Altoriaus Sakramente? Klausimas yra 
visai protingas. Mat, iš vienos pusės aišku, kad 
V. Jėzus, kaip Dievas, būdamas tyras aktas, ne- 
gali neveikti, ir kaip žmogus, negali būti neveik- 
lus, kuris baudė gyvybės atėmimu figos medį 
už nevaisingumą ir laikė baustinu amžino kalėji- 
mo bausmėmis žmogų, kuris nieko gero nedarė. 
Iš antros pusės, veltui pridėję ausį prie Altoriaus 
Namelio durų klausytume: neišgirstume jokio 
trukšmo, jokio kvėpavimo, jokio gyvybės ženk- 
lo, juslėmis pažįstamo. Veltui įsmeigęakių žvilgs- 
nį į duonos pavidalą, po kuriuo slepiasi V. Jėzus, 
žiūrėtume: nepamatytume jokio judesio. Veltui 
klaustume mūsų vaizduotės, ką Jėzus veikia 
Altoriaus Namelyje. Nors ji ir būtų lakiausia yra 
bejėgė pavaizduoti vaizdžiai, ką Jėzus ten vei- 
kia. Čia tik protas giliai įsitikrinęs bei įsitikinęs 
V. Jėzaus dievybe ir sveikai bei nuosekliai gal- 
vodamas tesugeba, mūsų norą sužinoti, ką Jėzus 
veikia Švč. Sakramente, patenkinti. Jis, pasisto- 

jęs ant prigimtosios tiesos — pagal būseną ir 
veikseną — išvysta tikėjimo šviesos nušviestas 
erdves, pamato, ką Jėzus veikia pasislėpęs po 
duonos ir vyno pavidalais. Trumpai, genijaus 
gilumu bei paprastumu, šv. Augustinas sako, 
kad V. Jėzaus gyvenimas Švč. Sakramente 
yra ne kas kita, kaip Jo mirtingojo gyvenimo tęsi- 
nys. Tai yra, V. Jėzus Švč. Sakramente veikia 
amžiams bėgant tai, ką yra veikęs gyvendamas 
prieš devynioliką šimtmečių mirtingojo žmogaus 
gyvenimu Palestinoje. Ir kaip tada perėjo gera 
darydamas ir visus gydydamas, mokindamas tie- 
sos kelio, taip daro ir šiandien, taip darys ryt 
ir visuomet. Konkrečiau, kaip tada gyveno tarp 
žmonių, kad jiems gera darytų, juos mokintų 
bei gydytų sielos ir kūno ligas ir save jų sielų 
gerovei paaukotų, taip ir šiandien jis moko tie- 
sos kelio, nors jo žodžiai kūno ausims negirdimi; 
jis gydo sielų ligas, kurios nepalyginamai sun- 
kiau gydomos už kūno ligas; jis guodžia nusimi- 
nusius, ramina nuliūdusius, stiprina ilstančius, 
atgaivina išaikvojusius savo dvasios energiją ko- 
voje už dangiškąją laimę. 

Taip. Jis moko šiandien ne skambiais žo- 
džiais, sklindančiais oro bangomis, kaip turime 
gyventi, kad savyje išryškinę dangaus Tėvo pa- 
veikslą, taptume verti po mirties jo tėviškų bu- 
veinių paveldėtojai. Jis šiandien kalba mūsų dva- 
siai pačia stipriausia kalba, kuriai niekas negali 
prieštarauti. Jis kalba pavyzdžiu. Jis, prisideng- 

damas paprastos duonos pavidalais, tarsi mums 
nuolat primena: žmogau, neieškok išorinėj gar- 
bėj bei blizgučiuose savo laimės, nes ten jos ne- 
rasi. Tarsi kalba: ieškok dvasinio kuklumo, o 
ne išorinio kuklumo, rūpinkis dvasios kilnumu, 
o ne išorės puikumu, siek arkitektorinės tvarkos 
dvasios gyvenime, o ne išoriniame savo kevale, 
rūpinkis vidaus švara ir blizgėjimu, o ne išorės 
žėrėjimu. 

V. Jėzus Švč. Sakramente taip pat moko,' 
kaip privalome elgtis su artimu. Jis taip numylė- 
jo žmones, jog panoro tarp jų nuolat gyventi. 
Jis save už jų gerovę paaukojo ant meilės auku- 
ro Kalvarijos kalno viršūnėje. Jis pasiliko jų sie- 
los, gaivinamos antgamtine gyvybe, maistu ne- 
asimiliuojamu, bet atsimiliuojančiu. Panašiai, 
kaip ugnis ugnį didina, taip jis kaip maistas di- 
dina antgamtinį sielos gyvastingumą, daro ją 
pajėgesnę pažinti ir mylėti visa tai, kas yra die- 
viška, kas neatsiduoda savimeile ir zoologišku- 
mu, Dieną naktį Altorių Nameliuose budėdamas, 
garbina už mus Dievo didybę bei gerumą, dė- 
koja mūsų vardu dangaus Tėvui už visą tą ge- 
rumą, kurį jis yra parodęs leisdamas žmogų gy- 
venti, jį apdovanodamas prigimtais ir antgamti- 
niais talentais, dėkoja už visus pamokymus, kaip 
dera tuos talentus leisti procentuoti ir kur yra 
tie bankai, kuriuose, juos sudėję ne tik procen- 
tų — gerų darbų — negautume, bet ir patį pa- 
grindinį kapitalą prarastume. Jis nuolat permal- 

dauja Dievo teisingumą, nuolat mūsų nuodėmė- 
mis įžeidžiamą, ypač šv. Mišių aukoje, sakra- 
mentaliai atnaujindamas Kalvarijos Kalno auką 
už žmoniją. 

Dar daugiau. Jis nuolat meldžia mums rei- 
kalingos pagalbos kovoje už dangaus laimę. Tai 
dieviškasis atpirkimo laikų Mozė, kuris nuolat 
meldžia kovojantiems meilės kovas su blogiu 
pergalės, pagalbos bei ištvermės. 

Duoda mums tiesiog dieviškosios kantrybės 
pavyzdį santykiuose su artimu. Mirtingam kū- 
ne būdamas buvo dieviškai kantrus. Už skriau- 
das atsilygindavo meile. Tačiau jo kančias, nors 
meile kvėpuojančias, visi matė. Šiandien niekas 
jo kančių negali pajusti: jos taip yra paslėptos, 
kad jokio skausmo nerodo niekinamas šventva- 
gystėmis, jokis skundas negirdimas, kai jį esan- 
tį Švč. Sakramente ar erodiškai išjuokia, ar pari- 
zėjiškai persekioja, ar pilotiškai, neva mokslo 
teise remdamiesi, smerkia, ar budeliškai kanki- 
na. Jis yra meilė ir tik meilės atsakymą viskam 
teturi. Kaip kantriai jis dažnai visų apleistas, iš- 
tisas valandas laukia Altoriaus Namelyje atei- 
nančiųjų. Jis meldžia už jį apleidusius, siunčia 
jiems šventus įkvėpimus būti geresniais, sąžinin- 
gesniais bei nuoširdesniais. Tai jo atsaky- 
mas jiems už jo apleidimą. Ar dar galim bent 
svajoti dar kilnesnį artimo meilės Mokytoją? 

Taip pat moko, kaip mes privalome gerbti 
savo dankaus Tėvą, jį mylėti, jo šventos valios 

parėdymams sūniškai paklusti. Jis, kol gyveno 
mirtinguoju gyvenimu, dažnai sakydavo: mano 
maistas yra pildyti dangaus Tėvo valią. Jis nuo- 
lat melsdavosi: Tėve, tebūnie, kaip tu nori. Tai 
Jėzaus gyvenimo praktiškiausia ir protingiausia 
norma. Ir šiandien V. Jėzus ta pačia linija tęsia 
savo eucharistiškąjį gyvenimą. Per pranašus yra 
kalbėjęs Dievas seniesiems, kad žmonijos gelbė- 
tojo dinamiškas vardas būsiąs Dievas su mumis 
(Emanuel). Šiandien pervaizdžiai V. Jėzus Alto- 
rių Nameliuose gyvendamas, atsako šiai Dievo 
valiai. Tikrai šiandien galime sakyti, kad V. Jė- 
zui jo gyvensenos atžvilgiu geriausiai tinkąs var- 
das: Dievas su mumis! 

V. Jėzus, Šv. Sakramente būdamas, ne tik 
tęsia savo mokytojavimo darbą, kurį dirbo prieš 
devynioliką amžių Pelestinoje, bet taip pat, kaip 
anais laikais, besikreipiančius gydo iš įvairiausių 
ligų, žinoma, dažniausia iš sielos ligų. Kiek ir 
šiandien evangeliškų karininkų, puolę prieš Jė- 
zų, prašo: Viešpatie, išgydyk mano tarną iš ne- 
sąžiningumo ligos, iš savimeilės karštligės, iš iš- 
tvirkimo paralyžiaus, išmeldžia jam dvasios svei- 
katą. Kiek šiandien motinų, morališkai lavonė- 
jantiems savo vaikeliams, ir išmeldžia iš Jėzaus 
dvasios prisikėlimą. Kiek šiandien Marijų ir 
Mortų saviesiems Lozoriams, ne keturias die- 
nas gulėjusiems karste, bet dešimt... dvide- 
šimt metų trūnėjusiems nuodėmės karste, išmel- 
džia prisikėlimo malonę. Kiek šiandien Lozo- 

rių, išgirdę dvasioje žodžius: Lozoriau, išeik iš 
kapo, palieka nuodėmės karstą, sutrauko jos 
raikščius, ir keliasi naujam dvasios gyvenimui. 
Iš tiesų, Jėzus ir šiandien ir rytoj tas pats, ku- 
ris buvo anais laikais. Tada paslėpęs dievybę 
po mirtingos žmogaus prigimties pavidalu, die- 
viška galybe gydė kūno ligas, dažniausia savo 
skelbiamai tiesai patvirtinti, ir sielos ligas — sa- 
vo meilei įrodyti. Šiandien tai daro pasislėpęs 
po duonos pavidalais. Kai šiandien jo skelbtoji 
tiesa daugiau yra stebuklais patvirtinta, kaip pro- 
tingas žmogus gali reikalauti, tai jo veikla reiš- 
kiasi daugiausia sielos žaizdų gydymu. Juk kiek 
kartų patys esame atgivę dvasios lygsvarą bei 
sveikatą puolę prieš jį, užsislėpusį Švč. Sakra- 
mente? Kiek kartų jis švč. Komunijoj mus at- 
lankęs, grąžino mums norą gyventi, aukotis ki- 
tų gerovei bei karžykiškai nešti savo pareigų 
kryžių. Lavonai ir silpnieji ligoniai neturi jokio 
noro dirbti. Tas pat dvasios gyvenime. Kai 
mes buvome netekę to noro, tai rodė, kad mes 
arba meilės atžvilgiu lavonai, arba silpni dvasios 
ligoniai esame buvę. Atgavimas noro, jėgų dirbti, 
meilės — aukotis kitų gerovei, rodo mūsų dva- 
sios sveikatos atgavimą. Iš tiesų, kiek kartų ją 
staigiai esame atgavę, kai kreipiamės prie dieviš- 
kojo Gydytojo, apsirengusio duonos pavidalo 
chalatu. 

Jis yra gerasis mūsų sielos prietelis. Juk tiek 
kartų mes esame prie jo kreipęsi ir niekad neli- 

kome nepaguosti, nesuraminti. Kiek kartų ten- 
ka matyti — įeina į bažnyčią žmogus: jo veido 
bruožai peraiškiai kalba, kokias dvasios kančias 
jis kenčia. Jo klaikios akys nusivylėlio žvilgs- 
niu žėri. Priėjo prie altoriaus, kurio Namelyje 
yra Jėzus. Nereikia psichologo, kad pamaty- 
tume, kaip jis nuoširdžiai guodžiasi savo dieviš- 
kajam Prieteliui. Jo veidas keičiasi, rimsta jo 
sielos bangos, kaip anais laikais Genezareto eže- 
ro pajutusios Jėzaus dieviškąją galią. Jo veidas 
šviečiasi, pradeda spindėti pasiryžimu gyventi. 
Jis suprastas geriau, kaip pats galėjo tikėtis, pa- 
guostas nuoširdžiau, kaip galėjo pats nujausti. 
Prieš šiuos gyvenimo faktus nedera užmerkti 
akių: jie yra perryškūs ir perdažni, kad juos 
neigdami ar ignoruodami, galėtume dar protingu 
ir akyliu žmogum vadintis. 

Tad, kai V. Jėzus Švč Sakramente taip dva- 
siškai apčiuopiamai, tarsi tęsia savo mirtingojo 
gyvenimo veiklą tarp mūsų, tai mes turime tatai 
įvertinti ir bent su tokiu pat nuoširdumu prie jo 
kreiptis, su kokiu prie jo kreipdavos kilniosios 
acmenybės jam mirtingam kūne gyvenant. 

KĄ TAU SAKO MIRTIS 


Žmogaus dienos kaip žolė, jos 
žydi, kaip lauko gėlė. 
— Ps. 102, 15 


Žmogus iš prigimties veržiasi visa žinoti, visa 
suprasti, kas tik jo dėmesį patraukia. O žmogaus 
dėmesį sugeba patraukti tik tai, kas daugiau ar 
mažiau su jo laimės troškimu bei tos laimės sie- 
kimu turi sąryšio. Dalykai, kurių pasiturėjimas 
tiesioginiai suteikia šiokio ar tokio žmogui pa- 
tenkinimo, kaip teigiamai atsaką į jo laimės troš- 
kimą, labiau jo dėmesį patraukia — greitesnis 
yra žmogus juos suvokti bei jais aktyviai rūpin- 
tis. Kiti gi dalykai, kurie savyje kaip toki jo- 
kio pasitenkinimo žmogui negali suteikti, o 
priešingai — dar yra arba kliūtis pasitenkinti že- 
miškos laimės blizgučiais, kaip kentėjimai, arba 
grąso Demoklo kardu visai žmogaus šios žemės 
laimei, kaip mirtis, tai kaip neigiamai tiesiogi- 
niai atsaką žmogaus laimės troškimui, sukelia 
žmoguje nerimo, noro bei pastangų nuo jų pa- 
bėgti. Šitokios psichologinės būsenos poveikyje 
sunkoka yra žmogui minėtų dalykų objektyvią 
bei pozityvią prasmę suvokti. Kad mirsime, 
taip šis faktas kiekvienam iš mūsų yra aiškus, 
kad niekuomet jo aiškumo neužtemdo net jo- 
kis abejojimas. Taigi, žmogui iš vienos pusės 
gerai žinančiam, kad nuo mirties neišbėgs, iš 

antros pusės, poveikyje minėtos psichologinės 
būsenos, neturinčiam noro suvokti mirties po- 
zityvią prasmę, liekasi pasinerti šio gyvenimo 
rūpesčiuose taip, kad jo dėmesyje mirties faktui 
neliktų vietos. Ir gyvena tada toks žmogus, tar- 
ci mirties nebūtų. Ir nepasijunta toks žmogus, 
kai tampa panašus į strausą, kuris įkišdamas 
galvą į smėlį ir dėka šio veiksmo nematydamas 
medžiotojų, jaučiasi būk jam jau negręsia pa- 
vojus. 

Išmintinga yra nesielgti žmogui mirties fakto 
akivaizdoje taip, kaip elgiasi strausas akivaiz- 
doje gresiančio jam pavojaus. Jei žmogus ke- 
lyje į laimę randa neišvengiamai mirties faktą, tai 
privalo aiškiai pastatyti sau klausimą, kaip pri- 
valu sutikti ši faktą, kad jis neatplėštų jo nuo 
tikrosios laimės; kitais žodžiais, — ką mums sa- 
ko mirties faktas apie žmogaus gyvenimą, kurio 
pabaiga yra mirtis. 

Mirtis yra ne kas kita, kaip sugriuvimas že- 
miškojo žmogaus gyvenimo. Bet klausimas gali 
kilti, ar yra žmoguje kas nors, kas išgyvena šį 
sugriuvimą, t. y. ar yra žmoguje kas nors, kas 
toliau liekasi gyventi. Žinome gerai, kad irimui 
pasiduoda tik tie dalykai, kurie yra apspręsti 
kiekybiniais santykiais. Taigi, žmogaus kūnas, 
jutimai, net vaizdai, kaip apspręsti kiekybiniais 
santykiais yra palenkti irimo dėsniui, ir todėl 
yra taip pat palenkti mirties ardomajam veiki- 
mui. Bet žmoguje be minėtų dalykų yra sąvo- 

kos: proto padariniai, kurie kaip toki, jokiais 
kiekybiniais santykiais nėra apspręsti. Pavyz- 
džiui, turime aiškią sąvoką, kas yra šimtakam- 
pis, nors minėtos geometrinės figūros vaizdo ir 
negalime susidaryti. Taip pat gerai suvokiame, 
kas yra laimė, teisingumas, bet juk jų taip pat 
negalime įsivaizduoti. Tai rodo, kad šie dalykai 
nėra apspręsti kiekybiniais santykiais. Tad žmo- 
guje yra dalykų, kurie nėra apspręsti kiekybi- 
niais santykiais. Tie dalykai yra proto padari- 
niai — sąvokos. Bet iš apraiškų sprendžiame 
apie dalykų prigimtį. Iš svogūno kvapo, nors 
svogūno ir nematome, sprendžiame apie jo buvi- 
mą artimūsų. Cheminiai elementai dalyvaujareak- 
cijose ne visi lygiai, bet kiekvienas taip, o ne ki- 
taip dėl to, kad jis yra tokios, o ne kitokios pri- 
gimties. Pavyzdžiui, vienaip dalyvauja reakci- 
jose siera, kitaip deguonis, — su vienais elemen- 
tais vienas jungiasi, o su kitais antrasis. Ir todėl 
iš cheminių elementų nuosavaus dalyvavimo re- 
akcijose sprendžiame apie tokio ar kitokio che- 
minio elemento buvimą. Jei norim būti logiš- 
ki bei nuoseklūs, tai šitą tiesą, kad iš apraiškų 
sprendžiame apie tų apraiškų priežasties pri- 
gimtį, privalome pritaikinti ir žmogaus pažini- 
me, o ne vien gamtos elementų pažinime. Tai- 
gi, jei žmoguje yra veikimo padarinių, kurie 
yra neapspręsti jokiais kiekybiniais santykiais, 
kaip jau esame matę, tai nuosekliai seka, kad 
žmoguje tų padarinių priežastis taip pat nėra 

apspręsta kiekybiniais santykiais, kadangi p4- 
darinys negali būti aukštesnės prigimties už sa- 
vo priežastį, nes tada šis tas atsirastų be jokios 
priežasties, kitaip sakant: iš nieko. O kas yra 
neapspręsta kiekybiniais santykiais, ne tik ne- 
pasiduoda jokiam irimui, bet yra tai nemedžia- 
giškas dalykas, nes medžiagos charakteringiau- 
sia savybė yra ta, kad ji yra kiekybiniais vie- 
nokiais ar kitokiais santykiais apspręsta. Šis 
žmogaus prigimties nemedžiagiškas, ir tuo iri- 
mui nepalenktas, pradas: priežastis padarinių, 
neapspręstų kiekybiniais santykiais — vadina- 
si siela. 

Taigi, sugriuvus žemiškajam žmogaus gyve- 
nimui, liekasi toliau gyventi žmogaus siela, jo 
tik/asis aš, visų jo veiksmų centras ir ašis. Da- 
bar mums aiškus taip pat mirties aptarimas, 
kaip sielos atsiskyrimas nuo kūno. Tačiau vis 
dėlto mirtis yra žmogaus integralinės prigimties 
suardymas — atskyrimas jame medžiaginio pra- 
do nuo dvasinio ir todėl suprantama, dėl ko mir- 
tis, kaip pasikėsinimas prieš žmogaus prigimties 
integralumą (pilnumą) kiekvienam žmogui kelia 
šiurpą. 

Iš to, ką iki šiol suvokėm, matome, kad 
pirmiausia mirties faktas mus moko, jog su mir- 
timi ne viskas baigiasi, o mirtis tik užbaigia am- 
žinai žemiškąjį žmogaus gyvenimą, ir tarsi ati- 
daro vartus žmogui į amžinąjį gyvenimą, kuriuo 
siela, kaip nemirštama, po mirties gyvena. Dar 

daugiau, — visi žmogiški darbai (nesakau žmo- 
gaus) turi savyje amžiną moralinį pradą, kaip 
nesunykstančios priežasties — sielos veikimo pa- 
dariniai. Ir todėl nuoseklu, kad siela jais, kaip 
savais pasituri ir po mirties. Bet žmogaus dar- 
bai gali būti blogiir gali būti geri arba visai jokios 
vertės neturėti iš atžvilgio į laimingą amžinybę, 
pagal tai, ar jie yra iš esmės priešingi laimingai 
amžinybei, kaip nuodėmės, ar jie yra padariniai 
sielos gyvos antgamtine gyvybe, arba jie yra 
žmogiškai geri, bet sielos negaivinamos antgam- 
tinės gyvybės, padariniai. Taigi mirtis ne tik at- 
baigia šį žemišką žmogaus gyvenimą, ne tik ati- 
daro bendrai amžinybės duris, bet atidaro duris 
į laimingą ar nelaimingą amžinybę, pagal tai, ar 
sielą išžengia iš šio gyvenimo gaivinama ant- 
gamtinės gyvybės — Dievo malonės, ar ne. Tai- 
gi mirtis pastato sielą prieš visų gėrybių Vieš- 
patį, kad pagal tai, ar jai suteiktomis gėrybėmis 
ji naudojosi eiti keliu, objektyviai vedančiu tik- 
rojon laimėn, ar išaikvojo jas pagal savus pla- 
nus kurdama žemėje sau tariamąją laimę. 

Šios bendrosios mirties fakto pamokos švie- 
soje daug kas žemiškajame žmogaus gyvenime 
aiškėja. Kitais žodžiais tariant, ši bendroji mir- 
ties pamoka yra tarsi objektyvusis mastas, ku- 
riuo žmogus privalo vertinti šios žemės gėrybes 
bei jų suteikiamą žmogui laimę. 

Pirmiausia seka, kaip artimiausioji minėtai 
pamokai išvada, kad žmogus negali sau šioj že- 

mėj sukurti tikros laimės. Prileiskim, kad žmo 
nija, žengdama pirmyn ir ištobulintų visas 
gyvenimo salygas ir žmonių santykius, kad že- 
mėje rastųsi rojus. — Kas iš to visa, jei mirtis 
ji gali mums išplėšti. Kas iš tokio rojaus, jei 
kiekvieną valandėlę galiu netekti mylimųjų as- 
menų amžinai. Kas iš tokio rojaus, jei pats ryt 
ar poryt ištikšiu kaip muilo burbulas. O nėra 
pasaulyje galybės, kuri galėtų mirties naikinantį 
darbą sustabdyti. 

Bet iš nesugebėjimo šiuos fantastiškus pla- 
nus realizuoti visai neseka, kad žmogus nepriva- 
lo rūpinti palengvinti šios žemės kelionę — gy- 
venimą, nes kelionė visuomet protinga paleng- 
vinti, tik ne sąskaiton kelionės tikslo, o taip, kad 
ir tikslo atžvilgiu būtų ir lengvesnė, ir patoges- 
nė pačiam keleiviui. 

Iš to, kas tik ką pasakyta vėl nuosekliai se- 
ka, kad šis mūs gyvenimas yra tik kelionė į am- 
žinybę, ir kad tikrąją laimę galime rasti tik lai- 
mingoj amžinybėj. (O šią pastarąją galime pa- 
siekti tik per šį gyvenimą orientuodamiesi lai- 
mingos amžinybės linkui. Taigi, visa, kas mūs 
dėmesį bei orientacijos linkmę gali nukreipti nuo 
kelio, vedančio į laimingą amžinybę, yra kelio- 
nės kliūtys. 

Viena kita iš šios kelionės kliūčių, dažniau 
suklaidinančių žmones, dera čia bent trumpai 
mirties fakto šviesoje įvertinti, tai yra paklaus- 
ti savo dvasios gilumoje, ką mirtis mums apie 
tuos dalykus sako. 

Daugelis žmonių mano turtuose rasią laimę, 
užmiršdami, kad nieko ateidami į šį pasaulį iš 
jų neatsinešė ir nieko neišsineš, ir kad turtai nau- 
dingi tik tiek, kiek jie tarnauja tokioms, o ne- 
kitokioms visuomeninio gyvenimo sąlygoms 
ėsant, palaikyti bei kilninti savo žmogiškajam 
gyvenimui. Todėl iš tiesų, kaip valgymas, kaip 
toks, nėra sau tikslas, taip ir turtai. O jei taip, 
tai pats jų pasiturėjimas, kaip toks, negali žmo- 
gui jokios laimės suteikti. Bet ji yra tik priemo- 
nė žmogui patenkinti savo šios žemės reikalus. 


Taigi, žmogus gali manyti, kad jis paten- 
kindamas savo valgymo ir gėrimo apetitą gali 
būti laimingas. Bet tokio manymo klaidingu- 
mas, mirties fakto šviesoje per aiškus, kad dar 
reiktų įrodinėti. Juk laimė žmogaus yra laimin- 
gas gyvenimas. O valgome tik tam, kad gyven- 
tume. Taigi valgymo ir gėrimo apetito patenki- 
nimas yra tik priemonė gyventi. 


Bet gali žmogus kūno pagedimų poveikyje 
bandyti sau laimę rasti jų patenkinime. Mirtis 
vėl per įsakmiai byloja, kad čia žmogus tikros 
laimės, patenkinančios jo būtybės giliausius 
troškimus — amžinai būti laimingu be jokios 
pertraukos, negali rasti. Ir vėl mirties fakto švie- 
soje žmogaus protas sako, kad kūno pageidimai 
bei jo reikalai tik tiek ir taip patenkintini, kad jie 
nepažeisdami tikrojo mūsų žmogiškumo bei die- 
viškumo antgamtinės gyvybės atžvilgiu, mus ne- 

nukreiptų nuo kelio, vedančio per šį žemės zy- 
venimą į amžinąją laimę. 

Taip pat yra žmonių, kurie viliasi laimę ras- 
ti šios žemės garbėje. Bet vėl mirtis sako, kad 
šios žemės garbė, sulyginus su amžinuoju po- 
mirtiniu gyvenimu, greičiau praeina, negu už- 
gęsta meteoro šviesa, greičiau, negu pranyksta 
žaibo šviesa, ir todėl ne čia esą žmogaus laimės 
šaltinis. Šio pasaulio garbė tiek yra gera, kiek 
ji padeda, arba bent netrukdo, orientuotis šios 
žemės gyvenime amžinosios laimės linkui. 

Iš to bendrojo fakto, kad nė vienas nežino- 
me, kada mirsim, — o miršta žmonės įvairiau- 
sio amžiaus, įvairiausių išsilavinimų, įvairiausio- 
se aplinkybėse, — mirtis mums sako, kad ji ir 
mūs kiekvieną užklups netikėtai. Net ir tada, 
kai visi mūsų namiškiai, gydytojas, vienu žo- 
džiu, visi žinos, kad mes tuoj mirsime. Tada 
tik mes vieni manysime, dar ilgiau gyventi, ne- 
gu jie bent mano. Ir net de fakto paskutinį kar- 
tą atsikvėpdami, dar manysime, kad mums liko 
dar bent vieną kartą atsikvėpti. Mirštančiajam 
mirtis visuomet daugiau ar mažiau yra netikėta. 
Juk tiek kartų sirgo ir laimingai pasveiko, tiek 
kartų keliavo ir sveikas sugrįžo ir iš to vi- 
so daro sau žmogus klaidingą išvadą, kad ir da- 
bartis yra apdrausta nuo mirties, ar tai būtų ke- 
lionėje, ar namieje, ar ligos ar poilsio guolyje, ar 
jaunystė ar senatvė. Viena aišku, kad kaip šioj 

žemėj nėra galybės mus išgelbstančios iš mir- 
ties nagų, taip nėra nė įstaigos, kurioje galėtume 
apsidrausti nuo mirties netikėtinumo. 

Taigi, protinga taip elgtis, kad mirties ne- 
tikėtinumas mus neišgąsdintų, panašiai kaip ka- 
reivių, kurie yra gerai pasiruošę atremti priešą; 
tokių priešo pasirodymas ne tik negasdina, bet 
net jiems šviečia pergalės viltimi. Taip ir šios 
žemės gyvenime, toj meilės kovoje už tikrąją 
laimę, jei netapsime dezertyrai darydami nuodė- 
mę, tai mirtis, kaip garbingai kovojantiems, bus 
mūs ištikimos kovos apvainikavimas amžinąja 
laime. Ir ištiesų, stovintiems šiame gyvenime gar- 
bingai amžinosios laimės sargyboje, mirtis, kaip 
rašo Marija Pečkauskaitė savo „Senajame Dva- 
re“ yra „tai juokas pasislėpęs už ašarų, džiaugs- 
mas už sopulių, tai baltažiedžio žiedas po su- 
džiūvusiais lapais“. Ji mums tada ne tik nebai- 
si, bet yra geroji mokytoja, kuri mus moko, 
ko kuris dalykas žmogui tikrai yra vertas. Šito 
ji moko visus, bet jos pamoką tik tikrieji kovo- 
tojai už tikrąją laimę sugeba laiku suprasti. 
Ateis laikas — supras jos pamoką ir kiti. O... 
kad tik tai įvyktų ne pervėlai! 

BENDRAVIMAS SU MIRUSIAIS 


Melskitės vieni už kitus, kad bū- 
tumėte išgelbėti, nes daug gali nuo- 
latinė teisiojo malda. 

— Jok. 5, 16. 


Žmogaus minties istorija liudija, kad pa- 
gal supratimą mirusių būsenos keičiasi taip pat 
supratimas bendravimo su mirusiais. Žmonės, 
kurie mano, kad su žmogaus mirtimi baigiasi 
žmogaus visoks gyvenimas, gali turėti tik mora- 
linio ryšio su mirusiųjų liekanomis, kiek šios gy- 
vai primena to žmogaus nuveiktus darbus. 
Konkrečiai šis bendravimas reiškiasi vien žmo- 
gaus liekanų vienokiu ar kitokiu pagerbimu. Ta- 
čiau šis bendravimas su mirusiais yra lėkštas, 
ir visumoj net klaidingas, kaip remiasis klaidin- 
gu pagrindu, kad su žmogaus mirtimi viskas bai- 
giasi. Nes esant žmoguje kiekybiniais santy- 
kiais neapspręstų veikimų bei šiųjų išdavų, kaip 
protavimas ir sąvokos, yra ir priežastis jų taip 
pat kiekybiniais santykiais neapspręsta ir todėl 
nepalenkta jokiam irimui bei sunykimui. Tas 
žmogaus būtybės pradas ir vadinasi siela. Ji tei- 
kia visai žmogiškajai būtybei žmogišką buvimą 
ir pragyvena mirties katastrofą. 

Tad nestebėtina, jog pas visas tautas, be- 
veik be išminties, yra intuityvinis nujautimas 
bei įsitikinimas, kad žmogaus siela turi gyveni- 

mą ir atsiskyrus nuo kūno. Tik į klausimą, ko- 
kia yra sielos būsena, jai atsiskyrus nuo kūno, 
ir koks galimas jos bendravimas su gyvaisiais, 
žmonijos istorijoj yra duoti įvairiūs atsakymai. 
Deginimas su lavonais jo artimųjų ir jo daiktų, 
bent daugumoj, rodo, kad tie žmonės manė, jog 
sielos gyvenimas po mirties yra visai panašus į 
žemiškąjį žmogaus gyvenimą. Manymas, kad 
mirusių sielos tiesioginiai įsikiša į gyvųjų žemiš- 
kąjį gyvenimą jiems padėdamos ar kenkdamos, 
taip pat rodo, tik per materialistiškai suprastą, 
bet esmėj teisingą supratimą, kad tarp mirusių- 
jų ir gyvųjų yra bendravimas, tik koks jis yra 
de facto, buvo klystama ne vieną kartą. Pana- 
šiai kaip supratimas prigimties įstatymo: mylėti 
savo tėvus, yra bendras visiems sveikiems žmo- 
nėms, bet kaip ta meilė turi konkrečiai gyveni- 
me pasireikšti, buvo suprasta ir klaidingai. Juk 
buvo žmonių, kurie manė teikią meilės patar- 
navimą tėvams, kai badu juos numarindami, 
jiems padeda užbaigti vargingą senatvės gyve- 
nimą. Bet mums aišku, kad čia tik konkre- 
tus pritaikymas prigimties įstatymo yra klai- 
dingas. 

Kristus, atėjęs į pasaulį, kad pasaulyje gy- 
venantiems žmonėms atidarytų vartus į tikrąją 
bei amžinąją jų laimę, ne tik savo pavyzdžiu pa- 
rodė kelią vedantį ten, bet taip pat savo pamo- 
kymais yra išaiškinęs daugelį žmogaus, tiek že- 
miškojo, tiek ir pomirtinio gyvenimo dalykų. 

Jis savo dieviškuoju autoritetu yra ne tik pa- 
tvirtinęs tai, ką žmogus ir savo prigimtuoju pro- 
tu, atsargiai svarstydamas, gali prieiti bei surasti, 
būtent: kad žmogaus siela po mirties gyvena; 
bet yra ir tai pamokęs, koks sielų yra gyvenimas 
po mirties ir koks tarp jų ir gyvųjų yra bendra- 
vimas. 

Iš palyginimo apie turtuolį ir vargšą Lozo- 
rių aišku, kad sielų likimas po mirties, pagal 
dieviškąjį mokslą, nėra lygus. Pasikalbėjime su 
Nikodemu Kristus aiškiai pabrėžia reikalą at- 
gimti naujam antgamtiniam gyvenimui, norint 
įeiti į dangaus karalystę. Iš palyginimo, kuriame 
Kristus save prilygina vynmedžiui, o žmones 
vynmedžio šakelėms, visą gyvybę iš vynmedžio 
teturinčioms, seka, kad Kristuje (antgamtinio 
gyvenimo atžvilgiu) visi esame broliai ir sesers 
ir tai net dar iš esmės tampresniuose ryšiuose, 
negu kraujo atžvilgiu visi žmonės yra broliai ir 
sesers. 

Čia tenka pažymėti, kad antgamtinis gyve- 
nimas nenaikina prigimtojo žmogaus gyvenimo, 
bet jį pastato į tikrąsias jo vėžes ir pakilnina. 
Kaip, pav., žmogus, prigimtojo gyvenimo at- 
žvilgiu, yra visuomeniška būtybė, reikalinga vi- 
suomeniško gyvenimo, kad galėtų savo prigim- 
tus reikalus patenkinti. Šio visuomeniško žmo- 
gaus prigimties pobūdžio antgamtinis gyvenimas 
ne tik nenaikina, bet neišsakomai pakilnina, at- 
baigdamas pavienio žmogaus prigimtąjį gyveni- 

mą antgamtiniu gyvenimu, o šiuo pastaruoju 
visus žmones sujungdamas į vieną didelę ant- 
gamtinę šeimą, kurioje visi esame broliai ir se- 
sers Kristuje. Sakau: neišsakomai pakilnina, 
nes ne tik kad tarpusavius santykius grindžia 
artimo meilės, t. y. nesuinteresuotos meilės, 
veiksmais, bet patį visuomeninį gyvenimą iš lai- 
ko rėmų perkelia į amžinybės erdves. 

Tad jau šioj žemėj gyvendami, žmonės ga- 
li būti surišti ne vien prigimtosios giminystės ry- 
šiais, bet ir antgamtinės giminystės ryšiais, kurie 
toli pralenkia laiko laiptus ir yra veiklios arti- 
mo meilės nuolat palaikomi. 

Mirusiųjų sielos, kurios gyvena antgamti- 
niu gyvenimu, t. y. yra malonės stovyje, ir yra 
Dievo teisingumui už viską atsiteisusios šioj že- 
mėje šventu gyvenimu, po mirties yra amžinai 
laimingoj būsenoj, nes yra pilnoje vienybėje su 
antgamtinės gyvybės ir amžinosios laimės Vyn- 
medžiu — Kristumi. 

Sielos, kurios yra atsiskyrusios su šiuo gyve- 
nimu, turėdamos savyje antgamtinį gyvenimą, 
bet nėra pilnai atsiteisusios Dievo teisingumui, 
turi atsiteisti po mirties. Tai yra, turi atsikratyti 
nuodėmių (liekanų): prisirišimų prie tvarinių, 
nes niekas suteptas negali įeiti į Dangaus Kara- 
lystę. Kiekviena operacija yra skaudi. Dvasiška, 
neabejotina — dar skaudesnė. Tad šių sielų pa- 
dėtis yra varginga, bet šviečia joms viltis amži- 
nosios laimės. 

Yra sielų, kurios atsiskiria su šiuo gyveni- 
mu sunkioj nuodėmėj būdamos, t. y. neturėda- 
mos savyje antgamtinio gyvenimo. Jos, antgam- 
tinio gyvenimo atžvilgiu broliams ir seserims 
Kristuje yra lavonai, būtybės vertos teisingos 
Dievo bausmės. Dar daugiau. Būdamos nedori 
užvaizdos dangaus ir žemės Viešpaties gėrybių, 
kurias jis buvo joms davęs ne kam kitam, tik 
tam, kad apverstų savo tikrajai laimei Kristuje 
surasti, o ne tariamosios žemiškosios laimės rū- 
mams kurti, turi atsakyti Dievo teisingumui už 
išaikvojimus. Jos, kaip nedoras evangelijos tar- 
nas, yra ten Dievo teisingumo pasiųstos, kur 
amžinai negęsta neapykantos ugnis ir išmėtinė- 
jimas nuolat jas graužia. 

Dabar aišku, kad su mirusiais gyvųjų bend- 
ravimas yra įvairus, pagal tai, kurioj būsenoj 
yra ta ar kita siela. 

Sieloms, kurios yra pilnai savo laimę pasie- 
kusios, nieko netrūksta, nes jų visi kilnieji 
troškimai yra per pilnai patenkinti. Bet jos 
yra antgamtinio gyvenimo atžvilgiu, iš tikrųjų 
net broliai ir sesers tiems, kurie gyvena šioj že- 
mėj ir yra malonės stovyje. Negali tad joms 
nerūpėti savo brolių ir seserų likimas, kol šie 
yra bandymo kelyje ir gali dar suklupti — ne- 
tekti antgamtinio gyvenimo. Jos nuolat mel- 
džia Viešpatį jiems pagelbos, ypač tada, kai šie 
prašo Viešpatį per jų užtarimą reikalingų malo- 
nių laimingai šio gyvenimo kovą kovoti. Gy- 

vieji, kurie nėra malonės stovyje, jie yra de 
iure laimingųjų broliai ir sesers, t. y. jie gali 
tapti laimingųjų broliai ir sesers Kristuje, at- 
gimdami antgamtiniam gyvenimui. Laimingo- 
sios sielos ne tik savo laime džiaugiasi, bet taip 
gi trokšta, kad ko didžiausis skaičius ja džiaug- 
tysi, nes jos gyvena Dievo ir artimo meile, t. y. 
neegoistine meile. Šiems jie meldžia iš Dievo 
jėgų atgimti antgamtiniam gyvenimui ir jame 
ištesėti, ypač kai jų užtarimo šiuose reikaluose 
jiems prašo gyvieji. 

Mirusiųjų sielos, kurios nors ir turi savyje 
antgamtinį gyvenimą, bet turi pareigą atsiteisti 
Dievo teisingumui, jokio bendravimo iš savo 
pusės negali turėti nei su gyvais nei su laimin- 
gomis sielomis, kol pačios yra atsiteisimo padė- 
tyje. Bet joms padėti, greičiau atsiteisti Dievo 
teisingumui, gali tik laimingosios sielos, tiek 
ypač gyvieji savo antgamtinės vertės gerybėmis 
— nuopelnais, nes sesers už seseris, broliai už 
brolius juk gali atsiteisti šeimyniniam teisingu- 
mui, didžiosios antgamtinės šeimos, kurios tė- 
vas yra dangiškasis Tėvas. Čia kaip tik aiš- 
kiausiai ir pilniausiai randa pritaikymą pirmiau 
minėtas antgamtinio visuomeniškumo bei gimi- 
ningumo principas. 

Sielos nelaimingųjų, mirusiųjų mirtinoje 
nuodėmėje, neturi jokio ryšio nei su gyvaisiais 
nei su laimingosiomis sielomis. Ne tik dėl to 
taip yra, kad jas slėgia teisingojo Dievo bau- 

džiančioji ranka, bet ir dėl to, kad jos laimin- 
gosioms sieloms, kaip de iure, taip jau ir de 
facto, amžinai yra amžini lavonai, antgamtinio 
gyvenimo atžvilgiu, to gyvenimo, kurio dėka 
jos yra kaip tik laimingos. Toks pat šių ne- 
laimingųjų santykis yra ir su gyvaisiais esan- 
čiais malonės stovyje, t. y. gyvenančiais ant- 
gamtiniu gyvenimu. 

Gyvieji, kurie nors ir yra sunkioj nuodė- 
mėj, bet vis dėlto, ką veikia ar daro, daro ir 
veikia poveikyje troškimo sau laimės nors ir 
tariamos. Kai tuo tarpu sielos amžinai pa- 
smerktųjų gyvena vien neapykanta sau ir vi- 
sam tam, kas objektyviai gera. Tad ir tarp 
šių diametrališkai priešingais motyvais besiva- 
duojančių, nors ir toj pačioj pražūties atmos- 
feroj gyvenančių, nieko bendra negali būti iš 
esmės. Jei yra kartais šiokio tokio panašumo, 
tai tik pripuolamas, kai neapkenčiama to pačio 
išorės gėrio. 

Pasitikėdami Dievo gailestingumo bei ant- 
gamtiško visuomeniškumo realiu gaivalingumu, 
galime manyti, kad mūsų brangiųjų pažįstamų 
vėlės yra atsiteisimo padėtyje ir jų būklė mus 
įpareigoja ištiesti jiems tikrosios pagalbos ranką. 

TIKROJI PERGALĖ* 


Žmogaus gyvenimas ant žemės 
yra kareiviavimas, ir jo dienos, kaip 
samdininko dienos, 

— Jobo 7, 1. 


Dažnai mes savo kalboje vartojame žo- 
dį „pergalė“. Tad yra naudinga bei protinga 
nors retkarčiais giliau įsisąmoninti į tai, kas tuo 
žodžiu yra pasakoma. Tam geresnės progos 
negalim nė norėti už šią dieną, kai bažnytinių pa- 
maldų poveikyje, gyvename pergalės dvasia. 

Kai žmogus panori iš tos vietos, kurioj yra, 
vykti kiton, vien jo noro neužtenka, kad jis at- 
sirastų jo norimoj vietoj. Jis turi įtempti savo 
jėgas ir aktyviomis pastangomis realizuoti savo 
norą — pasiryžimą, t. y. jis turi savo jėgų dėka 
atlikti kelią, kuris yra tarp jo ir naujosios vietos. 
Toje kelionėje jam tenka ne vieną kliūtį nuga- 
lėti, ne vieno pavojaus išvengti ir pakelti kelio- 
nės, kaip tokios, nuovargį. Kaip matom to žmo- 
gaus noras patekti į naują vietą, gali įvykti dė- 
ka jo pastangų, pergalinčių kelionės sunkumus. 
Iš atžvilgio į kiekvieną nugalėtą kelionės sunku- 
mą jis yra pergalėtojas; kiekvienas toks laimėji- 
mas jo širdyje įžiebi: pergalės džiaugsmą. Pavie- 
nių kelionės sunkumų nugalėjimas iš atžvilgio į 


* Pasakyta Velykų pirmąją dieną 1935. 

nugalėtąsias kliūtis suteikia minėtam keleiviui 
pilną pergalę. Tačiau pilna pergale iš atžvilgio 
į pavienių pastangų tikslą — naująją vietą jis tik 
tada gali džiaugtis, kai jis, nugalėjęs visas kliū- 
tis, pasijus esąs norimoj vietoj. Taigi, kalbamas 
keleivis tik tada kovoj už tikslą yra pilnas per- 
galėtojas, kai jau yra pasiekęs tikslą, nugalėda- 
mas visas pasitaikančias kelyje į tą tikslą kliūtis, 
pavojus bei sunkenybes. 

Iš šio pavyzdžio galime daryti, apibendrini- 
mo keliu, išvadas bendrai apie žmogaus kovą 
už savo laimę. Juk kaip minėto pavyzdžio ke- 
leivis panorėjo būti tam tikroj naujoj vietoj tik 
dėl to, kad jis manė ten rasti vienokių ar ki- 
tokių savo reikalų patenkinimą, taip ir kiekvie- 
nas žmogus, laimės troškimo poveikyje, norė- 
damas savo tų ar kitų reikalų patenkinimą turėti, 
privalo pasitaikančias sunkenybes nugalėti. Nes 
kepti karveliai niekam nelekia į burną. Kai dė- 
ka savo pastangų, nugalėjęs pasitaikiusias kliū- 
tis į siekiamą gėrį, džiaugiasi jo pasiturėjimu, su- 
teikiančiu jam siektų reikalų patenkinimą, — jis 
yra laimėtojas siekto gėrio, jis yra pergalėtojas 
pasitaikiusių sunkumų. Taigi, kaip matom, kiek- 
vieno žmogaus veikimą, gerą ar blogą, jei tik 
žmogus tuo sau šį tą atsiekia, lydi ir laimėjimas 
ir pergalėjimas; laimėjimas — siekto gėrio, per- 
galėjimas — pasitaikiusių kliūčių. Pavyzdžiui, 
net vagystę, kaip veiksmą, taip pat lydi laimė- 
jimas, nes vagis tuo veiksmu sau šiokį ar tokį 

gėrį įsigyjo, ir pergalėjimas — juk tiek pasitai- 
kiusių kliūčių turėjo nugalėti. 

Panašiai yra ir tautų gyvenime. Kiekvieną 
tautinę pastangą laimėti tikrą tautos stiprybę, — 
tai yra: dorinį tautos atsparumą gyvenimo sun- 
kenybėms bei religinį gyvastingumą atbaigiantį 
dorines tautos pastangas, lydi laimėjimas iš at- 
žvilgio į pasiektą vertybę, ir pergalėjimas — iš 
atžvilgio į nugalėtas kliūtis. Tas pat randama 
ir tarptautiniame gyvenime. Vienos tautos žy- 
gį prieš kitą, jei tik juo tokių ar kitokių gėry- 
bių įgyjama, lydi laimėjimas ir pergalė. 

Bet kadangi žmogiškų veiksmų gerumas ir 
blogumas pareina nuo jų teisingumo artimiausio 
tikslo — objekto, tai aišku, kad veiksmas, tik- 
riau sakant visas kompleksas veiksmų, kurie va- 
dinasi laimėjimu, yra geras ar blogas pagal tai, 
ar laimėtas gėris moraliniu atžvilgiu yra geras ar 
blogas, ir ar laimėjimo kelias taip pat morališ- 
kai geras ar blogas. Nes tikslas, nekeisdamas 
priemonių prigimties, nepateisina iš savęs blogų 
priemonių. O juk tik morališkai geras žmogaus 
veiksmas yra tikrai žmogiškas. Taigi, vertas 
žmogaus yra tik toks laimėjimas, kuris ir būdo 
atžvilgiu ir laimėto gėrio atžvilgiu nežemina žmo- 
gaus, kaip protingos būtybės. Visi kiti laimėji- 
mai žmogiškumo atžvilgiu yra tariami laimėji- 
mai, tai yra turį vardą ir išvaizdą laimėjimo, kai 
žiūrime į juos kaip į veiksmus, bet yra tikri pra- 
laimėjimai žmogiškumo sąskaiton. Tad vagis, 

gerai pavogęs arklį, džiaugiasi neva laimėjimu, 
bet savo žmogiškumo sąskaiton. Juk tikrasis 
pralaimėjimas bet kurios būtybės yra tada, kai 
ji kovoje už savo buvimą ko nors nustoja savo 
prigimties sąskaiton. Vagis kaip ir kiekvienas 
nusidėjėlis, kaip žmogus, protinga būtybė, savo 
nemoraliniu veiksmu ne tik paneigia darbų kal- 
ba savo buvimą kaip protingos būtybės, bet dar 
realų turi nuostolį. Nes kiekvienas blogas dar- 
bas kala jo prigimtyje blogųjų įpročių grandines, 
kuriomis rengiasi jo tikrąjį žmogiškumą prikalti 
prie nedorovės gėdos stulpo. Ir jis pats, nei- 
giamu savo protingos prigimties atžvilgiu darbu, 
yra pats vyriausias kalvis minėtųjų grandinių. 

Tad tikras žmogaus laimėjimas, jo tikrai 
vertas, yra kiekvienas geras moraliniu atžvilgiu 
darbas. Tautos tikras laimėjimas yra tik tas, 
kuris stiprina sutelktas tautos kūne tikrai žmo- 
giškąsias jėgas. Tikras vienos tautos kitos at- 
žvilgiu laimėjimas tik tas yra, kuris neišeidamas 
iš tarptautinio teisingumo ribų atneša tautai ap- 
čiuopiamų moralinių ar materialinių laimėjimų. 

Kelias yra toks ar kitoks pareina nuo to, ar 
jis veda į vieną ar kitą vietą. Pav. Kauno gy- 
ventojai plentą, kuriuo eidami gali pasiekti Ma- 
rijampolę, vadina Marijampolės plentu, o tą 
plentą, kuriuo eidami gali patekti į Ukmergę — 
Ukmergės plentu. Pergalėjimas, kaip jau anks- 
čiau matėm, yra kelias į laimėjimą. Taigi, per- 
galėjimas, kuris veda į tikrą bei visišką kurio 

nors objektyviai tikro gėrio laimėjimą, yra tik- 
ras pergalėjimas. Pergalėjimas, kuris veda tik į 
dalinį gėrio laimėjimą, yra dalinis. Pergalėjimas, 
kuris veda į tariamųjų gėrių laimėjimą ar tik ta- 
riamąjį laimėjimą tikro gėrio, yra joks pergalė- 
jimas, bet, atvirai sakant, yra tikras pralaimėji- 
mas ar siekiamo gėrio atžvilgiu, ar paties siekėjo 
žmogiškumo sąskaiton. Bet į gerą tikslą, kaip 
tokį, veda tik geri, arba iš esmės indiferentūs 
keliai, ir tarnauja tik geros, arba iš esmės indi- 
ferenčios priemonės. Tad vertė pergalėjimo, 
kaip tokio, pareina ne vien nuo laimėto juo gėrio, 
bet ir nuo to, ar jis kaip veiksmas ar veiksmų 
kompleksas yra moraliai geras, tai yra: ar jame 
nėra nieko, kas žemintų žmogiškumą. Nes jei 
taip būtų, tai toks pergalėjimas geriausiu atveju 
veda tik į tariamąjį laimėjimą. 

Bet žmogaus gyvenimas yra kova už laimę. 
Žinome, kad žmogus šioj žemėj laimės rasti ne- 
gali: tai per iškalbingai mums kiekvienam sako 
mirtis. Tikrąją laimę žmogus gali rasti tik lai- 
mingoj amžinybėj, tai yra tik tada, kai apleidžia 
šį gyvenimą gaivinamas antgamtinės gyvybės — 
Dievo malonės. Tokioj padėty esąs žmogus yra 
gyvas dangiškosios tėvynės atžvilgiu, ir kaip 
toks iš Dievo gerumo, turi teisę ją paveldėti. Ki- 
tu atveju jis yra lavonas tos laimingosios tėvy- 
nės atžvilgiu. O lavonai juk tėviškių nepaveldi. 
Dar daugiau, lavonas iš savo kaltės ir todėl ver- 
tas pasmerkimo. 

Šių tiesų šviesoje aiškėja, kuri pergalė yra 
tikra, kuri tariama, kokia pergalė yra tik dalinė, 
kokia pilnutinė. 

Pergalė šios žemės gyvenimo kovoje už tik- 
rąją būsimojo gyvenimo laimę, yra tikra per- 
galė. Nes mes ja laimime gėrius, kurių nei 
kandys neėda, nei rūdys negraužia, tai yra, gė- 
rius, turinčius savyje amžinosios laimės pradus. 
Bet kadangi minėti gėriai yra tik tarsi atskiros 
kibirkštėlės pilnutinės amžinosios laimės atžvil- 
giu, tai jų laimėjimą lydį pergalėjimai, kad ir 
yra tikri, bet tai tik daliniai. Pilnutinis yra tik 
tas pergalėjimas, kuriuo jau be tolimesnio rei- 
kalo kovoti laimima amžinai gėrį, mums amži- 
nąją laimę suteikiantį. O tas pergalėjimas yra 
laimingoji mirtis, kuri dalinius mūs pergalėjimus 
apvainikuoja pilnutiniu pergalėjimu, laimėjimu 
pilnutinės laimės. 

Pirmasis šios laimės atžvilgiu pilnutinis 
pralaimėjimas yra įvykęs Rojuje, kai mūs pir- 
mieji tėvai nusidėjo. Nuodėmės, to visiško am- 
žinosios laimės atžvilgiu pralaimėjimo, paseka 
yra mirtis. Paveldėdami pirmųjų tėvų nuosto- 
lius — pirmapradę nuodėmę, paveldime ir sun- 
kenybes surištas su minėtais nuostoliais — mirtį 
ir jos žvalgus — kentėjimus. Šito pralaimėjimo 
revanšas tik tada gali įvykti, kai ne tik nuodėmė 
būtų nugalėta, tai yra panaikytas tas amžinosios 
laimės atžvilgiu pralaimėjimas juridiniai bei mo- 
raliniai, bet ir kai pasekos to pralaimėjimo būtų 

sunaikintos, tai yra nugalėta mirtis bei jos žval- 
giai — kentėjimai. 

Kristus, mirdamas ant kryžiaus juridiniai bei 
moraliniai ta meilės auka nugalėjo nuodėmę — 
panaikino žmogaus pralaimėjimą iš atžvilgio į 
amžinąją laimę. Atsikeldamas iš mirusių nuga- 
lėjo nuodėmės pasėkas kentėjimu ir mirtim ir 
tuo tikriesiems kovotojams už objektyvią žmo- 
gaus laimę pelnė atsikėlimą iš numirusių garbin- 
guose kūnuose, nepalenktuose jokiam kentėji- 
mui, pelnė atstatymą žmogaus prigimties integra- 
lumo (pilnutinumo), kurį buvo suardžiusi nuo- 
dėmės palydovė mirtis. 

Taigi, jei po Kristaus vėliava šioj žemėj ko- 
vosime meilės kovą, jei nuolat iš vieno tikro per- 
galėjimo eisime į kitą, vedantį į šio gyvenimo ko- 
vas užbaigiantį pergalėjimą — laimingą mirtį, 
tai tikri būkim, kad mūs daliniai pergalėjimai 
bus visiško pergalėjimo vainiku apvainikuoti 
garbingame prisikėlime iš numirusių, tame žmo- 
gaus prigimties atstatyme, nes tada žmogaus pri- 
gimtyje neliks jokių pasėkų tikrojo pralaimėji- 
mo — nuodėmės. 

DAUGIAU DŽIAUGSMO 


Širdies linksmumas tai žmogaus 
gyvenimas ir neišsemiamas šventumo 
iždas; džiaugsmas prailgina žmogui 
gyvenimą. 

— Ekli 30, 23. 


Šiandieninis žmogus yra nusivylęs laimės 
ieškotojas. Ieškojo jis laimės gamtos jėgų ap- 
valdyme ir nerado, norėjo laimingas būti pasitu- 
rėdamas žemės gėrybėmis, savo kūrybos vaisiais 
ir apsivylė. Ar tik apsivylimas šiandien ne ryš- 
kiausias bruožas šių dienų žmogaus gyvenimo ? 
Nusivylimo poveikyje gimė žmogaus sieloje liū- 
dėsys, kurio prislėgtas jis dejuoja, skundžiasi 
dangumi ir žeme, nepatenkintas yra kaip savi- 
mi, taip ir kitais. Pesimizmas, kaip koks niū- 
rus debesys, laiko apgaubęs žmogaus dvasios 
gyvenimą. Suprantama, dėl ko žmogus savo 
prigimtimi veržiąsis į laimės erdves, negali būti 
patenkintas šitokia savo būsena. Norėdamas iš 
jos išsinerti, ieško jausminių malonumų bent lai- 
kinai jį padžiūginančių ir trokšta, dažniausiai 
net nesąmoningai, naujos dalykų padėties, ku- 
rioj tikisi būti laimingesnis. 

Kur tamsa, ten nėra šviesos. Panašiai ir dva- 
sios pasaulyje: kur nuliūdimas, ten nėra džiaugs- 
mo. Kaip augmenija stiebiasi į saulės nušvies- 
tus plotus, taip žmogus — tas laimės ieškotojas 
veržiasi į džiaugsmingas erdves. 

Radio Bangomis 11 


Žmogus kaip visuomet norėjo būti laimin- 
gas ir džiaugtis, taip visuomet vengė nemalonu- 
mų, nuliūdimo, pesimizmo speigų, šaldančių jo 
dvasios gyvastingumą. Kyla klausimas, kas 
kaltas, kad šiandien nepalyginamai daugiau pe- 
simizmo, kaip optimizmo, nuliūdimo, kaip 
džiaugsmo, kad vietoj džiaugsmingų aidų, skam- 
ba gilaus nusiminimo širdį veriantieji balsai. 
Juk šiandien, rodos, linksminamasi ir dar dau- 
giau, negu pirmiau, nes linksminančios priemo- 
nės yra ne mažiau kaip šimtą procentų padidė- 
jusios ir vis dėlto nesugeba žmogaus dvasią 
džiaugsmingai nuteikti. 

Šiai dalykų padėčiai suprasti, reikia pasvars- 
tyti, kas iš tiesų yra džiaugsmas ir kokia jo 
reikšmė žmogaus gyvenime. 

Žmogus savo prigimtimi svyra į tas gėry- 
bes, kurios yra pažintos, kaip jo prigimties troš- 
kimus pasotinančios. Šis prigimties svirimas 
bendrai į gėrį, kaip tokį, vadinasi meile. Noras 
tuo ar kitu gėriu pasiturėti, vadinasi troškimas. 
Pats pasiturėjimas juo, žinoma, jį laimėjus, yra 
džiaugsmas. Tat, kaip matom, džiaugsmas yra 
toji žmogaus sielos būsena, kurią sudaro pasi- 
turėjimas gėriu. Tada žmogus jaučiasi esąs dau- 
giau ar mažiau laimingas. Kadangi trokštame 
tik pažintu gėriu pasiturėti, tai pagal pažinimo 
įvairumą galima kalbėti ir apie troškimo ir 
džiaugsmo įvairumą. Pasiturėjimas juslėmis 
pažintu gėriu įžiebia žmogaus sieloje juslinį 

džiaugsmą. Tokiais gėriais yra visos materialės, 
daugiau ar mažiau, gėrybės atsaką žmogaus, kaip 
individo ir kaip žmonijos atstovo instinktams ir 
aprūpiną jo šioj žemėj kitus reikalus. Pasitu- 
rėjimas gėriu pažintu protu nuteikia žmogų dva- 
siniu džiaugsmu. Tokio džiaugsmo pavyzdį ga- 
lima turėti, kai žmogus, atradęs kurį nors gam- 
tos dėsnį, jaučia esąs laimingas. Jei gėriu pa- 
siturėjimas žmoguje sukelia džiaugsmingą nuo- 
taiką, tai blogio artumas sukelia baimę, o jo, tar- 
si prisiplakimas prie žmogaus gyvenimo, nutei- 
kia žmogų liūdesiu. Tikriau sakant, kaip blogis 
yra tik deramo gėrio stoka, taip pažinimas šios 
stokos gimdo žmoguje liūdesį — nusiminimą. 
Nuosekliai, kaip trūkumą gėrio galima užpildyti 
tik gėriu, taip naturalus vaistas prieš liūdesį yra 
džiaugsmas. 

Žmogus visuomet žinojo, kad vaistas prieš 
liūdesį yra tik džiaugsmas, nes pati jo prigimtis 
to jį moko. Bet prieš kokį liūdesį, kuris 
džiaugsmas, kaip vaistas yra sėkmingas, dažiai 
žmonijos istorijoje yra klysta ir šiandien klysta- 
ma. Mat, kaip džiaugsmas yra dvejopas, taip 1r 
liūdesys. Tad, prieš juslinį liūdesį, galima imtis, 
kaip vaisto arba juslinio džiaugsmo arba dvasi- 
nio. Taip pat dvasinį liūdesį galima bandyti pa- 
šalinti, tiek jusliniu, tiek ir dvasiniu džiaugsmu. 
Tai teorija. Gyvenime neatatinką vaistai ligos 
negydo ir ligonio sveikatos būklė negerėja. Pa- 
našioj būklėj yra atsidūrusi šiandienė žmo- 

nija dvasios atžvilgiu. Kol žmogus yra 
mirtingas, visuomet daugiau ar mažiau tu- 
rės patirti juslinio pobūdžio nemalonumų, ku- 
rie sukelia žmoguje liūdesio nuotaiką. Žmogus, 
pačios savo prigimties skatinamas su ta nuotai- 
ka kovoti džiaugsmo ginklu, gali imtis juslinio 
džiaugsmo. Taip šiandien iš dalies ir yra. Ta- 
čiau juslinis džiaugsmas yra laikino pobūdžio ir 
žmogų, norintį būti visuomet džiaugsmingu, ne- 
gali patenkinti. Dar daugiau. Organizmas ilgai- 
niui pripranta prie malonius pergyvenimus su- 
keliančių dalykų, o prie nemaloniai jį erzinančių 
jis niekad negali priprasti, nes niekad žmogui 
negali būti vis tiek, ar jis yra sveikas ir gyvas, 
ar jis yra ligonis ir mirštąs. Tad, juslinio 
džiaugsmo vaistai nėra sėkmingi prieš juslinio 
pobūdžio liūdesį, nes jie nesukelia žmoguje pa- 
stovaus optimizmo nuotaikos. Dar blogiau yra, 
kaip pasišaujama kovoti juslinio džiaugsmo 
ginklu prieš dvasios liūdnumą. Čia visai neati- 
tinka vaistai ligos prigimtį. Toki vaistai gali tik 
kuriam laikui pavergti žmogaus dėmesį ir tuo 
jam padėti užmiršti savo sielos žaizdas, kurias 
juslinis džiaugsmas tik gilina. Mat dvasinis liūd- 
numas iš savęs yra toks pat pastovus, kaip ir 
pati dvasia. Juslinis džiaugsmas yra laikino po- 
būdžio, kaip ir visi nervų paerzinimai. Taigi, jus- 
linis džiaugsmas būdamas laikino pobūdžio, 
negali užlyginti žmogaus sielos žaizdų, kurios 
yra pastovaus pobūdžio. Dar daugiau. Pajutęs 

žmogus šitai ir patyręs, kad juslinis džiaugsmas 
jokis vaistas prieš dvasios žaizdas, įpuola į nu- 
siminimą ir dažnai netenka vilties atgauti dva- 
sios ligsvarą, o kartais netenka noro net gyven- 
ti. Šią dvasios terapijos tragediją kaip tik gyve- 
na šiandieninis žmogus. 

Jis kartais griebiasi dar vienos priemonės, 
būtent: pagiežos visai dabartiniai padėčiai, ir 
brandina savyje kerštą visam tam, kas jį yra ap- 
vylęs. Ši atkeršijimo viltis net teikia jam demo- 
niško džiaugsmo. Kiekvieno džiaugsmo, taip ir 
šio, artimiausia priežastis yra veikla, kuria lai- 
mima siekiamas gėris. Žmogus, trokštąs kaskart 
pilnesnio džiaugsmo, yra nuteikiamas kaskart 
veikliau darbuotis ta kryptimi. Taigi ir demo- 
niško džiaugsmo žmogus yra nuteikiamas kas- 
kart labiau atsiduoti kerštu. Kaip kūrybinė 
veikla brandina žmogaus asmenybę, o destruk- 
tyvinė ją karikatūrina, taip ir ši keršto veikla, 
kaip destruktyvinė, ir ją gimdąs demoniškas 
džiaugsmas, yra destruktyvinis pradas žmo- 
gaus dvasios gyvenime. 

Jei pesimistinė žmogaus dvasios būklė šian- 
dien turi tendencijos net didėti, tai čia kalti ne 
vaistai, kaip toki, bet netikęs jų panaudojimas. 
Tai yra pasišovimas gydytis ne tais vaistais, ku- 
rie galėtų išgydyti šiandieninę žmoniją iš pesi- 
mizmo karštligės. Žmogus pastovios laimės 
trokšta. Tai ir vaistai prieš tokios laimės prie- 
šus, tikruosius ar tariamuosius, turi būti toki, 

kad pastoviai juos veiktų. Toki vaistai yra tik 
dvasios džiaugsmas. Jis kaip iš prigimties pasto- 
vus, yra pastovi užtvanka prieš juslinio liūdesio 
įsiviešpatavimą žmogaus sieloje. Dar daugiau. 
Dvasinis džiaugsmas difuzijos dėka sukelia 
žmoguje taip pat juslinį džiaugsmą, kuris savo 
jusliniu akivaizdumu užstelbia juslinį liūdesį ir 
sieloj šiojo pastarojo įtaką beveik panaikina. 
Dvasinis džiaugsmas yra taip pat naturalus ir 
atatinkąs ligos prigimtį vaistas prieš dvasinį nu- 
liūdimą. Bet kadangi dvasios nuliūdimas yra 
tarsi sielos žaizda, tai ryškiau atjaučiama, kaip 
dvasinis džiaugsmas, kuris yra žmogaus dvasi- 
nės kūrybos laimėjimų išdava. Čia tiesioginiai 
dvasinis džiaugsmas prigimtoj tvarkoj tik pade- 
da užmiršti dvasios liūdesį. Tas dvasinis 
džiaugsmas, kurį žmogaus sieloj gimdo viltis 
amžinai laimingos būsenos po mirties, ir 
ugdo jame Dievo malonę, yra tiesioginis vais- 
tas prieš dvasios liūdesį, padedąs jį ne tik už- 
miršti, bet pajėgiąs taipgi paversti dvasios 
džiaugsmu. Šios tiesos šviesoje aiškėja, dėl ko 
kankinių dvasios džiaugsmo niekas nepajėgė su- 
drumsti. 

Jei dar prisiminsime, kad džiaugsmas sutel- 
kia žmogaus dėmesį į gimdantį jį gėrį ir užde- 
ga žmoguje kūrybinį entuziazmą jį laimėti, tai 
suprasime, kaip yra naudingas žmogaus gyveni- 
me tikras dvasiškas džiaugsmas. Jis yra vienas 
iš naturaliausių ir pasekmingiausių veiksnių, ug- 

dančių žmoguje kūrybinį pajėgumą, nuteikian- 
čių žmogų karžygiškai kovoti už laimėjimą tų 
gėrybių, kurios jame ugdo tikrąjį džiaugsmą. 

Šiais pesimistiškais laikais dera suprasti, kad 
dvasinis džiaugsmas, atbaigiamas garbingojo 
prisikėlimo viltimi, yra tikrai pasekmingas vais- 
tas prieš pesimizmo nuodus, ir kad jis yra vie- 
ninteliai pajėgus šiandienio žmogaus veiklai 
duoti deramą kryptį, kad jis yra išsigelbėjimo 
reikalas iš triūsinėjimo rutinos ir pasekmingiau- 
sias žadintojas žmogaus kūrybinės iniciatyvos. 
Nebereikalo tautų Apaštalas nuolat ragino 
pirmuosius krikščionis džiaugtis Viešpatyje: 
„Džiaukitės Viešpatyje visuomet; vėl sakau 
džiaukitės!“ (Pil. 4, 4). 

Šis, o ne kitas kuris vaistas, gali ir šiandien 
žmonijai grąžinti dvasios sveikatą ir dvasinės 
kūrybos gaivalingumą. Tat išsigelbėjimo šūkis, 
beskęstančiai pesimizmo. bei keršto bangose 
žmonijai, yra — Daugiau tikrojo dvasinio 
džiaugsmo! 

KELKIMĖS* 


Nesivėluok grįžti į Viešpatį ir ne- 
atidėliok iš dienos į dieną. 
— Ekli. 5,8. 


Žmogus, pasišovęs savo naudai pavergti 
gamtos gaivilus, daug laimėjo. Šiandien jis vik- 
riau skraido už lakiausius paukščius, greičiau 
nardo už vandens narūnus, greitesnis už greita- 
kojus gyvulius. Jo žvilgis, apginkluotas mikros- 
kopų, prasiskverbia į gyvosios gamtos paslap- 
tis. Teleskopo pagelba matuoja žvaigždžių ke- 
lius. Jo balsas radijo bangomis pripildo žemės 
atmosferą, nustelbdamas visos kitos gyvijos bal- 
sus. Net atrodo, kad tuoj erdvės santykis žmo- 
gaus gyvenime nevaidins jokio vaidmens. Gam- 
tos jėgos, technikos pavergtos, yra tapusios 
klusniomis žmogaus reikalų aprūpintojomis. 
Nuosekliai rodos turėtų šiandieninis žmogus 
jaustis mažiau priklausomas nuo gamtos. Taip. 
Priklausomybė nuo gamtos išorinės įtakos su- 
mažėjo. Tačiau žmogus savo vidumi tapo be- 
veik vergas savo sukurtos technikos takto. Kū- 
no judrumo atžvilgiu tapo laisvesnis, bet dva- 
sios judrumas liko įspraustas į išorinio gyveni- 
mo rėmus: dvasia liko uždaryta technikos lai- 
mėjimų kalėjime, jai trūksta dvasios oro: ji dūs- 

Pasakyta Velykų pirmąją dieną 1936. 

ta. Tai ypač jaučia šiandien gilesnės asmenybės. 
Jos ima ilgėtis skaidrių dvasios erdvių, jose 
bręsta revoliucinio pobūdžio pasiryžimai prieš 
technikos viešpatavimą žmogaus dvasiai. Išorė 
savo įspūdžių įvairumu bei jų tempo greitumu 
šiandien laiko pavergusi žmogaus dėmesį, o tuo 
pačiu ir žmogaus vidujinį gyvenimą. Jo dvasią 
saugoja pastatytame iš technikos laimėjimų ka- 
lėjime, jo paties dėmesys, tapęs išorės vergu. Šio 
kalėjimo atmosfera dusinanti. Jame dvasios gy- 
venimas skursta, nyksta, nustoja gyvybingumo 
ir pradeda atsiduoti moraliniu lavonu. Laikas 
jau laikas, kad šiandieninis žmogus pajustų sa- 
vy prisikėlimo norą ir jėgą, suprastų, kad pats 
laikas apleisti karstą ir keltis dvasios gyveni- 
mui. Reiktų, kad velykų varpai, skelbią Kris- 
taus prisikėlimą prabiltų lavonėjančioms dva- 
sioms technikos kalėjimo rūsiuose skardžiu ir 
joms prasmingu balsu: Kelkitės naujam dvasios 
gyvenimui! 

Kai žmogaus kūnas per mirtį netenka savo 
vidujinio gyvastingumo, nors jo išorinė išvaiz- 
da lieka toji pati, jis vis tik yra lavonas. Pana- 
šiai yra ir dvasios srityje. Nors mūsų religinio 
gyvenimo išorinė pusė lieka toji pati, bet kai ji 
netenka vidaus gyvastingumo — religinės dva- 
sios — ji tampa tam tikra prasme lavonas, kurio 
jau negaivina dvasios religingumas. Tada išori- 
nės religinio gyvenimo formos nėra jau religinės 
dvasios gyvenimo materialė atrama, bet karstas, 

kuriame trūnyja žmogaus sielos religingumas. 
Juo šis ilgiau tokiame karste būva, juo daugiau 
atsiduoda lavonu. Kristaus prisikėlimas turėtų 
įžiebti ir šiems lavonams prisikėlimo viltį ir no- 
rą. Jie, būdami ausylūs, tikrai išgirstų savo dva- 
sios gelmėse gyvybę jiems žadantį balsą: Kel- 
kitės! 

Kiek šiandien dorovės paviršutiniškumo 
antkapiai savyje slepia moralinių lavonų. Jie ten 
atsidūrė suvilioti tariamosios laimės blizgučių. 
Jie, norėję rasti pastovią laimę, pasiturėdami 
prieš dangaus Tėvo įspėjimus dalykais, kurių 
likimas aiškus — dulkės yra ir į dulkes pavirs — 
pats save užsidarė amoralumo karstuose. Išori- 
nis jų padorumas, negaivinamas dvasios doro- 
vingumo, yra moralinis lavonas. Jie irgi ilgisi 
prisikėlimo. Tebūnie ir jiems Velykos tikrojo jų 
prisikėlimo šventė. 

Kiek šiandien ilgisi prisikėlimo šventės la- 
vonėjančios sielos vienos ar kitos ydos antka- 
piuose. Visai netūralu būtų, jei sugaudus prisi- 
kėlimo šventės varpams, jie ryžtųsi amžinai ap- 
leisti savuosius karstus ir gyventi nauju gyveni- 
mu. Pavyzdys sugestijonuoja, nuteikia juo sek- 
ti. Su verkiančiais lengva verkti, su besijuokian- 
čiais — juoktis, su liūdinčiais — liūdėti. Psi- 
chologinės difūzijos dėka savo dvasios nuotai- 
ka žmogus nuteikia kitus gyventi, dažniausia to- 
kia pat nuotaika, kokia pats gyvena. Mat, tar- 
si pažadina rezonavimu mumyse tokios pat dva- 

sios virpėjimus, kokiais ir jis pats gyvena. Kar- 
žygių pavyzdžiai gimdo kituose karžygiškus no- 
rus bei uždega juos karžygiškiems žygiams. 
Kiek dvasios karžygiais yra tapę paskatinti ki- 
tų jau laimėjusių dvasios karžygių garbę: tie ir 
tos galėjo, kodėl gi ne tu! Kristus prisikėli- 
mo šventė jau yra buvusi daugelio moralinių 
lavonų prisikėlimo švente. Jei anie buvo nuteik- 
ti Kristaus prisikėlimo šventės keltis ir jo pa- 
galba yra kėlęsi, tai kokia gi kliūtis gali būti 
šiandieniam žmogui keltis iš blogųjų įpročių 
karsto? Jokia, tik reikia, kad dvasia pajustų 
Kirstaus prisikėlimo šventės sugestijonuojantį 
veikimą ir jam realiai atsakyti. 

Kiek, netekę vilties gyventi, velykų varpams 
gaudžiant, atgavo viltį gyventi ir tai nauju gy- 
venimu. Noras gyventi yra gyvybingumo boro- 
metras. Ten, kur jo nėra, ten ir gyvybingumo 
nėra, kitais žodžiais tariant, ten jau mirtis vieš- 
patauja. Ir šiems Kristaus prisikėlimo šventė 
yra reali viltis keltis naujam gyvenimui, įžieb- 
ti savyje norą gyventi ir tai nauju gyvenimu. 

Kėlęsis Kristus iš numirusių yra dieviškas 
laidas, kad kelsimės visi. Tai realus atsakymas 
žmogaus troškimui, kaip būtybės, iš kūno ir 
sielos, gyventi savo pilnutiniu gyvenimu. Ta- 
čiau prisikėlimas nebus visų lygus. Tie, kurie 
Kristaus pavyzdžiu bus nugalėję moralį blogį 
— nuodėmę, tie bus Kristaus pavyzdžiu mirties 
pergalėtojai ir jo pavyzdžiu kelsis garbingai am- 

žinajai laimei. Juk Kristus, išskyrus nuodėmes, 
yra išgyvenęs visą žmogaus gyvenimo kelią: 
nuo užgimimo, mirties iki garbingo prisikėlimo. 
Jo keliais eidami galime būti tikri, kad jo pra- 
mintu keliu pasieksime garbinguose kūnuose 
amžinai laimingą būseną. Tad visiems Kristaus 
prisikėlimo šventė, šią tiesą primindama, prime- 
na reikalą keltis iš kasdieniškumo rutinos ir 
karžygiškiau kovoti už savo tikrąją laimę, su 
didesniu entuzijazmu imtis savyje gerais darbais 
ryškinti žmogaus idealą, rūpestingiau Kristaus 
gyvenimo pavyzdžiu tvarkyti savo privatųjį ir 
viešąjį gyvenimą, t. y. tarsi raginte ragina keltis 
kaskart aukščiau į moralinių vertybių viršūnes, 
kad taptume verti garbingo prisikėlimo Kris- 
taus žadėtose žmonijai dienose. 

Kristaus prisikėlimo švenčių dinaminė ver- 
tė yra jos sugestijoje, kuria žadina moralinius 
lavonus keltis naujam pagal Kristaus pavyzdį 
bei dvasią gyvenimui. Ji žodiškai nusakyta 
skamba mūsų sielos gelmėse — nustokite verga- 
vę materijai, sulaužykite kasdieniškumo keva- 
lus, palikite blogųjų įpročių karstus ir įžiebkite 
savo protuose Kristaus tiesos žibintus, sukur- 
kite savo širdyse Kristaus meilės žydinius, vie- 
nu žodžiu: Kelkitės gyvenimui Kristuje! 

